cyanic-selkie/wikianc huggingface dataset:
ߛߋߞߎ߬ ߕߎ߬ߙߋ
ߝߊ߬ߙߊ߲߬ߛߌ߬ ߟߊ߫ ߡߙߌߦߊ߫ ߖߎ߮߸ ߞߴߊ߬ ߟߐ߬ ߖߌ߬ߣߍ߬ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߡߊ߬
ߖߌ߬ߣߍ߬ ߟߊ߫ ߘߍ߲ߒߖߘߍߟߦߊ ߛߐ߬ߘߐ߲ ߞߐ ߘߐ߫߸ ߝߊ߬ߙߊ߲߬ߛߌ߫ ߞߊ߬ ߥߋ߬ߣߌ߲߬ߞߋ߬ߖߎ߰ߦߊ ߣߌ߫ ߝߙߍ߬ߞߘߐ߬ߖߎ߰ߦߊ ߛߎ߮ ߓߍ߯ ߘߏ߫ ߘߐߓߍ߲߬ ߖߌ߬ߣߍ ߞߊ߬ߝߏ߬ ߡߙߍߛߍ ߞߊ߲ߡߊ߬߸ ߛߴߊ߬ ߘߴߊ߬ ߘߏ߲߬ ߓߐ߰ߟߊ߫. ߘߍ߲ߒߖߘߍߟߦߊ ߞߍߣߍ߲߫ ߞߊ߬ ߥߏߘߌ ߡߍ߲ ߠߎ߬ ߕߘߍ߬ ߜߍߓߏ߲ ߠߊ߫ ߞߐߣߊߞߙߌ߫߸ ߊ߬ߟߎ߫ ߞߵߏ߬ ߟߎ߬ ߟߊߓߐ߫، ߏ߬ ߟߏ߲ ߞߊ߲ߠߊ߫ ߥߏߘߌ ߘߏ߫ ߝߣߊ߫ ߕߘߍ߬ ߓߘߊ߫ ߛߋ߫ ߘߊ߲ߞߊ߲ ߠߊ߫ ߞߐߣߊߞߙߌ߫߸ ߛ߭ߊߙߟ ߘߋ߫-ߜ߭ߏߟ ߞߊ߬ ߟߐ߬ߟߌ߬ߞߊ߲ ߘߌ߫ ߞߏ߫ ߞߊ߬ ߥߴߊ߬ ߓߍ߯ ߘߌ߫، ߞߊ߬ ߖߌ߬ߣߍ߫ ߝߏ߬ߙߏ߲ ߕߏ߫ ߛߊ߫߸ ߦߏ߫ ߞߎ߬ߣߋ߬ߞߎ߬ߣߋ߬ߓߊ߬ ߝߏߙߏ߲. ߛ߭ߊߙߟ ߘߋ߫-ߜ߭ߏߟ ߞߵߊ߬ ߦߴߏ߬ ߓߍ߯ ߘߐ߫ ߖߌ߬ߣߍ߬ ߦߋ߫ ߓߊ߲ߺߓߊ߲ ߞߊ߲߬߸ ߛߋߞߎ߬ ߕߎ߬ߙߋ ߞߊ߬ ߟߏ߲ߟߊ߲ ߠߎ߬ ߟߊ߫ ߥߊߟߌߘߊ ߟߎ߬ ߟߊߝߊ߬ߛߏ߬ߟߞߊ߬ߦߊ߫߸ ߊ߬ ߣߌ߫ ߞߵߊ߬ ߟߊ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߘߐߓߍ߲߬ ߖߋߞߎ߫. ߛ߭ߊߙߟ ߘߋ߫-ߜ߭ߏߟ ߞߵߊ߬ ߦߴߏ߬ ߓߍ߯ ߘߐ߫ ߖߌ߬ߣߍ߬ ߦߋ߫ ߥߙߎߞߌ ߞߊ߲߬߸ ߊ߬ ߞߊ߬ ߖߡߊ߬ߙߌ߬ߦߊ ߘߌ߫ ߞߏ߫ ߞߊ߬ ߖߌ߬ߣߍ ߛߋ߲߬ߓߐ߫ ߝߊ߬ߙߊ߲߬ߛߌ߬ ߥߙߎߣߍ ߟߎ߬ ߟߊ߫ ߕߊߡߊ߲߫ (ߛߍߝߊ) ߞߏ ߘߐ߫، ߏ߬ ߞߎߡߊ ߛߋ ߛߋߞߎ߬ ߕߎ߬ߙߋ߫ ߡߊ߬ (ߕߎߙߊ߫ ߞߋߟߋ߲߫ ߛߊ߲߬ߛߊ߲߬ߝߊ߫)߸ ߊ߬ ߞߊ߲߫ ߞߏ߫ ߊ߫߹ ߊ߰ ߞߍ߫ ߒ ߞߣߐ߫ ߒߞߏ߫ ߓߍ߲߬ߞߊ߲߬ߡߊ ߟߋ߬ ߦߋ߫ ߥߏߘߌ ߘߌ߫ ߞߍ߬߸ ߣߴߏ߬ ߕߍ߫ ߛߓߍߓߟߎ ߟߋ߬ ߦߋ߫. ߏ߬ ߞߍ߫ ߛߋߞߎ߬ ߕߎ߬ߙߋ߫ ߞߊ߬ ߖߌ߬ߣߍ߫ ߖߘߍ߬ߞߊ߬ߣߌ߲߬ ߥߏߘߌ ߖߌ߬ߣߍ߬ ߕߊߡߊ߲ ߝߟߐ ߟߊߘߊ߲߫ ߕߙߊߓߊ ߕߟߋ߬ ߁߭, ߁߉߆߀ ߟߊ߫. ߛ߭ߊߙߟ ߘߋ߫-ߜ߭ߏߟ ߞߵߊ߬ ߦߋ߫ ߖߌ߬ߣߍ߬ ߡߊ߬ߞߐ߬ߞߐ߬ߙߐ߲߬ߠߌ߲ ߦߋ߫ ߓߍ߲߭ ߞߊ߲߬߸ ߊ߬ ߞߊ߬ ߖߌ߬ߣߍ߬ ߕߊߡߊ߲ ߏ߬ ߟߎ߫ ߓߟߎ߫ ߝߏߝߏ ߛߘߍߡߊ߲߫ ߠߎ߫ ߟߊߘߊ߲߫ ߞߵߏ߬ ߟߎ߬ ߟߊߘߏ߲߬ ߖߌ߬ߣߍ߬ ߸ ߛߴߊ߬ߟߎ߬ ߘߌ߫ ߖߌ߬ߣߍ߬ ߘߐߖߏ߰ߓߏ߬ߖߊ߯ߓߊ߫، ߛߋߞߎ߬ ߕߎ߬ߙߋ߫ ߣߵߏ߬ ߟߐ߲߫ ߠߊ߸ ߊ߬ ߞߊ߬ ߕߟߋ߬ߞߎ߬ߣߊ߲߬-ߘߐ߬-ߥߏߘߌ߫ ߝߊߟߋ߲ ߓߌ߬ߟߵߊ߬ ߘߐ߫.
thumb| ߊ߲ߘߙߋ߫ ߕߎ߬ߙߋ߬߸ ߊ߬ ߝߘߎߡߊ |alt=|left|265x265px
ߖߌ߬ߣߍ߬ ߞߊ߲ߓߍ߲ ߞߊ߲ߕߌ߯ ߝߟߐ߸ ߣߌ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲
ߛߋߞߎ߬ ߕߎ߬ߙߋ߫ ߟߋ߬ ߞߍ߫ ߘߊ߫ ߖߌ߬ߣߍ߬ ߞߊ߲ߓߍ߲ ߞߊ߲ߕߌ߯ ߝߟߐ ߘߌ߫߸ ߛߋߞߎ߬ ߕߎ߬ߙߋ߫ ߟߊ߫ ߓߘߍ߬ߓߘߍ߬ߟߌ ߞߎ߲߬ߝߟߐ ߞߍ߫ ߘߊ߫ ߡߊߙߌߞߛߌߟߞߊ߫ ߓߘߍߓߘߍߟߌ ߟߋ߬ ߘߌ߫. ߛߋߞߎ߬ ߕߎ߬ߙߋ߫ ߞߊ߬ ߟߋ߬ߣߌ߲ߣ ߖߐ ߞߐ߲ߘߐ߲ ߛߐ߬ߘߐ߲߬ ߁߉߆߁ ߠߊ߫. ߛߋߞߎ߬ ߕߎ߬ߙߋ߫ ߞߊ߬ ߕߎ߬ߓߊ߬ߓߎ ߟߎ߬ ߟߊ߫ ߝߘߏ߬ ߞߘߐ ߟߎ߬ ߘߐߺߝߘߊ ߡߍ߲ ߞߍ߫ ߞߊ߬ߝߏ߬ߘߋ߲ ߠߎ߬ ߕߍ߫߸ ߊ߬ ߣߴߊ߬ ߡߊ߫ ߛߴߊ߬ ߟߊ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߘߊߘߐߓߍ߲߬ ߠߊ߫߸ ߏ߬ ߟߎ߫ ߜߟߍ߬ߦߊ߬ ߘߴߊ߬ ߕߋ߬ߟߋ ߥߊ߬ߣߊ ߘߏ߫ ߟߎ߬ ߣߌ߫ ߋߙߐߔߎ߬ ߟߊ߫. ߊ߬ ߟߊ߫ ߞߏ ߞߊ߬ ߊߝߙߌߞߌ߬ ߡߐ߰ ߢߊߺߦߋߣߍ߲ ߠߎ߬ ߣߌ߫ ߊߝߙߌߞߌ߫ ߟߊߘߌߦߊߢߍߓߊ߮ ߟߎ߬ ߤߣߍ߫ ߞߊߕߌ߫߸ ߊ߬ ߕߘߍ߬ ߦߴߊߝߙߌߞߌ߬ ߖߌ߱ ߟߋ߬ ߘߴߏ߬ ߕߎ߬ߺߡߊ ߟߊ߫߸ ߞߏ߬ߣߵߊ߬ ߞߍߓߊߟߌߦߊ ߞߊ߬ ߋߙߐߔߎ߬ ߟߊ߫ ߓߍ߯ߦߊ ߞߎ߬ߙߎ߲߬ߘߎ ߟߎ߬ ߘߝߊ߫߸ ߏ߬ ߞߍ߫ ߘߊ߫ ߛߊߓߎ߫ ߘߌ߫ ߞߵߊ߬ ߜߏߦߊ߫ ߋߙߐߔߎ߬ ߣߌ߫ ߖߌ߬ߣߍ߫ ߥߊ߬ߣߊ ߘߏ߫ ߟߎ߫ ߦߋ߫. ߛߋߞߎ߬ ߕߎ߬ߙߋ߫ ߣߵߊ߬ ߟߐ߲߫ ߠߊ߫ ߞߏ߫ ߋߙߐߔߎ߬ ߣߴߊ߬ ߢߌ߲߬ ߛߟߊߕߌ߯ߦߟߊ ߟߎ߬ ߕߍߣߵߊ߬ ߘߍ߬ߡߍ߲߬ ߠߊ߫߸ ߊ߬ ߞߵߊ߬ ߢߊߛߌ߲߫ ߝߘߏ߬ߓߊ߬ߞߊ߲ߞߋ ߟߎ߬ ߟߊ߫. ߊ߬ ߝߟߐߝߟߐ߫ ߟߋ߬ ߥߊ߫ ߘߊ߫ ߓߐߒߡߊߟߌ ߟߊ߫ ߛ߭ߌߣߌ߲߬߸ ߊߝߙߌߞߌ߬ ߝߘߊ߬ߝߌ߲ ߠߎ߬ ߘߐ߫ ߁߉߆߀ ߟߊ߫߸ ߛߴߊ߬ ߘߌ߫ ߘߍ߬ߡߍ߲߬ߠߌ߲ ߛߐ߬ߘߐ߲߬ ߏ߬ ߟߎ߬ ߟߊ߫. ߛߋߞߎ߬ ߕߎ߬ߙߋ߫ ߥߊ߫ ߘߊ߫ ߓߐߒߡߊߟߌ ߟߊ߫ ߦߎߜ߭ߏߛߑߟߊߝ߭ߌ߫ ߁߉߆߁ ߠߊ߫. ߞߊ߬ߡߊߛߐ߬ߘߐ߲߬߸ (ߡߐ߱ ߜߍ߲ߝߋ߲ ߠߋ߬ ߦߴߌ ߥߊߦߙߐ ߦߌ߬ߘߊ߬ ߟߴߌ ߟߊ߫).
ߝߊ߬ߙߊ߲߬ߛߌ߬ ߣߌ߫ ߖߌ߬ߣߍ߬ ߟߊ߫ ߞߐߘߏ߲ߢߐ߲߯ߠߊ
ߞߵߊ߬ ߕߊ߬ ߁߉߆߅ ߡߊ߬ ߞߊ߬ ߥߴߊ߬ ߛߌ߰ ߁߉߇߅ ߟߊ߫߸ ߊ߬ ߞߵߊ߬ ߞߐߘߏ߲߬ ߝߊ߬ߙߊ߲߬ߛߌ߬ ߟߊ߫߸ ߊ߬ ߟߊ߫ ߞߊ߬ߝߏ ߥߙߎߣߍߦߊߓߊ߯ ߞߘߐ߫ ߞߊ߬ߣߌ߲߬. ߜߏߙߏ߲ߞߊߟߌ ߡߍ߲ ߠߎ߬ ߘߏ߲߬ ߘߊ߫ ߝߊ߬ߙߊ߲߬ߛߌ߬ ߣߌ߫ ߖߌ߬ߣߍ߬ ߕߍ߫߸ ߏ߬ ߟߎ߬ ߛߌߦߊߦߊ߫ ߘߓߊ߫ ߟߋ߬. ߝߊ߬ߙߊ߲߬ߛߌ߫ ߕߘߍ߬ ߦߴߊ߬ ߝߍ߬ ߞߵߊ߬ ߟߊ߫ ߡߙߊ߬ߞߊ߲ ߠߊߥߎ߬ߦߊ߬߸ ߣߌ߫ ߓߍ߲߬ߓߍ߲߬ߓߍ߲ ߕߍ߫߸ ߞߊ߬ߝߏ߬ ߖߊ߬ߛߏ߲߫ ߠߋ߬߸ ߛߋߞߎ߬ ߕߎ߬ߙߋ߫ ߞߵߏ߬ ߟߎ߬ ߘߐߕߍ߰ߓߊ߮ ߟߎ߬ ߛߌߦߊߡߊ߲߫ ߡߌ߬ߣߊ߬ ߞߵߊ߬ߟߎ߬ ߟߊߘߏ߲߬ ߥߛߎ ߟߊ߫، ߊ߬ ߞߵߊ߬ ߦߌ߬ߘߊ߬ ߞߏ߫ ߝߊ߬ߙߊ߲߬ߛߌ߫ ߞߎ߲߬ߠߊ߬ߛߌ߮ ߟߎ߬ ߟߋ߬ ߦߵߏ߬ ߟߎ߬ ߓߍ߯ ߘߎ߲߬ߞߘߐ߬ߞߓߊ߬ߦߊ ߟߊ߫، ߊ߬ ߣߌ߫ ߜߋ߲ ߞߐ߰ߖߌ߬ߘߊ ߣߌ߫ ߛߣߍ߬ߜ߭ߊ߯ߟߌ߫ ߞߊ߲ߓߍ߲ ߠߎ߫ ߝߣߊ߫. ߊ߬ ߕߘߍ߬ ߦߋ߫ ߛߌߟߊ߲߫ ߠߊ߫ ߕߎ߬ߡߊ ߏ߬ ߟߊ߫߸ ߞߏ߫ ߝߊ߬ߙߊ߲߬ߛߌ߫ ߞߊߣߊ߬ ߣߵߊ߬ ߟߊ߫ ߞߊ߬ߝߏ ߡߊߜߐ߬ߙߐ߲߬ߞߕߐ߬߸ ߊ߬ ߞߴߊ߬ ߞߐ ߛߍ߲߬ߓߍ߫ ߝߘߏ߬ߓߊ߬ߞߊ߲ߞߋ ߟߎ߬ ߟߴߏ߬ ߟߋ ߘߐ߫߸ ߊ߬ ߕߘߍ߬ ߦߋ߫ ߘߍ߬ߡߍ߲ ߛߐ߬ߘߐ߲߬ ߠߊ߫ ߛ߭ߌߣߌ߲߬ ߣߌ߫ ߛߏߝ߭ߌߦߋ ߘߍ߲ߢߐ߲߯ߠߊ߫ ߞߊߝߏ ߟߎ߬ ߟߊ߫. thumb|260x260px| ߛߋߞߎ߬ ߕߎ߬ߙߋ߬ ߟߊ߫ ߦߎߜ߭ߐߛߑߟߊߝ߭ߌ߫ ߓߐߒߡߊߟߌ ߁߉߆߁ ߠߊ߫ |alt=|left ߞߊ߬ߕߎ߲߰ ߛߊ߲߬ߘߊ ߞߊ߲߫ ߠߋ߬ ߞߏ߫ {ߡߐ߱ ߜߍ߲ߝߋ߲ ߠߋ߬ ߦߴߌ ߕߊ߯ߦߙߐ ߦߌ߬ߘߊ߬ ߟߴߌ ߟߊ߫}. ߝߊ߬ߙߊ߲߬ߛߌ߬ ߣߵߊ߬ ߦߋ߫ ߟߊ߫ ߝߙߍ߬ߞߘߐ߬ߖߎ߰ߦߊ ߏ߬ ߟߎ߬ ߛߌ߫ ߡߊ߫ ߛߌߟߊ߫ ߛߐ߬ߘߐ߲߬߸ ߊ߬ߟߎ߫ ߞߵߊ߬ߟߎ߬ ߡߙߌ߫ ߊ߬ߟߎ߬ ߣߌ߫ ߖߌ߬ߣߍ߬ ߕߍߘߐߓߍ߲߭ ߡߊ߬، ߏ߬ ߟߋ ߡߊ߬߸ ߝߊ߬ߙߊ߲߬ߛߌ߬ ߞߊ߲ߕߌ߮ ߝ߭ߊߟߋߙߌ߫ ߗ߭ߌߛߑߞߊߙ ߘߋߛߑߕߍ߲߫ ߣߊ߬ ߘߊ߫ ߓߐߒߡߊߟߌ ߘߏ߫ ߟߊ߫ ߖߌ߬ߣߍ߫ ߦߊ߲߬ ߁߉߇߈ ߠߊ߫߸ ߕߍߘߐߓߍ߲ ߏ߬ ߞߊ߲ߡߊ߬. ߞߏ߬ߣߴߏ߬ ߓߍ߯ ߣߴߊ߬ ߕߊ߫߸ ߕߍߓߊ߯ߦߊ ߡߍ߲ ߕߎ߲߬ ߓߘߊ߫ ߓߊ߲߫ ߘߏ߲߬ ߠߊ߫ ߡߊ߲߬ߖߎ߫ ߕߎ߬ߙߋ߬ ߣߌ߫ ߝߘߏ߬ߓߊ߬ߞߊ߲ߞߋ ߟߎ߬ ߕߍ߫߸ ߊ߬ ߞߵߊ߬ ߓߌ߲ߓߌ߲ߣߍ߲ ߕߴߏ߬ ߞߊ߲߬. ߝߊ߬ߙߊ߲߬ߛߌ߬ ߣߌ߫ ߖߌ߬ߣߍ߬ ߕߍ ߡߊ߫ ߛߋ߫ ߘߐߓߍ߲߬ ߠߊ߫ ߡߍ߲ ߞߍ߫߸ ߝߘߊ߬ߝߌ߲߬ ߞߊߝߏ ߘߏ߫ ߟߎ߫ ߞߊ߬ ߕߍߓߊ߯ߦߊ ߓߐ߫ ߊ߬ߟߎ߬ ߣߌ߫ ߖߌ߬ߣߍ߬ ߞߊ߲ߓߍ߲ ߕߍ߫ ߖߏ߬ߞߟߊ߬ߦߊ ߡߊ߬. ߞߏ߬ߣߴߏ߬ ߓߍ߯ ߣߴߊ߬ ߕߊ߫߸ ߛߋߞߎ߬ ߕߎ߬ߙߋ߫ ߕߘߍ߬ ߦߋ߫ ߡߊߕߎ߬ߙߍ߬ߕߎ߬ߙߍ߬ ߟߊ߫ ߊߝߙߌߞߌ߬ ߞߊ߬ߝߏ߬ ߘߍ߲ߒߖߘߍߟߦߊ߫ ߢߌߣߌ߲ߠߊ ߟߎ߬ ߣߌ߫ ߝߘߊ߬ߝߌ߲߬ߠߊ߬ߟߊ߲߬ߘߌ ߟߎ߬ ߓߟߏ߫. ߡߏ߬ߙߌߛ ߙߏߓߍߙ ߡߍ߲ ߕߘߍ߬ ߦߋ߫ ߝߊ߬ߙߊ߲߬ߛߌ߬ ߞߐߞߊ߲ߠߊ ߘߐ߬ߛߙߋ߬ߦߊ߬ߟߊ ߣߌ߫ ߖߊߘߏߦߊ ߞߊ߲ߡߊ߬ ߁߉߆߅ ߣߌ߫ ߁߉߇߅ ߕߍߟߊ ߘߐ߫߸ ߏ߬ ߞߵߊ߬ ߦߌ߬ߘߊ߬ ߞߏ߫ ߊ߲ ߓߍߣߊ߬ ߝߍ߬ߙߍ ߓߍ߯ ߞߍ߫ ߞߊ߬ ߛߋߞߎ߬ ߕߎ߬ߙߋ ߘߐߖߏ߰ߓߏ߬ߖߊ߯ߓߊ߫߸ ߞߴߊ߬ ߡߊߥߙߍߥߙߍ߫߸ ߞߊ߬ ߓߊ߲߫ ߞߊ߬ ߥߴߊ߬ ߞߍ߫ ߡߊ߬ߛߐ߬ߘߐ߲߬ߘߌߡߊ߲ ߘߌ߫߸ ߤߊ߲߯ ߞߐߘߏ߲ߓߊ߮ ߟߎ߬ ߘߌ߫ ߝߊ߲߬ߞߊ ߡߊߛߐ߬ߘߐ߲߬ ߣߐ߰ߦߊ߫ ߘߐ߫. ߒ߬ߓߊ߬߸ ߡߙߌߦߊ ߏ߬ ߟߊߥߊߟߌ߫ ߘߊ߫ ߝߊ߬ߙߊ߲߬ߛߌ߬ ߓߟߏ߫ ߝߊ߬ߘߌ߬ ߛߌߦߊߡߊ߲߫ ߠߋ߬ ߘߐ߫߸ ߒ߬ ߧߋ߫ ߞߎ߲߬ߠߊ߬ߝߏ߬ߣߌ߲߬ߧߊ ߟߎ߫ ߘߟߊߘߍ߬ ߟߊ߫߸ ߞߵߏ߬ ߟߎ߫ ߖߊ߬ߕߋߡߌ߬ߘߊ߬߸ ߞߊ߬ ߓߊ߲߫ ߞߊ߬ ߝߍ߬ߙߍ ߟߎ߬ ߘߐߓߍ߲߬ ߞߎ߲߬ߠߊ߬ߝߏߣߌ߲ ߏ߬ ߟߎ߫ ߡߊ߬. ߖߌ߬ߣߍ߬ߞߊ ߡߍ߲ ߠߎ߬ ߝߎ߲ߘߌߣߍ߲߫ ߕߘߍ߬ ߦߋ߫ ߞߊ߬ ߥߊ߫ ߛߣߍ߬ߜ߭ߊ߯ߟߌ߫߸ ߒ߬ ߛߋ߫ ߘߊ߫ ߞߐߘߏ߲ߓߊ߮ ߘߏ߫ ߟߎ߫ ߛߌ߲߬ߝߏ߲߬ߧߊ߬ ߟߊ߫ ߖߌ߬ߣߍ߬ ߏ߬ ߟߎ߬ ߛߘߊߘߐ߫ ߝߎߕߊ߫-ߖߊ߬ߟߏ߲߬. ߝߍ߬ߙߍ ߏ߬ ߟߊ߬ߓߊ߰ߙߊ߬ߟߌ ߟߊߛߌ߲߫ ߘߊ߫ ߝߊ߬ߙߊ߲߬ߛߌ߬ߞߊ߫ ߢߡߊߘߏ߲߰ߣߍ߲ ߠߎ߬ ߟߋ߬ ߓߟߏ߫ ߖߌ߬ߣߍ߬. ߏ߬ ߞߍ߫߸ ߊ߲ ߞߊ߬ ߞߐߘߏ߲ߓߊ߮ ߏ߬ ߟߎ߬ ߡߊߘߋ߬ߞߋ߫ ߞߍ߬ߟߍ ߟߊ߫߸ ߞߊ߬ ߓߊ߲߫ ߞߊ߬ ߞߟߍ߬ߟߊ߲ ߠߎ߬ ߘߴߊ߬ߟߎ߫ ߡߊ߬߸ ߖߐ߲߬ߛߴߊ߬ߟߎ߬ ߘߌ߫ ߛߴߏ߬ ߟߎ߬ ߞߐߡߊߓߌ߲ߓߌ߲߫ ߠߊ߫߸ ߞߊ߬ ߖߌ߬ߣߍ߬ ߘߐߕߏ߰ߝߏ߬ߕߊ߯ߝߊ߫߸ ߛߴߊ߬ߟߎ߬ ߘߴߛߋ߫ ߛߋߞߎ߬ ߕߎ߬ߙߋ߫ ߟߊߥߟߏ߫ ߟߊ߫ ߟߏ߲ ߘߏ߫. ߒ ߘߴߛߋ߫ ߡߍ߲ ߝߐ߫ ߟߴߊߟߎ߫ ߦߋ߫ ߘߐ߬ߕߏ߰ߝߏ߬ߕߊ߰ߝߊ߬ߟߌ ߏ߬ ߞߊ߲߬߸ ߒ߬ ߛߋ߫ ߘߴߏ߬ ߘߐ߫ ߞߊ߬ ߖߌ߬ߣߍ߬ ߜߍߓߏ߲ ߠߎ߬ ߟߝߊ߫ ߜߍߓߟߎ߫ ߝߎ ߟߎ߬ ߟߊ߫߸ ߛߊ߫ ߒ߬ ߘߴߛߋ߫ ߖߌ߬ߣߍ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߢߡߊߣߐ߯ ߟߊ߫.
ߛߋߞߎ߬ ߕߎ߬ߙߋ߫ ߞߍ  ߞߵߊ߬ ߟߊ߫ ߞߊ߬ߝߏ ߓߏߟߏ߲ߓߐ߫ ߞߵߊ߬ ߓߌ߬ߟߊ߬ ߘߎߢߊ߫ ߝߊ߲߭ ߓߍ߯ ߡߊ߬
ߛߋߞߎ߬ ߕߎ߬ߙߋ߫ ߞߵߊ߬ ߟߊ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߞߍ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲߬ ߞߊ߲ߠߊߓߌ߬ߟߊ߬ߣߍ߲ ߠߋ߬ ߘߌ߫ ߊ߬ ߟߊ߫ ߞߎ߲߬ߠߊ߬ߛߌ߰ߟߌ ߞߎ߲߬ߕߊ߮ ߞߘߐ߫߸ ߞߏ߬ߣߵߊ߬ ߣߌ߫ ߊߡߋߙߌߞߌ߬ ߞߊ߬ߝߏ߫ ߘߍ߬ߣߍ߲ ߠߎ߬ ߟߊ߫ ߟߐ߲ߓߊ߯ߦߊ߫ ߞߍ߫ ߘߊ߫ ߦߟߍ߬ߡߊ߲߬ߦߟߍ߬ߡߊ߲߬ߕߊ ߟߋ߬
ߘߌ߫. ߋߌߛߋ߲ߤߏߥߊ߫ ߟߊ߫ ߟߊ߬ߛߌ߲߬ߠߌ߲߬ ߦߋ߫ ߘߊ߬ߡߌ߬ߣߊ߬ ߟߴߊߝߙߌߞߌ߬ ߕߎ߬ߡߊ ߡߍ߲߸ ߕߎ߬ߙߋ ߞߵߊ߬ ߦߌ߬ߘߵߊ߬ ߟߊ߫ ߞߏ߫ ߖߐ߲ߣ ߝߌߕߛߋߙߊߟ ߞߣߍߘߌ߫ ߟߋ߬ ߦߴߊ߬ ߘߍ߬ߢߐ߲߮ ߓߍ߯ ߘߐ߫ ߓߍ߬ߘߍ ߘߌ߫ ߘߎߢߊ߫ ߞߐߞߊ߲ߠߊ ߟߎ߬ ߘߐ߫، ߏ߬ ߕߊ߬ߣߍ߲߫ ߦߋ߫ ߞߣߍߘߌ߫ ߟߊ߫ ߘߍ߬ߡߍ߲߬ߠߌ߲ ߣߴߊ߬ ߥߋ߬ߣߌ߲߬ߞߋ ߜߍߦߊ ߟߋ߬ ߡߊ߫ ߊߝߙߌߞߌ߬ ߦߋ߫߸ ߊ߬ ߣߴߊ߬ ߞߍ ߞߊ߬ ߣߊ߲߬ߕߊ߲ ߠߎ߬ ߖߊ߯ߙߋ ߟߊߟߐ߬ ߊ߬ߟߎ߬ ߦߋ߫ ߊߡߋߙߌߞߌ߬ ߞߊ߬ߝߏ߫ ߘߍ߬ߣߍ߲ ߞߣߐ߫. ߏ߬ ߞߍ ߡߊ߲߬ߖߎ߫ ߕߎ߬ߙߋ߫ ߞߊ߬ ߛߏߝ߭ߌߦߋ ߘߍ߲ߢߐ߲߯ߠߊ߫ ߞߊߝߏ ߟߎ߬ ߖߙߊ߬ߞߌ߬߸ ߞߊ߬ ߓߍ߲߬ ߝߛߏ߬ߝߛߊ ߡߍ߲ ߘߏ߲߬ ߘߊ߫ ߖߌ߬ߣߍ߬ ߁߉߆߂ ߟߊ߫߸ ߊ߬ ߞߴߊ߬ ߞߐߕߊ߲߫ ߞߴߊ߬ ߡߊߓߐ߫ ߏ߬ ߟߎ߬ ߟߊ߫߸ ߞߴߊ߬ ߜߊ߲߬ߞߎ߲߬ ߞߊ߬ߝߏ߬ ߘߍ߬ߣߍ߲ ߠߊ߫. ߞߏ߬ߣߵߊ߬ ߣߴߏ߬ ߟߎ߬ ߝߣߊ߫ ߕߍ ߣߊ߬ ߘߊ߫ ߟߊߓߊ߲߫ ߜߟߍ߬ߦߊ ߡߊ߬ ߞߣߍߘߌ߫ ߝߊ߱ ߞߐ߫߸ ߞߊ߬ߦߌ߯ ߖߌ߬ߣߍ߬ ߗߋߘߋ߲ ߘߏ߫ ߟߎ߫ ߘߏ߲߬ ߘߊ߫ ߥߛߎ ߟߊ߫ ߜ߭ߊ߯ߣߊ߬߸ ߒߞߎ߬ߙߎߡߊ߬ ߟߊߥߟߏ ߞߐ߫߸ ߛߋߞߎ߬ ߕߎ߬ߙߋ ߞߊ߬ ߞߊ߬ߝߏ߬ ߘߍ߬ߣߍ߲ ߦߙߊ߬ߞߌ߬. ߛߋߞߎ߬ ߕߎ߬ߙߋ ߞߵߊ߬ ߝߐ߫ ߞߏ߫ ߛߋ.ߌ.ߊ ߟߎ߬ ߓߘߊ߫ ߓߍ߲߬ߓߍ߲߬ߓߍ߲ ߘߐߓߍ߲߬ ߊ߬ ߟߊ߫ ߡߙߊ߬ߞߊ߲ ߞߊ߲ߡߊ߬. ߊ߬ ߣߌ߫ ߝߊ߬ߙߊ߲߬ߛߌ߬ ߟߊ߫ ߡߊ߬ߘߏ߲߬ߢߐ߲߰ߠߊ ߘߊߡߌ߬ߣߊ߬ߣߍ߲ ߁߉߇߀ ߟߋ߬ ߟߊ߫߸ ߊ߬ ߞߵߊ߬ ߞߐߘߏ߲߬ ߕߟߋ߬ߖߌ߰ߞߊ ߟߎ߬ ߟߊ߫߸ ߞߏ߬ߣߌ߲߬ ߞߊ߬ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲
ߘߊߘߐߓߍ߲߬ ߁߉߇߈ ߠߊ߫߸ ߊ߬ ߞߵߊ߬ ߟߊ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߡߊߙߌߞߛߌߟߞߊ ߘߊߡߌ߬ߣߊ߬߸ ߞߊ߬ ߓߊ߯ߙߊߢߐ߲߯ߦߊ ߣߌ߫ ߖߊ߬ߥߏ ߘߊߡߌ߬ߣߊ߬߸ ߕߟߋ߬ߖߌ߰ߞߊߟߎ߬ ߝߍ߬. ߛߋߞߎ߬ ߕߎ߬ߙߋ߫ ߞߊ߬ ߛߎߥߊ߲ߘߟߌ ߞߎ߲߬ߞߋߟߋ߲ ߘߏ߫ ߛߌ߲߬ߝߏ߲߬ߧߊ߫ ߁߉߈߀ ߠߊ߫߸ ߞߴߊ߬ ߟߊ߫ ߥߛߊ߬ߘߋ߲ ߠߎ߬ ߟߊߛ. ߕߙߋ  ߛߎߘߊ߲߫ ߘߊ߫ ߞߵߊ߬ ߕߘߍ߬ ߞߐߘߏ߲ߓߊ߮ ߕߍ߫߸ ߘߓߊ߬ߕߊ ߕߟߋ߬ ߉ ߡߊ߬ ߁߉߈߂ ߟߊ߫߸ ߊ߬ ߟߊ߫ ߟߐ߲߬ߞߋ߬ߟߊ߬ ߄߲ ߘߐ߫߸ ߛߊ߲߬ ߇ ߟߐ߲߬ߞߋ߬ߟߊ߬ ߘߌ߫. ߊ߬ ߓߊ߲߫ ߘߊ߫ ߕߎ߲߯ ߞߊ߬ ߛߌ߰ߞߊ߲߬ ߞߎߘߊ߫ ߟߊߘߊ߲߫. ߊ߬ ߥߘߊ߫ ߛߋ߫ ߓߐߒߡߊߟߌ ߘߏ߫ ߟߊ߫ ߊߡߋߙߌߞߌ߬ ߞߊ߬ߝߏ ߘߍ߬ߣߍ߲ ߠߊ߫߸ ߛߴߊ߬ ߣߌ߫ ߟߌ߲ߓߊ߲߫ ߡߊ߲ߞߊ߲ ߞߐ߬ߘߎ߯ ߓߍ߲߬ߓߍ߲ ߢߌ߲߬ߧߊ = (ߟ.ߡ.ߞ.ߓ.ߢ) ߟߎ߬ ߘߌ߫ ߓߍ߲߬ߘߐ ߘߏ߫ ߞߟߊ߬ߣߐ߬ߦߊ߫ ߘߊ߬ߡߊ߲߬ ߓߊ߰ߙߊ߬ߞߏ ߞߊ߲߬, ߊ߬ ߞߵߊ߬ ߟߊ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߓߘߍ߬ߓߘߍ߬ߟߌ ߡߊߦߟߍ߬ߡߊ߲߬߸ ߊ߬ ߞߵߊ߬ ߦߌ߬ߘߊ߬ ߞߏ߫ ߊ߬ ߟߊ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߡߊߙߌߞߛߌߟߞߊ ߓߘߊ߫ ߗߌߙߏ߲߫. ߁߉߈߃ ߟߊ߫ ߛߊ߫߸ ߊ߬ ߞߵߊ߬ ߟߊ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߞߊ߲ߠߊߓߌ߬ߟߊ߬߸ ߞߊ߬ ߛߊ߬ߥߏ ߕߍߓߊ߯ߦߊ ߟߊߘߏ߲߬ ߊ߬ ߣߌ߫ ߕߟߋ߬ߖߌ߰ߞߊ ߟߎ߬ ߕߍ߫߸                   ߞߵߊ߬ߟߎ߬ ߟߊ߫ ߥߟߏߒߘߐ߫  ߟߎ߫ ߝߋ߬ߙߋ ߘߊߡߌ߬ߣߊ߬.
ߟߐ߲ߠߌ߲ߧߊ ߣߌ߫ ߣߊߡߎ߲ ߠߊߓߊ߲ߓߊ߲
ߛߋߞߎ߬ ߕߎ߬ߙߋ߫ ߞߵߊ߲ ߠߊ߫ ߟߐ߲ߠߌ߲ߦߊ ߟߊߛߌ߲ߛߌ߲߫߸ ߊ߬ ߞߵߊ߬ ߦߌ߬ߘߊ߬ ߞߏ߫ ߝߏ߫ ߊ߲ ߧߋ߫ ߒ߬ ߠߊ߫ ߟߐ߲ߠߌ߲ߦߊ ߟߎ߬ ߣߌ߫ ߒ߬ ߠߊ߫ ߘߐ߲߬ߞߟߌ ߟߎ߬ ߟߊߓߊ߲ߓߊ߲߫ ߠߋ߬߸ ߞߵߊ߬ߟߎ߬ ߟߊߖߍ߲ߛߍ߲߫ ߘߎߢߊ߫ ߝߊ߲߭ ߓߍ߯ ߟߊ߫߸ ߛߴߊ߬ ߘߴߛߋ߫ ߦߙߐ߫ ߟߎ߫ ߘߐ߫߸ ߡߍ߲ ߠߎ߬ ߞߊ߬ ߒ߬ ߠߊ߫ ߣߊߡߎ߲ ߘߏ߲߬ ߓߐ߰ߟߊ߫ ߞߐ߲ߛߐ߲ߧߊߟߌ ߕߎ߬ߡߊ. ߘߎ߲߬ߘߎ߬ߡߊ߬ ߥߎߦߊ߲ߓߊ ߟߎ߬ ߦߟߍ߬ߡߊ߲߬ ߘߊ߫߸ ߞߊ߬ ߝߐߟߌߟߊ ߟߎ߬ ߞߍ߫ ߗߋߘߊߕߌ߮ ߟߎ߬ ߘߌ߫. ߝߐߟߌߟߊ ߏ߬ ߟߎ߬ ߛߋ߫ ߘߊ߫ ߞߊ߬ ߘߐ߲߬ߞߟߌ߬ ߓߐߣߍ߲ߢߐ߲߯ߡߊ ߁߅߀ ߟߋ߬ ߟߊ߫߸ ߞߵߊ߬ ߕߵߊ߬ ߛߌ߲ߘߌ ߡߊ߬ ߁߉߆߇ ߟߊ߫߸ ߦߊ߬ߣߴߊ߬ߟߎ߬ ߕߎߣߎ߲߫ ߕߍ߫ ߁߉߈߃ ߟߊ߫.
ߛߋߞߎ߬ ߕߎ߬ߙߋ߫ ߟߊ߫ ߛߊ߬ߦߊ
ߡߏ߬ߛߏ ߘߏ߫ ߟߋ߬ ߣߊ߬ ߘߊ߫ ߛߋߞߎ߬ ߕߎ߬ߙߋ߫ ߕߘߍ߬ ߟߏ߲ ߘߏ߫߸ ߞߏ߫ ߞߊ߲ߕߌ߮߸ ߒ ߛߌ߬ߓߏ߬ߣߴߌ ߟߊ߫. ߡߊ߲߬ߖߎ߬ ߞߊ߲߫ ߞߏ߫ ߐ߲߬ߤߐ߲߫؟ ߊ߬ ߞߊ߲߫ ߞߏ߫ ߒ ߞߵߊ߬ ߦߋ߫ ߛߌ߬ߓߴߏ߬ ߘߐ߫߸ ߌ ߓߘߊ߫ ߝߎ߬ߙߋ߫ ߘߏ߫ ߟߊߛߣߍ߫ ߦߊ߲߬߸ ߛߎ߬ߞߏ߬ߦߊ ߏ߬ ߓߊ߲ߺߣߍ߲߸ ߒ ߞߵߊ߬ ߦߋ߫ ߌ ߟߊ߫ ߞߏߕߌ߮ ߟߎ߬ ߦߋ߫ ߛߊ߲ߞߊߛߏ߫ ߟߐ ߟߊ߫. ߛߋߞߎ߬ ߕߎ߬ߙߋ߫ ߞߊ߲߫ ߞߏ߫ ߘߙߌߛߊ߬ ߞߊ߬ߓߊ ߸ ߌߟߋ ߞߊ߬ ߡߎ߲߬ ߦߴߏ߬ ߟߊߺߡߌ߬ߘߊ ߘߐ߫؟ ߘߙߌߛߊ߬ ߞߊ߬ߓߊ ߞߊ߲߫ ߞߴߏ߬ ߕߍ߫ ߖߎ߯ߡߊ߲߫ ߘߌ߫߸ ߌ ߞߍߕߐ߫ ߡߐ߰ߓߊ ߘߏ߫ ߟߋ߬ ߛߎ߭ ߟߊߛߣߍ߫ ߟߊ߫ ߖߌ߬ߣߍ߫ ߦߊ߲߬߸ ߏ߬ ߞߏ ߘߌߣߊ߬ ߘߌߦߊ߫ ߖߌ߬ߣߍ߬ ߟߊ߫ ߞߏߛߓߍ߫. ߛߋߞߎ߬ ߕߎ߬ߙߋ߫ ߞߵߊ߬ ߞߊ߲ߕߏ߫߸ ߞߏ߫ ߘߙߌߛߊ߬ ߞߊ߬ߓߊ ߌ ߦߴߊ߬ ߝߍ߬ ߞߊ߬ ߒ ߜߍߙߍ߲ߞߍ߫߸ ߒߠߋ ߟߋ߬ ߟߊ߫ ߞߏߕߌ߮ ߟߎ߬ ߦߋ߫ ߘߊ߫ ߛߌ߬ߓߏ ߘߐ߫ ߓߊ߰ ߞߏߕߌ߯ ߜߘߍ߫ ߟߎ߫ ߟߋ߬؟ ߏ߬ ߞߊ߲߫ ߞߴߌ ߟߊ߫ ߞߏߕߌ߮ ߟߎ߬ ߟߋ߬، ߊ߬ ߞߊ߲߫ ߞߏ߫:ߒ߬ߓߊ߬߸ ߒߠߋ ߘߌߣߊ߬ ߒ ߛߋ߲߬ߓߐ߫ ߊ߬ ߘߐ߫ ߞߵߊ߬ ߕߴߊߟߎ߫ ߓߟߏ߫ ߦߊ߲߬ ߤߊ߲߫. ߛߋߞߎ߬ ߕߎ߬ߙߋ߫ ߥߟߌ߬ߣߍ߲ ߘߐ߬ߕߊ߰ߡߊ߬ߟߌ ߘߏ߫ ߟߴߊߝߙߌߞߌ߬߸ ߊߝߙߌߞߌ߬ ߞߋ߬ߟߋ߲߬ߧߊ ߛߌ߲߬ߝߏ߲߬ߧߊ߬ߟߌ = ߊ.ߞ.ߛ ߟߎ߬ ߟߊ߫ ߜߙߊ߬ ߂߀߲ ߛߌ߲߬ߝߏ߲߬ߧߊ߬ߞߏ ߘߐ߫ ߖߌ߬ߣߍ߬ ߦߊ߲߬߸ ߊ߬ ߞߵߊ߬ ߦߌ߬ߘߊ߬ ߛߋ.ߘߋ.ߊ.ߏ ߕߐ߰ߕߐ߰ߟߌ߬ߟߊ ߟߎ߬ ߟߴߊ߬ߟߎ߬ ߟߊ߫ ߕߐ߰ߕߐ߰ߟߌ߬ ߜߙߊ ߘߏ߫ ߛߋ߲߬ߝߍ߬߸ ߞߏ߫ ߒ ߕߏߕߐ߫ ߕߐ߰ߕߐ߰ߟߌ߬ߟߊ߬ߦߊ ߟߊ߫ ߟߋ߬ ߝߎߚߎ߫߹ ߝߏ߫ ߒ ߠߊ߫ ߛߊ߬ߦߊ، ߏ߬ ߞߐߝߍ߬ ߕߎ߬ߡߊ߬ߙߋ߲߬ ߘߊ߲ߘߐ߫߸ ߖߊ߲߬ߞߊߙߏ ߘߏ߫ ߞߵߊ߬ ߝߘߌ߫ ߊ߬ ߞߎ߲߬ߠߊ߬. ߡߊ߬ߙߐߞߎ߬ ߡߊ߲߬ߛߊ߬ ߤߊߛߊߣ ߂߲ ߞߊ߬ ߘߊ߲ߘߊߟߌߟߊ ߘߏ߫ ߗߋ߫ ߖߌ߬ߣߍ߬߸ ߏ߬ ߟߎ߫ ߞߵߊ߬ ߦߌ߬ߘߊ߬ ߞߏ߫ ߛߐ߲߬ߠߊ߫ ߖߊ߲ߞߊߙߏ ߟߋ߬. ߏ߬ ߞߍ߸ ߛߎ߰ߘߎ߬ߟߊ߫ ߞߊ߬ ߘߊ߲ߘߊߛߏ߫ ߛߊ߲ߡߊߞߎߟߎ߲ ߘߏ߫ ߓߌ߬ߟߊ߬߸ ߞߏ߫ ߞߵߊ߬ ߕߊ߬ ߞߊ߬ ߥߴߊ߬ ߘߌ߫ ߞߑߟߋߝ߭ߑߟߊ߲ߘ ߞߊ߬ߝߏ߫ ߘߍ߬ߣߍ߲. ߞߏ߬ߣߌ߲߬ ߞߊ߬ ߓߍ߲߬ ߖߌ߬ߣߍ߫ ߛߌ߰ߝߊߘߌ ߡߊ߬ ߟߏ߲ ߏ߬ ߘߐ߫߸ ߛߊ߲ߡߊߞߎߟߎ߲ ߡߍ߲ ߠߎ߬ ߦߋ߫ ߖߌ߰ߣߌ߬ߦߟߍ ߞߊ߲߬ ߖߌ߬ߣߍ߬߸ ߏ߬ ߟߎ߬ ߓߞߐߕߍ߫߸ ߛߊ߲ߡߊߞߎߟߎ߲߫ ߜߘߍ߫ ߛߌ߫ ߕߎ߲߬ ߕߴߊ߬ ߛߋ߲߭ ߛߎ߫ ߖߌ߬ߣߍ߬ ߛߊ߲ߡߊߘߊ߲ ߠߊ߫߸ ߝߴߊ߬ ߦߋ߫ ߞߍ߫ ߛߋߞߎ߬ ߕߎ߬ߙߋ߫ ߖߘߍ߬ߞߊߣߌ߲ ߠߊ߫ ߘߌ߬ߢߍ ߟߊ߫.ߛߊ߲ߡߊߞߎߟߎ߲ ߏ߬ ߛߋߣߍ߲ ߞߐߣߊߞߙߌ߫ ߜߋ߬ߟߎ߲߬ߘߊ ߛߊ߲ߓߏ߲ ߞߊ߲߫ ߞߏ߫ ߛߟߊߕߌ߮߸ ߞߊ߲ߕߌ߮ ߘߌ߬ߢߍ߬ߟߊ߬ߢߌ߬ߣߌ߲߬ ߤߊ߲߫߸ ߞߊ߲ߕߌ߮ ߡߊ߫ ߛߋ߫ ߡߊߛߐ߬ߘߐ߲߬ ߠߊ߫ ߞߊ߬ ߓߍ߲߬ ߖߊ߲߬ߞߊߙߏ ߟߊߜߟߍ߬ߦߊ ߡߊ߬߸ ߛߊ߲ߡߊߞߎߟߎ߲ ߥߘߊ߫ ߖߌ߰ ߘߊ߬ߞߊ߯ߙߎ߫. ߛߊ߲ߡߊߞߎߟߎ߲ ߦߴߊ߬ ߞߐߛߊ߬ߦߌ߲߬ ߠߴߏ߬ ߘߎ߬ߛߊ߬ߜߍ ߕߎ߬ߡߊ ߡߍ߲߸ ߏ߬ ߞߵߊ߬ ߕߘߍ߬ ߖߊ߲߬ߞߊߙߏ ߓߘߊ߫ ߜߟߍ߬ߦߊ߬ ߞߏߖߎ߯ߦߊ߫߸ ߞߏߕߌ߯ ߝߟߐ߫ ߟߊ߲߰ߛߌ߬ߣߍ߬ ߓߌߦߊߝ߭ߏߜ߭ߌ߫ ߞߵߊ߬ ߡߊߛߍ߬ߛߍ߲߫ ߞߊ߬ ߥߴߊ߬ ߟߊߘߏ߲߬ ߛߊߡߊߞߎߟߎ߲ ߞߣߐ߫، ߡߊ߲߬ߖߎ߫ ߕߎߙߋ߬ ߥߘߊ߫ ߞߊ߬ߝߏ߫ ߘߍ߬ߣߍ߲ ߠߴߊ߬ ߘߊ߲ߘߊ߫ ߦߌߟߊ߸ ߞߵߊ߬ ߕߍ߬ߘߵߊ߬ ߕߎ߲߬ ߕߴߊ߬ ߝߍ߬ ߞߊ߬ ߓߐ߫ ߊ߬ ߟߊ߫ ߞߊ߬ߝߏ ߞߣߐ߫. ߊ߬ ߦߋ߫ ߛߋ߫ ߟߊ߫ ߞߑߟߋߝ߭ߑߟߊ߲ߘ ߕߎ߬ߡߊ ߡߍ߲ ߏߤߊߦߏ߫߸ ߏ߬ ߞߵߊ߬ ߕߘߍ߬ ߖߊ߲߬ߞߊߙߏ ߓߘߊ߫ ߣߐ߬ߛߐ߬ߘߐ߲߫ ߡߊ߲߬ߖߎ߫ ߕߎ߬ߙߋ ߟߊ߫. ߛߋߞߎ߬ ߕߎ߬ߙߋ߫ ߛߐ߲߭ ߘߐߓߛߏ ߟߋ߬ ߕߏ߫ ߘߴߌ ߘߐ߫߸ ߊ߬ ߛߊ߬ ߘߊ߫ ߕߙߊߓߊ ߂߆ ߁߉߈߄ ߠߊ߫߸ ߞߑߟߋߝ߭ߑߟߊ߲ߘ (ߏߤߊߦߏ߫)߸ ߁߅ ߙߋ߲ ߂߃ ߡߊ߬. ߏ߬ ߞߍ ߊ߬ ߝߎ߬ߙߋ ߟߊߞߐߛߊ߬ߦߌ߬ ߘߊ߫ ߖߌ߬ߣߍ߬ ߕߙߊߓߊ ߕߋ߬ߟߋ ߂߈ ߡߊ߬߸ ߞߵߊ߬ ߟߊߟߊ߫ ߞߊ߲ߕߌ߯ߘߊ ߛߋߞߎߕߎߙߋߦߊ߫ ߕߋ߬ߟߋ߫ ߝߌ߬ߟߊ ߞߎ߲߬ߕߊ߮ ߞߘߐ߫. ߊ߬ ߝߎ߬ߙߋ ߓߙߌ߬ ߘߊ߫ (ߞߡߊߦߍߣ) ߓߍߟߍ߲ߕߝߊ ߟߋ߬ ߘߐ߫߸ ߊ߬ ߓߍߟߍ߲ߣߍ߲߫ ߦߋ߲߬ ߠߋ߬ ߕߊ߲߬.
ߖߟߊߞߘߐ߫ (ߞߟߎ߬ߓߊ߬ߟߌ߬ߘߎ߯)
ߞߟߎ߬ߓߊ߬ߟߌ߬ߘߎ߰ ߖߟߊߞߘߐ߫ ߦߋ߫ ߖߌ߬ߣߍ߫ ߛߏ ߣߴߊ߬ ߡߙߊ߬ߘߊ߬ߘߎ߯ߟߊ ߘߏ߫ ߟߋ߬ ߘߌ߫ ߡߊ߲߬ߖߊ߲߬ߠߊ߫ ߡߙߊ߬ߓߊ߰ߘߊ߮ ߣߌ߫ ߞߊ߲ߞߊ߲߫ ߕߌ߲߬ߞߎߘߎ߲ ߘߐ߫.
ߛߋߞߎ߬ ߕߎ߬ߙߋ
ߊ߬ ߟߊ߫ ߡߙߊ߬ߞߊ߲ ߞߎ߲߬ߘߏ߲߬ߢߊ
ߞߏߕߌ߯ ߝߟߐ ߟߊ߲߰ߛߌ߬ߣߍ߬ ߓߌߦߊߝ߭ߏߜ߭ߌ߫ ߟߊߛߌ߰ ߘߴߊ߬ ߣߐ߭ ߘߐ߫ ߕߎ߬ߡߊ߬ߣߍ߲߬ߣߘߐ߬ߛߌ߰ߦߊ ߟߊ߫߸ ߞߊ߬ ߞߊ߲ߕߌ߯ ߞߎߘߊ߫ ߛߎߥߊ߲ߘߌ ߡߊߞߐ߬ߣߐ߲߬߸ ߏ߬ ߡߍ߲ ߕߎ߲߬ ߞߊ߫ ߞߊ߲߫ ߞߊ߬ ߞߍ߫ ߕߟߋ߬ ߄߅ ߞߐߝߍ߬. ߣߊ߲߬ߕߌ߮ ߟߎ߬ ߞߊ߬ ߟߊ߲߰ߛߌ߬ߣߍ߬ ߓߌߦߊߝ߭ߏߜ߭ߌ߫ ߕߏ߫ ߘߐ߬ߞߐ߬ߣߐ߲߬ߠߌ߲ ߏ߬ ߟߋ ߘߐ߫߸ ߞߊ߬ ߞߊ߬ߝߏ߬ ߖߊߛߏ߲ ߘߏ߫ ߞߍ߫ ߞߏ߲ߞߏߘߌ߬ߓߌ ߕߋ߬ߟߋ ߃ ߁߉߈߄ ߠߊ߫߸ ߊ߬ߟߎ߫ ߞߵߊ߬ ߟߊߥߊ߲߬ߞߊ߫ ߞߏ߫ ߡߙߊ߬ߞߊ߲ ߓߘߊ߫ ߛߴߊ߬ ߘߊ߲߭ ߠߊ߫. ߊ߬ߟߎ߫ ߞߊ߬ ߞߎ߬ߙߎ߲߬ߘߎ ߓߊߖߎߟߞߊ ߟߊߘߎ߲߫߸ ߞߊ߬ ߝߊ߬ߛߏ߬ ߜߙߊ ߟߊߥߎ߬ߦߊ߬߸ ߊ߬ ߣߌ߫ ߞߊ߬ ߞߙߎߞߊ߫ ߞߎ߲߬ߞߋߟߋ߲ ߠߊߥߎ߬ߦߊ߬. ߊ߬ߟߎ߫ ߞߊ߬ ߛߋߞߎ߬ ߕߎ߬ߙߋ߬ ߞߐߙߍ ߣߴߊ߬ߟߎ߬ ߡߊߛߎߘߎ߲ߧߊߓߊ߮ ߟߎ߬ ߡߌ߬ߘߊ߬߸ ߊ߬ ߣߴߊ߬ ߟߊ߫ ߛߓߍߘߊߘߐ ߟߎ߬ ߓߍ߯߸ ߞߵߊ߬ߟߎ߬ ߟߊߘߏ߲߬ ߥߛߎ ߟߊ߫ ߞߌ߲ߘߌߦߊ߫. ߏ߬ ߞߍ߸ ߞߊ߬ߝߏ߬ ߖߊߛߏ߲ ߞߍߓߊ߮ ߟߎ߬ ߞߊ߬ ߟߊ߲߰ߛߣߊ߬ ߞߐ߲ߕߍ߬ ߟߊߛߌ߰ ߊ߬ߟߎ߫ ߞߎ߲߬ߠߊ߫߸ ߣߊ߲߬ߕߌ߮ ߟߎ߬ ߟߊ߫ ߘߋ߬ߙߌ߬ߘߊ ߟߊ߬ߕߟߋ߲߬ߠߌ߲ ߝߊ߬ߛߏ߬ߟߊ߬ߞߊ (ߛߋ.ߍߡ.ߍߙ.ߍߣ) ߟߊ߫ ߟߊ߬ߛߌ߬ߠߌ߲ ߞߐ߬ߣߐߡߊ߬. ߊ߬ߟߎ߫ ߞߊ߬ ߥߛߎߘߋ߲ ߡߐ߰ ߥߊ߯ߞߋߟߋ߲߫ ߖߊ߬ߕߋ߬ ߟߊߓߐ߫ ߥߛߎ ߟߊ߫.
ߖߟߊߞߘߐ߫ (ߞߟߎ߬ߓߊ߬ߟߌ߬ߘߎ߯)
ߛߌ߰ߓߊ߮
ߊ߬ ߛߌ߰ߓߊ߮ ߖߊ߬ߕߋ߬ߛߎ߬ߓߐ߬ߣߍ߲ ߞߍ߫ ߘߊ߫ ߡߐ߰ ߁߅ ߉߁߆ ߟߋ߬ ߘߌ߫ ߂߀߁߆ ߟߊ߫߸ ߡߍ߲ ߕߊ߬ߣߍ߲߬ ߦߋ߫ ߂߀߁߄ ߕߐ߯ߛߓߍߟߌ ߡߊ߬߸ ߏ߬ ߡߍ߲ ߕߘߍ߬ ߦߋ߫ ߡߐ߰ ߁߄߈߈߂ ߘߌ߫.
ߦߟߌߡߊߛߙߋ ߟߎ߬
ߦߌߟߡߊ:ߖߌ߬ߣߍ߬ ߛߏ ߦߌߟߡߊ:ߘߎ߰ߡߊ߬ߛߓߍ
ߛߋߞߎ߬ ߕߎ߬ߙߋ
ߊ߬ ߣߌ߫ ߝߊ߬ߙߊ߲߬ߛߌ߬ ߟߊ߫ ߜߋ߲߬ߞߘߎ߬ߢߐ߲߰ߠߊ߬ߦߊ
ߖߌ߬ߣߍ߬ ߞߊ߲ߓߍ߲ ߠߊ߫ ߘߍ߲ߒߖߘߍߟߦߊ ߛߐߘߐ߲ ߞߍ߫ ߘߊ߫ ߝߐߢߐ߲߯ߞߐ ߣߌ߫ ߝߘߊߟߌ ߟߋ߬ ߘߌ߫ ߖߌ߬ߣߍ߬ ߣߌ߫ ߝߊ߬ߙߊ߲߬ߛߌ߬ ߕߍ߫. ߁߉߅߈ ߠߊ߫߸ ߛߋߞߎ߬ ߕߎ߬ߙߋ߬ ߞߵߊ߬ ߓߊ߲߬ ߝߊ߬ߙߊ߲߬ߛߌ߬ ߟߊ߫ ߥߙߎߣߍߦߊ ߡߊ߬ ߝߊߦߌ߲߫߹ ߊ߬ ߣߌ߫ ߞߵߊ߬ ߓߊ߲߬ ߊ߬ ߟߐ߬ߖߟߎ߬ߡߊ߬ ߟߊ߫ ߝߊ߬ߙߊ߲߬ߛߌ߫ ߝߍ߬߸ ߏ߬ ߟߋ ߞߊ߬ ߞߟߍ߬ߕߌ߮ߛ߭ߊߙߟ ߘߋ߫-ߜ߭ߏߟ ߞߍ߫ ߖߏ߯ߛߊ߫߹ ߤߊ߲߯ ߞߊ߬ ߥߴߊ߬ ߛߌ߰ ߊ߬ ߟߊ߫ ߟߐ߲߬ߞߋ߬ߟߊ߬ ߛߋ ߡߵߊ߬ ߘߊ߲߭ ߠߊ߫.ߞߟߍ߬ߕߌ߮ ߛ߭ߊߙߟ ߘߋ߫-ߜ߭ߏߟ ߣߊ߬ ߘߊ߫ ߞߐߣߊߞߙߌ߫ ߦߊ߲߬ ߘߓߊ߬ߕߊ ߕߋ߬ߟߋ ߂߅ ߁߉߅߈ ߠߊ߫߸ ߞߴߊ߬ ߕߘߍ߬ ߊ߬ ߓߘߊ߫ ߓߐ߫ ߡߘߊߜ߭ߊߛߑߞߊ߯ߙ ߞߊ߬ ߣߊ߬ ߞߏ߲߬ߜ߭ߏ ߞߊ߬ ߣߊ߬ ߜߋ߲ ߞߐ߰ߖߌ߬ߘߊ ߟߊ߫߸ ߞߟߍ߬ߕߌ߮ ߛ߭ߊߙߟ ߘߋ߫-ߜ߭ߏߟ ߣߊ߬ ߘߊ߫ ߡߊ߲߬ߖߎ߫ ߕߎ߬ߙߋ߬ ߘߐߓߍ߲߬ߣߍ߲ ߕߘߵߊ߬ ߢߍ߫ ߟߏ߲ ߏ߬ ߘߐ߫. ߛߋߞߎ߬ ߕߎ߬ߙߋ ߞߵߊ߬ ߦߌ߬ߘߵߊ߬ ߟߊ߫ ߘߐߛߊߙߌ ߘߐ߫ ߟߏ߲ ߏ߬ ߘߐ߫߸ ߞߏ߫ {ߒ߬ߠߎ߬ ߞߊ߯ߙߌߦߊߣߍ߲߫ ߞߊ߲ߠߊߓߌߟߊ ߡߊ߬ ߕߍ߯ߜߍߦߊ ߘߐ߫߸ ߞߊ߬ ߕߊ߬ߡߌ߲߬ ߖߐ߲߬ߧߊ ߘߐ߫ ߓߣߊ߬ߦߊ ߞߊ߲߬}߸ ߏ߬ ߞߍ ߛ߭ߊߙߟ ߘߋ߫-ߜ߭ߏߟ ߞߵߊ߬ ߞߊ߲ߕߏ߫߸ ߞߏ߫ {ߘߍ߲ߒߖߘߍߟߦߊ ߦߴߊߟߎ߫ ߟߊ߫ ߓߌ߬ߟߊ ߘߐ߫߸ ߒ ߞߏ߬ߣߌ߲ ߞߊ߬ ߡߍ߲ ߟߐ߲߫߸ ߊߟߎ߫ ߘߌ߫ ߣߵߊ߬ ߞߐߝߟߌߖߎ߮ ߡߊߜߙߏ߬}. ߖߌ߬ߣߍ߬ ߟߊ߫ ߘߍ߲ߒߖߘߍߟߦߊ ߛߐ߬ߘߐ߲ ߞߍ߫ ߘߊ߫ ߝߊ߬ߙߊ߲߬ߛߌ߬ ߓߘߍ߬ߓߘߍ߬ߟߌ ߥߣߊ ߞߎ߲߬ߠߊ߬ߖߌ߮ ߟߋ߬ ߘߌ߫߸ ߏ߬ ߟߋ ߞߏߛߐ߲߬ ߝߊ߬ߙߊ߲߬ߛߌ߫ ߞߴߊ߬ ߓߟߏߘߐߓߍ߲߬ ߊ߬ ߕߊߢߐ߲߯ ߞߊ߲ߡߊ߬߸ ߞߵߊ߬ߟߎ߬ ߟߊ߫ ߘߊ ߡߎ߰ߡߍ ߕߎ߲߯ ߖߌ߬ߣߍ߬ ߢߍ߫. ߝߊ߬ߙߊ߲߬ߛߌ߬ ߣߌ߫ ߖߌ߬ߣߍ߬ ߕߍ ߕߍߓߊ߯ߦߊ ߓߌ߬ߟߊ߬ߢߐ߱ߡߊ ߓߟߏߕߍ߰ ߘߊ߫߸ ߁߉߆߅ ߟߋ߬ ߟߊ߫. ߝߊ߬ߙߊ߲߬ߛߌ߬ ߟߊ߫ ߕߍߓߊ߯ߦߊߞߏ ߟߎ߬ ߕߘߍ߬ ߦߋ߫ ߕߊ߬ߡߌ߲߬ ߠߊ߫ ߌߕߊߟߌ߫ ߕߍߓߊ߯ߦߟߊ ߟߎ߬ ߟߋ߬ ߝߍ߬߸ ߕߎ߬ߡߊ߬ ߛߎߡߊߣߍ߲ ߏ߬ ߟߊ߫߸ ߞߊ߬ ߛߴߊ߬ߟߎ߬ ߓߏߢߐ߲߯ߞߏ߫ ߖߌ߬ߣߍ߬ߞߊ ߟߎ߬ ߡߊ߬. ߏ߬ ߓߍ߲߬ ߘߊ߫ ߗ߭ߋߐߙߑߗ߭ ߔߐ߲ߔߌߘߎ߫ ߦߍ߬ߟߍ ߡߊ߬ ߝߊ߲߬ߞߊ ߟߊ߫ ߝߊ߬ߙߊ߲߬ߛߌ߬ ߁߉߇߀ ߟߊ߫߸ ߏ߬ ߞߵߊ߬ ߦߌ߬ߘߊ߬ ߞߏ߫ ߞߊ߬ ߞߏ ߟߎ߬ ߡߊߛߎߡߦߊ߫ ߞߊ߬ߝߏ ߝߌ߬ߟߊ ߕߍ߫، ߊ߬ ߣߌ߫ ߞߴߊ߬ߟߋ߬ ߕߍߣߵߊ߬ ߛߋ߲߭ ߕߘߍ߬ ߟߊ߫ ߖߌ߬ߣߍ߬ ߞߣߐߞߏ ߟߎ߬ ߘߐ߫߸ ߊ߬ ߞߵߊ߬ ߞߎߡߊߞߊ߲ ߏ߬ ߟߊߕߋߟߋ߲߫߸ ߤߊ߲߯ ߊ߬ ߛߊ߬ ߘߊ߫ ߞߴߊ߬ ߕߏ߫ ߞߊ߲ߕߌ߯ߦߊ ߟߊ߫ ߁߉߇߉ ߟߊ߫. ߏ߬ ߓߍ߲߬ ߘߊ߫ ߝ߭ߊߟߋߙߌ߫ ߗ߭ߌߛߑߞߊߙ ߘߋߛߑߕߍ߲߫ ߦߍ߬ߟߍ ߡߊ߬ ߝߊ߲߬ߞߊ ߟߊ߫߸ ߏ߬ ߞߵߊ߬ ߦߌ߬ߘߊ߬ ߞߏ߫ ߞߊ߬ ߕߍߓߊ߯ߦߊ ߜߋ߲߬ߞߘߎ߬ ߖߌ߬ߣߍ߬ ߣߌ߫ ߝߊ߬ߙߊ߲߬ߛߌ߬ ߕߍ߫߸ ߊ߬ ߞߊ߬ ߊ߲ߘߙߋ߫ ߟߋߥߍ߲߫ ߕߐ߯ߦߊ߫ ߞߵߊ߬ ߞߍ߫ ߝߊ߬ߙߊ߲߬ߛߌ߬ ߟߊ߫ ߟߊ߬ߛߌ߰ߘߋ߲߬ ߝߟߐ ߘߌ߫ ߖߌ߬ߣߍ߬߸ ߞߊ߬ߙߌ߬ߝߐ ߟߊ߫ ߁߉߇߅ ߟߊ߫. ߝ߭ߊߟߋߙߌ߫ ߗ߭ߌߛߑߞߊߙ ߘߋߛߑߕߍ߲߫ ߖߍ߬ߘߍ ߣߊ߬ ߘߊ߫ ߓߐߒߡߊߟߌ ߟߊ߫ ߖߌ߬ߣߍ߫ ߦߊ߲߬ ߞߏߟߌ߲ߞߏߟߌ߲ ߠߊ߫߸ ߁߉߇߈ ߠߊ߫، ߏ߬ ߟߋ ߞߐ߫߸ ߡߊ߲߬ߖߎ߫ ߕߎ߬ߙߋ ߝߣߊ߫ ߥߊ߫ ߘߊ߫ ߓߐߒߡߊߟߌ ߟߊ߫ ߝߊ߬ߙߊ߲߬ߛߌ߬ ߕߎߟߊߝߌ߲ ߠߊ߫ ߁߉߈߃ ߟߊ߫߸ ߝߊߙߊ߲ߛߏߥߊ߫ ߡߌߕߋߙߊ߲߫ ߕߋ߬ߟߋ ߘߐ߫. ߔߌߦߍߙ ߡߋߛߑߡߍߙ ߞߵߊ߬ ߦߌ߬ߘߵߊ߬ ߟߊ߫ ߦߟߌߘߐ߫ ߛߓߍ ߞߝߊ߬ߘߋ߲ ߂߲ ߘߐ߫ (߁߉߉߈) ߠߊ߫߸ ߞߏ߫ ߁߉߅߉ ߣߌ߫ ߁߉߆߀ ߕߍ߯ߟߊ ߘߐ߫߸ ߞߏ߫ ߗ߭ߊߞ ߝߏߞߊߙ ߟߊ߫ ߝߊ߬ߙߊ߲߬ߛߌ߬ ߜߎ߲߬ߘߎ߬ߘߐ߬ߗߋߘߊ ߟߎ߬ ߞߊ߬ ߓߍ߲߬ߓߍ߲߬ߓߍ߲ ߘߏ߫ ߟߊߘߊ߲߫ ߛߋߞߎ߬ ߕߎ߬ߙߋ ߟߊ߫ ߞߎ߲߬ߠߊ߬ߛߌ߮ ߟߎ߬ ߟߊߥߎ߬ߦߊ߬ ߞߊ߲ߡߊ߬߸ ߛߣߍ߬ߜ߭ߊ߯ߟߌ߫ ߣߌ߫ ߜߋ߲ ߞߐ߰ߖߌ߬ߘߊ ߟߎ߬ ߟߊ߫ ߕߘߍ߬ߒߘߐ߬ߟߌ ߞߐ߬ߣߐߡߊ߬߸ ߛߋߞߎ߬ ߕߎ߬ߙߋ ߛߋ߫ ߘߊ߫ ߞߵߏ߬ ߟߊߗߌߙߏ߲߫. ߛߋߞߎ߬ ߕߎ߬ߙߋ ߞߊ߬ ߗ߭ߊߞ ߝߏߞߊߙ ߞߟߌ߫ ߞߐߣߊߞߙߌ߫ ߦߊ߲߬ ߁߉߈߃ ߟߊ߫߸ ߊ߬ߟߎ߫ ߞߊ߬ ߢߐ߲߯ߦߋ߫߸ ߊ߬ߟߎ߬ ߞߎߡߊ߫ ߘߊ߫ ߕߊ߬ߡߌ߲߬ߣߍ߲ ߠߎ߬ ߞߊ߲߬߸ ߊ߬ ߣߌ߫ ߞߊ߬ ߓߍ߲߬ ߊ߬ߟߎ߬ ߟߊ߫ ߕߋߙߌߢߐ߲߯ߦߊ ߘߐߞߙߊߞߏ ߡߊ߬.
ߛߋߞߎ߬ ߕߎ߬ߙߋ ߟߊ߫ ߞߏߟߊߕߐ߲ ߣߌ߫ ߓߎߊߙߏ߫ ߘߊ߮
ߞߊ߬ ߓߍ߲߬ ߖߎ߯ߦߊ ߣߌ߫ ߓߍ߲߬ߓߍ߲߬ߓߍ߲ ߠߎ߬ ߛߌߦߊߦߊ ߡߊ߬ ߛߋߞߎ߬ ߕߎ߬ߙߋ ߞߐ߫߸ ߊ߬ ߞߊ߬ ߛߋ ߛߐ߬ߘߐ߲߬ ߏ߬ ߟߎ߬ ߘߐߕߍ߰ߓߊ߮ ߛߎ߯-ߎ-ߛߎ߯ ߡߊ߬߸ ߊ߬ ߞߵߏ߬ ߟߎ߬ ߓߍ߯ ߟߊߘߏ߲߬ ߥߛߎ ߟߊ߫. ߊ߬ ߞߊ߬ ߡߐ߰ ߛߌߦߊߡߊ߲߫ ߠߎ߫ ߡߌ߬ߘߊ߬߸ ߖߌ߬ߣߍ߬ ߡߐ߰ߓߊ ߘߏ߫ ߟߎ߫ ߦߴߏ߬ ߘߐ߫، ߦߏ߫ ߝߏߘߋߓߊ߫ ߞߋߕߊ߬߸ ߞߊߡߊ߲߫ ߖߊ߰ߓߌ߫߸ ߊ߬ ߣߌ߫ ߕߋߟߌ߬ ߖߊߟߏ߫߸ ߡߐ߰ ߛߊ߬ߓߊ ߏ߬ ߟߎ߬ ߓߍ߯ ߛߊ߬ ߘߊ߫ ߟߋ߬ ߞߐߘߍ߫. ߡߊ߲߬ߕߏ߲߬ߕߍ߬ߦߊ ߡߊ߬ߞߕߏ߬ߟߌ (ߊߡߣߌߛߑߕߌ߫ ߍ߲ߕߍߙߑߣߊߛ߭ߐ߲ߣߊߟ) ߟߎ߫ ߞߵߊ߬ ߦߌ߬ߘߊ߬ ߞߏ߫ ߕߎ߬ߙߋ ߟߊ߫ ߡߐ߱ ߝߊ߰ߣߍ߲ ߦߙߌߞߊ ߥߊ߫ ߘߊ߫ ߟߋ߬ ߤߊ߲߯ ߡߐ߰ ߅߀.߀߀߀، ߊ߬ ߟߊ߫ ߞߊ߲ߕߌ߯ߦߊ ߞߎ߲߬ߕߊ߮ ߞߘߐ߫ ߁߉߅߈ ߣߌ߫ ߁߉߈߄ ߕߍ߫. ߊ߬ߟߎ߬ ߦߴߊ߬ ߝߐ߫ ߟߴߊ߬ߟߎ߬ ߟߊ߫ ߘߊ߲߬ߕߍ߰ߟߌ ߏ߬ ߘߐ߫߸ ߞߴߏ߬ ߟߎ߬ ߘߐ߫ ߡߐ߰ ߅߀߀߀ ߓߍ߯ ߘߎ߲߫ ߘߊ߫ ߟߋ߬. ߊ߬ߟߎ߬ ߦߴߊ߬ ߝߐ߫ ߟߊ߫߸ ߞߏ߫ ߖߌ߬ߣߍ߬ߞߊ߫ ߛߌߦߊߡߊ߲߫ ߠߎ߫ ߝߎ߲ߘߌ߫ ߘߊ߫ ߞߊ߬ ߥߊ߫ ߛߌ߰ߢߐ߲߰ ߞߊߝߏ ߟߎ߬ ߘߐ߫߸ ߦߏ߫ ߡߊ߬ߟߌ߸ ߜߋ߲ ߞߐ߰ߖߌ߬ߘߊ߸ ߞߊ߲ߠߊߓߌߟߊߘߎ߮߸  ߖߘߊ߬ߞߙߎ߫߸ ߓߌ߬ߛߊ߬ߥߏ߫ ߖߌ߬ߣߍ߬߸ ߊ߬ ߣߌ߫ ߛߣߍ߬ߞߊ߯ߟߌ߫, ߕߎ߬ߙߋ ߞߵߊ߬ ߝߐ߫ ߕߎ߬ߡߊ ߏ߬ ߟߋ ߟߊ߫߸ ߞߏ߫ ߓߍ߯ ߦߋ߫ ߥߊ߫߸ ߞߏ߫ ߤߊߟߴߊ߬ ߕߐ߭ ߕߏ߫ ߘߊ߫ ߓߌ߲ ߣߌ߫ ߝߌߘߊ ߟߋ߬ ߡߊ߬ ߦߊ߲߬߸ ߞߴߊ߬ߟߋ߬ ߣߴߏ߬ ߟߎ߬ ߘߴߊ߬ ߘߐߕߍ߰. ߞߏ߬ߣߌ߲߬ ߖߌ߬ߣߍ߫ ߜߎ߲߬ߘߎ߬ߘߐ߬ߞߏ ߟߎ߬ ߥߛߊ߬ߘߊ߬ ߞߘߐ ߡߊ߬ߘߌ߬ߝߌ߲ ߖߊ߰ߣߍ ߞߵߊ߬ ߦߌ߬ߘߊ߬߸ ߞߏ߫ ߝߊ߰ߓߊ߰ߕߐ ߡߊ߫ ߛߎ߬ߘߎ߲߬ߧߊ߫ ߏ߬ ߘߐ߫ ߡߎ߰ߡߍ߫߹߸ ߞߏ߫ ߊ߬ ߡߎ߰ߡߍ ߟߊߘߍ߬ߣߍ߲ ߦߋ߫ ߡߐ߰ ߃߀߀߀ ߣߌ߫ ߝߊ߲ߘߊ߫ ߟߋ߬ ߘߌ߫
ߦߟߌߣߐ ߣߌ߫ ߦߟߌߡߊߛߙߋ
ߦߌߟߡߊ:ߓߘߍ߬ߓߘߍ߬ߟߌ ߦߌߟߡߊ:ߖߌ߬ߣߍ߫ ߦߌߟߡߊ:ߊߝߙߌߞߌ߬ ߦߌߟߡߊ:ߖߌ߬ߣߍ߬ ߞߊ߲ߕߌ߮ ߦߌߟߡߊ:ߊߝߙߌߞߌ߬ ߓߍ߯ߦߊ ߟߊߘߍ߭ ߦߌߟߡߊ:ߊߝߙߌߞߌ߬ ߞߋ߬ߟߋ߲߬ߧߊ ߛߌ߲߬ߝߏ߲߬ߧߊ߬ߟߌ ߦߌߟߡߊ:ߊߝߙߌߞߌ߬ ߕߟߋ߬ߓߋ ߦߌߟߡߊ:ߛ߭ߊߙߟ ߘߋ߫ ߜ߭ߏߟ ߦߌߟߡߊ:ߝߘߊ߬ߝߌ߲߬ߠߊ߬ߟߊ߲߬ߘߌ ߦߌߟߡߊ:ߖߘߍ߬ߞߊ߬ߙߊ߲߬ߠߊ
ߡߏ߬ߙߌ߬ߓߊ߬ߘߎ߯
ߡߏ߬ߙߌ߬ߓߊ߬ߘߎ߯ ߦߋ߫ ߡߊ߬ߟߌ ߞߊ߬ߝߏ߬ߙߋ߲ ߘߏ߫ ߟߋ߬ ߘߌ߫  ߸ ߞߊߕߌ߫ ߡߙߊ߬ߘߊ߰ߙߋ߲ ߞߣߐ߫ ߸ ߞߏ߬ߙߌ߬ߞߙߐ ߕߌ߲߬ߞߎߘߎ߲ ߘߐ߫
ߟߊ߲߭ߛߌ߬ߣߍ߬ ߓߌߦߊߝ߭ߏߜ߭ߌ߫
ߟߊ߲߭ߛߌ߬ߣߍ߬ ߓߌߦߊߝ߭ߏߜ߭ߌ߫ (ߞߏߟߌ߲ߞߏߟߌ߲ ߂߈ ߁߉߂߃ - ߘߓߊ߬ߕߊ ߁߉ ߁߉߈߄) ߕߘߍ߬ ߦߋ߫ ߖߌ߬ߣߍ ߓߘߍ߬ߓߘߍ߬ߟߌ߬ߟߊ ߟߋ߬ ߘߌ߫. ߊ߬ ߞߊ߬ ߖߌ߬ߣߍ߬ ߞߏߕߌ߯ ߝߟߐߦߊ ߞߍ߫ ߁߉߇߂ ߣߌ߫ ߁߉߈߄ ߕߍ߫߸ ߊ߬ ߣߴߊ߬ ߞߍ߫ ߘߊ߫ ߥߊ߯ߕߌ߫ ߟߊߕߊߡߌ߲߫ ߞߊ߲ߕߌ߮ ߘߌ߫ ߕߙߊ߬ߓߊ ߂߆ - ߞߏ߲ߓߌߕߌ߮ ߃ ߁߉߈߄ ߠߊ߫.alt=|left|thumb|ߟߊ߲߭ߛߌ߬ߣߍ߬ ߓߌߦߊߝ߭ߏߜ߭ߌ߫
ߊ߬ ߟߊ߫ ߓߘߍ߬ߓߘߍ߬ߟߌ ߞߎ߲߬ߕߊ߮
ߟߊ߲߭ߛߌ߬ߣߍ߬ ߓߌߦߊߝ߭ߏߜ߭ߌ߫ ߛߐ߬ߘߐ߲߬ ߘߊ߫ ߡߊ߬ߛߊ߲߬ߕߊ߲ ߠߋ߬߸ ߊ߬ ߟߊ߫ ߛߌߦߊ ߦߋ߫ ߕߐߡߊ ߟߋ߬ ߘߌ߫߸ ߖߌ߬ߣߍ߫ ߥߙߏ߬ߘߎ߮ ߘߐ߫߸ ߥߟߊ߫ ߖߌ߬ߣߍ߬ ߕߎߞߘߐߟߊ ߘߐ߫. ߊ߬ ߞߵߊ߬ ߟߊ߫ ߞߊ߬ߙߊ߲ ߞߍ߫ ߛߣߍ߬ߜ߭ߊ߯ߟߌ߫ ߟߋ߫߸ ߘߊ߬ߞߊ߯ߙߎ߫ ߛߏ ߞߣߐ߫߸ ߊ߬ ߞߊ߬ ߘߊ߲ߘߊߟߌ ߟߋ߬
ߞߊ߬ߙߊ߲߬߸ ߞߣߊ߬ ߞߍ߫ ߘߊ߲ߘߟߊ ߘߌ߫. ߊ߬ ߓߊ߯ߙߊ߫ ߘߊ߫ ߜߞߋߘߎ߯ ߟߋ߬ ߡߎߣߎ߲߬߸ ߦߏ߫ ߘߊ߲ߘߊߟߌ ߜߋ߬ߟߎ߲߬ߠߊ߸ ߞߊ߬ ߓߊ߲߫ ߞߊ߬ ߞߍ߫ ߞߛߌ߬ߘߎ߰ ߝߣߊ߫ ߘߊ߲ߘߊߟߌ ߜߋ߬ߟߎ߲߬ߠߊ ߘߌ߫.
ߊ߬ ߟߊ߫ ߓߘߍ߬ߓߘߍ߬ߟߌ ߞߎ߲߬ߕߊ߮ ߘߊߡߌ߬ߣߊ
ߊ߬ ߟߊ߫ ߓߘߍ߬ߓߘߍ߬ߟߌ ߞߎ߲߬ߕߊ߮ ߘߊߡߌ߬ߣߊ߬ ߘߊ߫ ߁߉߅߃ ߟߋ߬ ߟߊ߫߸ ߞߊ߬ ߞߍ߫ ߘߎ߰ߕߌ߰ ߛߓߍߘߊ ߟߊ߬ߟߌ߬ߟߌ߬ߟߊ ߘߌ߫. ߊ߬ ߛߎߘߊ߲߫ ߘߊ߫ ߞߛߌ߬ߘߎ߯ ߛߏߕߌ߮ ߘߴߊ߬ ߛߌ߭ ߛߊ߲߬ ߃߁ ߡߊ߬߸ ߁߉߅߄ ߠߊ߫߸ ߊ߬ ߣߌ߫ ߞߊ߬ ߛߎߘߊ߲߫ ߝߊ߬ߙߊ߲߬ߛߌ߫ ߝߊ߬ߛߏ߬ ߜߙߊ ߞߎ߲߬ߣߊ߬ ߁߉߅߆ ߟߊ߫߸ ߝߊ߬ߙߊ߲߬ߛߌ߫ ߥߛߊ߬ߘߋ߲߫ ߃ ߡߍ߲ ߕߘߍ߬ ߦߋ߫ ߝߊ߬ߙߊ߲߬ߛߌ߬ ߟߊ߫ ߖߌ߬ߣߍ߬ ߥߊ߯ߕߌ ߏ߬ ߟߊ߫߸ ߊ߬ ߕߘߍ߬ ߦߴߏ߬ ߘߏ߫ ߟߋ߬ ߘߌ߫.
ߖߌ߬ߣߍ߬ ߟߊ߫ ߘߍ߲ߒߖߘߍߟߦߊ ߛߐ߬ߘߐ߲ ߞߐ߫
ߊߤߊߡߍߘ ߛߋߞߎ߬ ߕߎ߬ߙߋ ߣߊ߬ ߖߌ߬ߣߍ߬ ߘߍ߲ߒߖߘߍߟߦߊ ߛߐ߬ߘߐ߲߬ ߠߊ߸ ߏ߬ ߞߴߊ߬ ߕߐ߯ߦߊ߫ ߞߵߊ߬ ߞߍ߫ ߖߌ߬ߣߍ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߞߏߕߌ߮ ߘߌ߫߸ ߞߊ߬ ߓߊ߲߫ ߞߵߊ߬ ߕߐ߯ߦߊ߫ ߁߉߆߁ ߠߊ߫߸ ߞߵߊ߬ ߞߍ߫ ߞߐߞߊ߲߫ ߞߏ ߟߎ߬ ߞߏߕߌ߮ ߘߌ߫. ߖߌ߬ߣߍ ߞߎ߲߬ߣߊ߬ߛߌ߮ ߟߎ߬ ߘߌ߬ߢߍ߬ߣߍ߲ ߞߎ߬ߥߊ߰ߡߍ߫ ߒߞߙߎ߬ߡߊ߫ ߟߊ߫ ߢߊߣߌ߲ߡߊߓߏߙߌ ߡߊ߬ ߖߌ߬ߣߍ߬߸ ߊ߬ ߟߊ߫ ߡߙߊ߬ߞߊ߲ ߠߊߓߋ߭ ߞߐ߫ ߞߊ߬ߝߏ߬ ߖߊߛߏ߲ ߓߟߏ߫߸ ߜ߭ߊߣߊ߬ ߞߎ߲߬ߠߊ߬ߛߌ߮ ߟߎ߬ ߞߊ߬ ߟߊ߲߭ߛߌ߬ߣߍ߬ ߓߌߦߊߝ߭ߏߜ߭ߌ߫ ߡߌ߬ߘߊ߬ ߜ߭ߊ߯ߣߊ߬ ߛߊ߲ߡߊߘߊ߲ ߠߊ߫߸ ߞߵߊ߬ ߕߘߍ߬ ߊ߬ ߦߋ߫ ߛߌߟߊ ߟߊ߫ ߞߊ߬ ߥߊ߫ ߋߗߏ߯ߔߌ߫߸ ߊߝߙߌߞߌ߬ ߞߋ߬ߟߋ߲߬ߧߊ ߛߌ߲߬ߝߏ߲߬ߧߊ߬ߟߌ ߜߊ߬ߙߊ ߘߏ߫ ߞߊ߲ߡߊ߬߸ ߁߉߆߆ ߞߏ߲ߓߌߕߌ߮ ߟߊ߫. ߊ߬ ߕߏ߫ ߘߊ߫ ߞߐߞߊ߲߫ ߞߏ ߟߎ߬ ߞߏߕߌ߯ߦߊ ߟߊ߫ ߤߊ߲߯ ߁߉߆߉ ߘߓߊ߬ߕߊ߸ ߏ߬ ߟߋ ߞߐ߫߸ ߊ߬ ߣߊ߬ ߘߊ߫ ߟߊߛߊ߬ߦߌ߬ ߊ߬ ߟߊ߫ ߞߐߞߊ߲߫ ߞߏ ߟߎ߬ ߞߏߕߌ߯ߦߊ ߟߊ߫ ߏ߬ ߟߋ ߞߐ߫. ߖߌ߬ߣߍ߬ ߓߍ߯ߦߊ ߞߙߎߞߊ ߟߊ߫ ߜߙߊ߬ ߞߐ߬ߣߐ߲߬ߘߐ߬ߣߊ߲ ߓߊ߲ߣߍ߲߸ ߞߊ߲ߕߌ߮ ߛߋߞߎ߬ ߕߎ߬ߙߋ߬ ߞߴߊ߬ ߝߐ߫ ߞߏ߲ߞߏߘߌ߬ߓߌ ߂߅ ߁߉߇߂ ߟߊ߫߸ ߟߊ߲߭ߛߌ߬ߣߍ߬ ߓߌߦߊߝ߭ߏߜ߭ߌ߫ ߘߌߣߊ߬ ߞߍ߫ ߞߏߕߌ߯ ߝߟߐ ߘߌ߫. ߟߊ߲߭ߛߌ߬ߣߍ߬ ߓߌߦߊߝ߭ߏߜ߭ߌ߫ ߞߍ߫ ߘߊ߫ ߞߏߕߌ߯ ߝߟߐ ߘߌ߫ ߞߏ߲ߞߏߘߌ߬ߓߌ ߂߆ ߁߉߇߂ ߣߌ߫ ߞߏ߲ߞߏߘߌ߬ߓߌ ߕߋ߬ߟߋ ߃ ߕߍ߫ ߁߉߈߄ ߠߊ߫.
ߥߊ߯ߕߌ߫ ߟߊߕߊߡߌ߲ ߞߊ߲ߕߌ߮ ߣߌ߫ ߞߊ߬ߝߏ߬ ߖߊߛߏ߲
ߞߊ߬ ߓߍ߲߬ ߞߎ߬ߙߎ߲߬ߘߎ ߡߊ߬߸ ߟߊ߲߭ߛߌ߬ߣߍ߬ ߓߌߦߊߝ߭ߏߜ߭ߌ߫ ߟߋ߬ ߟߊߛߌ߰ ߘߊ߫ ߛߋߞߎ߬ ߕߎ߬ߙߋ ߣߐ߭ߘߐ߫߸ ߊ߬ ߟߊ߫ ߛߊ߬ߦߊ ߞߐ ߘߐ߫߸ ߊ߬ ߞߊ߬ ߥߊ߯ߕߌ߫ ߟߊߕߊߡߌ߲߫ ߞߊ߲ߕߌ߯ߦߊ ߏ߬ ߘߊߓߊ߲߫ ߠߋ߬ ߤߊ߲߯ ߞߊ߬ ߥߴߊ߬ ߛߌ߰ ߞߏ߲ߞߏߘߌ߬ߓߌ ߕߟߋ߬ ߃ ߟߊ߫߸ ߣߊ߲߬ߕߌ߮ ߟߎ߬ ߞߵߊ߬ ߓߐ߫ ߊ߬ ߟߐ߬ߘߎ߮ ߘߐ߫ ߏ߬ ߡߍ߲ ߘߐ߫߸ ߟߊ߲߬ߛߣߊ߬ ߞߐ߲ߕߋ߬ ߣߌ߫ ߖߘߊ߬ ߕߙߊߥߟߋ߫ ߟߎ߫ ߟߊ߫ ߞߊ߬ߝߏ߬ ߖߊ߬ߛߏ߲߬ ߘߐߓߍ߲߬ߣߍ߲ ߘߏ߫ ߛߋ߲߭ߝߍ߬. ߞߊ߬ߝߏ߬ ߖߊߛߏ߲ ߏ߬ ߞߍ߫ ߘߊ߫ ߕߎ߬ߡߊ߬ߙߋ߲߬ ߘߊ߲ߘߐ߫ ߘߐߙߐ߲߫ ߠߊ߫߸ ߞߵߊ߬ ߕߘߍ߬ ߖ ߓ ߟ ߝߊ߬ߛߏ߬ߟߊ߬ߞߊ ߓߘߍ߬ߓߘߍ߬ߟߌ ߛߓߍߘߊ ߕߘߍ߬ ߦߴߊ߬ ߝߍ߬ ߞߊ߬ ߟߊ߬ߘߍ ߞߍ߫ ߞߎ߲߬ߕߌ߰ ߞߎ߬ߘߊ߬ ߞߏ ߡߊ߬. ߛߋߞߎ߬ ߕߎ߬ߙߋ ߘߍ߬ߢߐ߲߰ ߜߋ߲ߜߋ߲߫ ߓߌߦߊߝ߭ߏߜ߭ߌ߫ ߕߎ߲߬ ߞߊߞߊ߲߫ ߞߵߊ߬ ߣߐ߬ߘߐߓߌ߬ߟߊ߬. ߖ ߓ ߞ ߞߎ߲߬ߕߌ߰ ߞߎߘߊ ߏ߬ ߛߎߘߊ߲ߣߍ߲߫ ߘߌ߫ ߞߍ߫ ߞߍߒߖߘߍߡߊ߫ ߓߟߏ߫ ߡߊ߬߸ ߛߊ߲߬ ߇ ߟߐ߲߬ߞߋ߬ߟߊ ߟߊ߫߸ ߝߏߓߐ ߕߊ߬ߡߌ߲߬ߣߍ߲ ߞߊ߲ߘߟߌ ߛߋ߲߬ߝߍ߬. ߓߌߦߊߝ߭ߏߜ߭ߌ߫ ߡߌ߬ߘߊ߬ ߘߊ߫ ߞߵߊ߬ ߟߊߘߏ߲߬ ߞߌ߲ߘߌߦߊ߫ ߥߛߎ ߟߊ߫ ߞߊ߬ߝߏ߬ ߖߊߛߏ߲ ߣߐ߬ߞߟߊߡߊ߲ ߘߐ߫߸ ߊ߬ ߟߊߣߊ߬ ߘߊ߫ ߞߐߣߊߞߙߌ߫ ߏ߬ ߟߋ ߞߐ߫ ߊ߬ ߘߊ߲ߘߊ߫ ߞߊ߲ߡߊ߬. ߏ߬ ߞߍ ߗߊߥߎ߲ ߞߍ߫ ߘߴߊ߬ ߛߕߊ ߘߌ߫ ߏ߬ ߟߋ ߞߐ߫߸ ߞߴߊ߬ ߕߘߍ߬ ߊ߬ ߟߊߟߊߣߍ߲߫ ߘߊ߲ߘߊߛߏ ߟߊ߫߸ ߘߓߊ߬ߕߊ ߟߊ߫ ߁߉߈߄ ߠߊ߫. ߦߌߟߡߊ:ߓߘߍ߬ߓߘߍ߬ߟߌ ߦߌߟߡߊ:ߞߊ߲ߕߌ߮
ߊ߬ߟߌ߬ߞߊ߰ߓߊ߬
ߊ߬ߟߌ߬ߞߊ߰ߓߊ߫ ߟߋ߬ ߖߘߍ߬ߞߟߏ߬ߓߊ߮ ߟߎ߬ ߟߊ߫ ߞߐߘߐ߲߫ ߘߌ߫ ߕߌ߲ߞߌ ߟߎ߬ ߘߐ߫ ߸ ߊ߬ߟߎ߬ ߦߴߊ߬ ߖߊ߰ߟߋ߬ ߟߊ߫ ߡߊ߬ߓߊߕߏ (ߤߖߌ) ߟߎ߬ ߘߐ߫، ߊ߬ߟߋ ߟߋ߬ ߓߏ߲߫ ߝߟߐ ߘߌ߫ ߡߍ߲ ߜߘߌ ߓߌ߬ߟߊ߬ ߘߊ߫ ߘߎ߱ ߘߐ߫ ߞߊ߬ ߓߍ߲߬ ߖߘߍ߬ߞߟߏ߬ߦߊ ߛߣߐ߬ߡߍ߬ߘߐ߬ߦߊ ߡߊ߬، ߌ ߕߍ߫ ߛߋ߫ ߕߌ߲ߓߌߘߌ߲ߘߊ߫ ߟߊߕߏߣߍ߲ (ߡߊ߬ߛߑߖߌߘߎ߫ ߊߟߑߤߊߙߊ߯ߡߎ߫) ߕߐ߮ ߝߐ߫ ߟߊ߫ ߣߌ߲߫ ߡߴߊ߬ߟߌ߬ߞߊ߰ߓߊ߬ ߕߐ߮ ߝߐ߫. ߖߘߍ߬ߞߟߏ߬ߓߊ߮ ߟߎ߬ ߦߋ߫ ߘߍ߲߬ߞߣߍ߬ߦߊ߬ ߟߊ߫ ߞߏ߫ ߊ߬ߟߌ߬ߞߊ߰ߓߊ߫ ߟߐ߬ߞߏ߬ ߝߟߐ ߞߍ߫ ߘߊ߫ ߞߋ߲ߛߐ߲ (ߡߟߍ߬ߞߊ) ߟߎ߫ ߟߋ߬ ߓߟߏ߫ ߞߊ߬ ߞߐ߲߰ ߊߘߡߊ߫ ߢߍ߫، ߊ߬ ߕߐ߯ ߘߏ߫ ߟߋ߬ ߓߏ߲߫ ߠߊߕߏߣߍ߲ ߘߌ߫ ߸ ߞߊ߬ߡߊߛߐ߬ߘߐ߲߬ ߊߟߊ߫ ߞߊ߬ ߞߍ߬ߟߍ ߟߊߕߐ߲߫ ߠߵߊ߬ ߞߣߐ߫، ߖߘߍ߬ߞߟߏ߬ߓߊ߮ ߟߎ߬ ߦߴߊ߬ ߖߌ߰ ߟߊ߫ ߦߙߐ ߓߍ߯ ߘߐ߫ ߛߊߣߌ߲ߡߊ߲ ߠߋ߬ ߘߌ߫ ߘߎ߰ߞߟߏ ߞߊ߲߬، ߊ߬ ߣߊ߬ ߘߊ߫ ߞߎ߬ߙߊ߬ߣߊ ߞߣߐ߫: ﴿ߓߏ߲߫ ߝߟߐ ߡߍ߲ ߟߐ߬ ߘߊ߫ ߡߐ߱ ߟߎ߬ ߦߋ߫ ߖߊ߯ߕߋ߬ ߸ ߏ߬ ߟߋ ߓߞߊ߫ ߕߊ ߘߌ߫ ߸ (ߡߞߊ߫ ߕߊ ߞߊ߬ߣߌ߲߫) ߸ ߏ߬ ߟߋ ߞߍ߫ ߘߊ߫ ߓߙߊߞߊ߫ ߦߙߐ ߣߌ߫ ߞߊ߲ߘߦߊ ߘߌ߫ ߖߊ߯ߓߊ ߟߎ߬ ߦߋ߫ (߉߆)﴾ ߌߡߎ߬ߙߊ߲߬ ߞߐߙߍ ߝߐߘߊ - ߟߝߊߙߌ߫ ߉߆ ߟߊ߫.
ߖߘߍ߬ߞߟߏ߬ߓߊ߮ ߟߎ߬ ߦߴߊ߬ ߖߊ߬ߕߋ߬ ߟߊ߫ ߟߋ߬ ߞߏ߫ ߊߟߊ߫ ߟߋ߫ ߞߊ߬ ߟߊ߬ߝߐ߬ߓߊ߮ ߌߓߎ߬ߙߊ߬ߤߌߡߊ߫ ߟߐ߬ ߊ߬ ߜߘߌ ߟߊߦߟߍ߬ ߟߊ߫، ߊ߬ ߘߋ߲ߗߍ߫ ߌߛߌ߬ߡߊ߬ߌߟߊ߫ ߞߵߊ߬ ߘߍ߬ߡߍ߲߬ ߊ߬ ߟߐ߭ ߟߊ߬، ߌߓߎ߬ߙߊ߬ߤߌߡߊ߫ ߓߊ߲߫ ߡߍ߲ ߞߍߣߍ߲߫ ߊ߬ߟߌ߬ߞߊ߰ߓߊ߬ ߟߐ߬ ߟߊ߫ ߸ ߊߟߊ߫ ߞߵߊ߬ ߟߐ߬ ߡߐ߱ ߟߎ߬ ߥߋ߯ߟߋ߫ ߟߊ߫ ߓߏ߲߫ ߝߏ߭ ߣߴߊ߬ ߡߊ߬ߓߊߕߏ (ߤߖߌ) ߡߊ߬، ߊ߬ ߣߊ߬ ߘߊ߫ ߞߎ߬ߙߊ߬ߣߊ ߘߐ߫: ﴿ߌߓߎ߬ߙߊ߬ߤߌߡߊ߫ ߣߴߌߛߌ߬ߡߊ߬ߌߟߊ߫ ߞߍߕߐ ߓߏ߲ ߜߘߌ ߟߎ߬ ߞߘߐߕߊ߬ ߟߊ߫ ߸ (ߊߟߎ߬ ߞߊ߲߫ ߞߏ߫) ߊ߲ ߡߊ߰ߡߌ ߸ ߟߊ߬ߡߌߘߊ߬ ߞߍ߫ ߒ߬ ߧߋ߫ ߖߊ߰ߣߌ߲߬ ߸ ߌߟߋ ߡߍ߲ ߦߋ߫ ߡߍ߲ߠߌ߲ߠߊ ߟߐ߲ߠߌ߲ߠߊ ߘߌ߫ (߁߂߇)﴾ ߣߛߌ߬ߡߛߏ ߝߐߘߊ - ߟߝߊߙߌ߫ ߁߂߇ ߟߊ߫.
ߊ߬ߟߌ߬ߞߊ߰ߓߊ߬ ߦߋ߫ ߕߌ߲ߓߌߘߌ߲ߘߊ߫ ߟߊߕߐ߲ߣߍ߲ ߕߊ߲ߓߊ߲ ( ߕߍߡߊ߬) ߠߋ߬ ߘߐ߫ ߸ ߊ߬ ߗߏ߯ߦߊ ߦߋ߫ ߞߓߊߞߎߘߎ߲ߓߊ ߞߘߐߕߊ߬ߣߍ߲ ߝߘߎ߬ߓߍ߲߬ߠߊ߬ߡߊ ߟߋ߬ ߘߌ߫ ، ߊ߬ ߞߐߓߋ (ߞߘߐߕߊ) ߦߋ߫ ߛߋ߫ ߟߊ߫ ߜߟߊ߬ߜߟߊ߬ ߕߊ߲߫ ߣߌ߬ ߟߏ߯ߟߎ (߁߅) ߘߐ߫ ، ߊ߬ ߘߊ ߦߴ ߊ߬ ߝߎ߬ߘߎ (ߞߍ߬ߙߍ) ߝߊ߲߬ ߡߍ߲ ߸ ߊ߬ ߣߌ߫ ߝߎ߬ߘߎ ߡߍ߲ ߢߊ ߓߍ߲߬ߣߴߏ߬ ߡߊ߬ ߸ ߏ߬ ߟߐ߭ (ߖߊ߲߬ߧߊ) ߦߋ߫ ߜߟߊ߬ߜߟߊ߬ ߕߊ߲߫ ߣߌ߫ ߝߌ߬ߟߊ (߁߂) ߟߋ߬ ߘߌ߫ ، ߝߏߟߏ߲ ߦߴߊ߬ ߝߎ߲߬ߘߎ ߝߊ߲߬ ߡߍ߲ ߸ ߊ߬ ߣߌ߫ ߡߍ߲ ߢߊ ߓߍ߲߬ߣߴߏ߬ ߡߊ߬ ߸ ߏ߬ ߟߐ߭ ߦߋ߫ ߜߟߊ߬ߜߟߊ߬ ߕߊ߲߫ (߁߀) ߠߋ߬ ߘߌ߫ ، ߊ߬ ߞߏ߬ߣߌ߲߫ ߕߎ߲߬ ߕߍ߫ ߕߋ߲߬ ߌߛߌ߬ߡߊ߬ߌߟߊ߫ ߟߊ߫ ߕߎ߬ߡߊ ߟߊ߫ ߸ ߊ߬ ߕߘߍ߬ ߓߟߏ߫ ߢߊ߫ ߞߐ߬ߣߐ߲߬ߘߐ߫ (߉) ߟߋ߬ ߘߌ߫ ، ߕߌߓߊ (ߕߌߝߊ) ߕߎ߲߬ ߕߴߊ߬ ߞߎ߲߬ ߠߊ߫ ، ߊ߬ ߘߊ ߣߙߊߣߍ߲߫ ߠߋ߫ ߕߘߍ߬ ߘߎ߱ ߟߊ߫ ، ߕߎߓߊߌߞߊ ߟߎ߬ ߟߋ߫ ߞߊ߬ ߕߌߝߊ ߓߌ߬ߟߵߊ߬ ߟߊ߫ ، ߏ߬ ߞߐ߫ ߸ ߊߓߘߎ߬ ߡߎ߬ߕ߭ߊߟߓߌ߫ ߓߣߎ߬ ߤߊ߯ߛ߭ߌߡߎ߲߫ ߞߊ߬ ߣߍ߰ߞߏ߲ ߓߌ߬ߟߵߊ߬ ߟߊ߫ ( ߞߵߊ߬ ߘߊ ߞߍ߫ ߣߍ߱ ߘߌ߫) ߞߊ߬ ߡߊߛߘߌ߬ ߛߊߣߌ߲ ߠߊ߫ ، ߊ߬ߟߋ ߟߋ߬ ߞߍ߫ ߘߊ߫ ߡߐ߰ ߝߟߐ ߘߌ߫ ߡߍ߲ ߞߵߊ߬ߟߌ߬ߞߊ߰ߓߊ߬ ߡߊߛߘߌ߬ ߛߊߣߌ߲ ߠߊ߫.
ߊ߬ߟߌ߬ߞߊ߰ߓߊ߬ ߕߐ߮ ߟߎ߬
ߊ߬ߟߌ߬ߞߊ߰ߓߊ߬ ߕߐ߯ ߦߴߊߙߊߓߎ߫ ߞߊ߲ ߠߋ߬ ߘߌ߫ ، ߊ߬ ߝߐߣߴߊ߬ ߡߊ߫ ߟߋ߬ ߞߏ߫ ߊ߬ߟߌ߬ߞߊ߰ߓߊ߫ ߸ ߊ߬ ߟߊ߫ ߝߘߎ߬ߓߍ߲߬ߦߊ ߞߏߛߐ߲߬ ߥߟߴߊ߬ ߟߊ߫ ߞߘߐߕߊ ߞߏߛߐ߲߬ ، ߊ߬ ߦߋ߫ ߞߟߌ߫ ߟߊ߫ ߝߣߊ߫ ߞߏ߫ ߓߏ߲߫ ߞߘߐߞߘߐ، ߊ߬ ߣߌ߫ ߓߏ߲ ߠߊߕߏߣߍ߲.
ߊ߬ߟߌ߬ߞߊ߰ߓߊ߬ ߞߎߡߊߘߋ߲߫ ߝߐ߫ ߘߊ߫ ߞߎ߬ߙߊ߬ߣߊ ߘߐ߫ ߦߙߐ ߝߌ߬ߟߊ ߟߋ߬ :
ߊ߬ߟߌ߬ߞߊ߰ߓߊ߬ ߕߐ߮ ߟߎ߫ ߞߎ߬ߙߊ߬ߣߊ ߞߣߐ߫
ߊ߬ߟߌ߬ߞߊ߰ߓߊ߬ ߦߋ߫ ߥߋ߯ߟߋ߫ ߟߊ߫ ߕߐ߯ ߛߌߦߊߡߊ߲ߓߊ ߟߋ߬ ߟߊ߫ ߞߎ߬ߙߊ߬ߣߊ ߘߐ߫ ، ߕߐ߯ ߏ߬ ߟߎ߫ ߝߟߍ߫ :
ߊ߬ߟߌ߬ߞߊ߰ߓߊ߬ :﴿ߤߍ߲߬ ߊߟߎ߬ ߟߊߒߠߦߊߓߊ߮ ߟߎ߬ ߸ ߊߟߎ߫ ߞߊߣߊ߬ ߝߟߍ߫ ߛߓߏ߫ ߝߊ߰ ߘߋ߬ ߞߵߊߟߎ߫ ߕߏ߫ ߣߊߡߎ߲ߘߐߦߊ ߘߐ߫، ߡߍ߲ ߓߊ߯ ߏ߬ ߝߊ߰ ߕߊߥߎߓߟߏߡߊ߬߸ ߏ ߛߊ߬ߙߊ ߦߴߊ߬ ߟߊ߫ ߛߏ߬ߓߏ߫ ߝߊ߰ߣߍ߲ ߢߐ߲߰ ߓߌߦߊ߲߫ ߠߋ߬ ߘߌ߫، ߊߟߎ߫ ߘߐ߫ ߕߋߟߋ߲ߓߊ߯ߒߕߋ߫ ߝߌ߬ߟߊ߬ ߦߴߏ߬ ߞߕߌ ߟߊ߫، ߞߵߏ߬ ߞߍ߫ ߖߋ߬ߟߌ߬ߓߐ߲߬ߕߊ߫ ߘߌ߫ ߟߊߛߋߓߟߏߡߊ߬ ߛߐ߬ߕߐ ߦߙߐ، ߥߟߴߊ߬ ߢߍ߬ߢߌ߲߬ߘߐ߬ߓߍ߲ ߦߋ߫ ߞߍ߫ ߘߐ߰ߕߐ ߟߎ߬ ߓߊߟߏ ߘߌ߫، ߤߊߡߊ߲ߕߍ߫ ߊ߰ ߞߍ߫ ߏ߬ ߢߐ߲߰ ߛߎ߲߫ ߘߌ߫ ߸ ߛߴߊ߬ ߘߴߊ߬ ߟߊ߫ ߞߏߢߊ ߞߐߝߟߌ߫ ߖߎ߮ ߡߊߜߙߏ߬، ߊߟߊ߫ ߓߘߊ߫ ߕߊ߬ߡߌ߲߬ߣߍ߲߬ ߞߘߐ ߟߎ߬ ߘߐߞߏߦߊߕߏ߫، ߡߍ߲ ߓߊ߯ ߛߊ߬ߦߌ߲߬ ߊ߬ ߡߊ߬ ߡߎ߬ߕߎ߲߬ ߊߟߊ߫ ߘߴߊ߬ ߕߊߢߐ߲߯ߓߐ߫ ߏ߬ ߘߐ߫ ߸ ߓߊߏ߬ ߊߟߊ߫ ߦߋ߫ ߣߌ߬ߣߌ߬ߟߊ߫ ߕߊߢߐ߲߯ߓߐߟߊ ߖߍ߬ߘߍ ߟߋ߬ ߘߌ߫ (߉߅)﴾ ߛߎ߬ߡߊ߲߬ߝߍ ߝߐߘߊ ߑ ߟߝߊߙߌ ߉߅.
ߓߏ߲ :﴿ ߕߎ߬ߡߊ ߡߍ߲ ߊ߲ ߞߊ߬ ߓߏ߲ ߞߍ߫ ߡߐ߱ ߟߎ߬ ߦߋ߫ ߕߊ߯ߣߌߛߊߦߌ߫ ߦߙߐ߫ ߣߌ߫ ߞߎ߲߬ߠߊ߬ߝߎ߬ߟߋ߲߬ ߦߌߟߊ߫ ߘߌ߫ ߸ ߒ ߞߏ߫ ߊߟߎ߫ ߦߋ߫ ߛߊߟߌ߫ ߦߙߐ ߟߊߘߊ߲߫ ߌߓߎ߬ߙߊ߬ߤߌߡߊ߫ ߕߟߐ߬ ߦߙߐ ߘߊߝߍ߬، ߊ߲ ߞߊ߬ ߛߘߊߒߡߊߞߊ߲ ߘߴߌߓߎ߬ߙߊ߬ߤߌߡߊ߫ ߣߴߌߛߌ߬ߡߊ߬ߌߟߊ߫ ߡߊ߬߸ ߒ ߞߏ߫ ߊߟߎ߫ ߦߋ߫ ߒ ߠߊ߫ ߓߏ߲ ߛߊߣߌ߲ߧߴߊ߬ ߖߊ߰ߟߋ߬ߓߊ߮ ߟߎ߬ ߣߴߊ߬ ߟߊߡߍ߲߬ߛߍ߲߬ߧߊ߬ߓߊ߮ ߟߎ߬ ߦߋ߫ ߸ ߊ߬ ߣߌ߫ ߕߌ߲ߓߌߘߌ߲ ߞߐߡߊߓߌߘߌ߲ߓߊ߮ ߟߎ߬ ߦߋ߫ (߁߂߅)﴾ ߣߛߌ߬ߡߛߏ ߝߐߘߊ ߸ ߟߝߊߙߌ ߁߂߅
ߓߏ߲ ߞߘߐߞߘߐ :﴿ߊ߬ߟߎ߬ ߦߋ߫ ߓߊ߲߫ ߞߵߊ߬ߟߎ߬ ߟߊ߫ ߣߐ߯ ߛߊߣߊ߲ ߠߎ߬ ߟߊߥߌ߬ߟߌ߫ ߞߵߊ߬ߟߎ߬ ߟߊ߫ ߘߊߞߊ߲ ߠߎ߬ ߝߊ߫߸ ߊ߬ ߣߴߊ߬ߟߎ߬ ߦߋ߫ ߓߏ߲߫ ߞߘߐߞߘߐ ߡߊߖߊ߰ߟߋ߫ (߂߉)﴾ ߡߊ߬ߓߊߕߏ ߝߐߘߊ ߑ ߟߝߊߙߌ ߂߉
ߕߌ߲ߓߌߘߌ߲ߘߊ ߟߊߕߏߣߍ߲ :﴿ ''ߤߍ߲߬ ߊߟߎ߬ ߟߊߒߠߦߊߓߊ߮ ߟߎ߬ ߸ ߊߟߎ߫ ߞߊߣߵߊߟߊ߫ ߟߊ߫ ߘߎ߲߬ߘߎ߬ߡߊ߬ ߞߏ ߟߎ߫ ߕߣߊ߬ߟߊߕߍ߬ ߘߋ߬، ߛߊ߲߬ߓߏ߬ߟߏ߲߬ ߠߊߕߏߣߍ߲ ߡߊ߬ ߓߊ߬߸ ߖߋ߬ߟߌ߬ ߟߊ߬ߓߐ߲߬ߕߊ߫ ߡߊ߬ ߓߊ߬߸ ߞߊ߲ߠߊߘߎ߲߫ ߝߋ߲ ߠߎ߫ ߡߊ߬ ߓߊ߬߸ ߊ߬ ߣߌ߫ ߓߏ߲߫ ߠߊߕߏߣߍ߲ ߡߊߜߍ߲ߓߊ߮ ߟߎ߫ ߡߊ߬ ߓߊ߬ ߏ߬ ߟߎ߬ ߡߍ߲ ߠߎ߬ ߦߋ߫ ߢߊ߬ߒߡߊ߭ ߣߌ߫ ߘߌ߬ߢߍ ߢߌߣߌ߲ ߞߊ߲߬ ߊ߬ߟߎ߫ ߡߊ߰ߙߌ ߟߊ߫. ߣߴߊߟߎ߫ ߓߐ߫ ߘߊ߫ ߣߊߡߎ߲ߘߐߦߊ ߘߐ߫ ߕߎ߬ߡߊ ߡߍ߲ ߊߟߎ߫ ߦߋ߫ ߝߟߍ ߞߍ߫ ߛߊ߫، ߓߊ߬ߙߌ߬ ߡߌ߬ߙߌ߲߬ߘߌ ߡߍ߲ ߠߎ߫ ߞߵߊߟߎ߫ ߞߎ߲߬ߠߊߛߊ߬ߦߌ߲߬ ߕߌ߲ߓߌߘߌ߲ߘߊ߫ ߟߊߕߏߣߍ߲ ߡߊ߬߸ ߏ߬ ߟߎ߬ ߡߐߣߍߦߊ ߞߊߣߵߊߟߎ߫ ߟߐ߬ ߞߟߍ߬ߕߍ߮ ߟߊ߫ ߘߋ߬، ߊߟߎ߫ ߦߋ߫ ߢߐ߲߮ ߘߍ߬ߡߍ߲߫ ߢߊ߬ߟߌ ߣߌ߫ ߝߊ߲ߕߊ߲ߞߊ ߟߋ߫ ߡߊ߬߸ ߊߟߎ߫ ߞߊߣߊ߬ ߢߐ߲߮ ߘߍ߬ߡߍ߲߫ ߞߎ߲߬ߞߏ߬ ߣߌ߫ ߖߎ߯ߦߊ߫ ߡߊ߬ ߘߋ߬، ߊߟߎ߫ ߘߏ߲߬ ߦߴߊߟߎ߫ ߝߊ߲ߕߊ߲߬ߞߵߊߟߊ߫ ߡߊ߬، ߓߊ ߊߟߊ߫ ߟߊ߫ ߓߌ߲߬ߓߊ߬ߏ ߜߍ߬ߟߍ߲߬ߡߊ߲߬ߓߊ ߟߋ߬ (߂)﴾ ߛߎ߬ߡߊ߲߬ߝߍ ߝߐߘߊ ߑ ߟߝߊߙߌ ߂''
ߓߏ߲߫ ߠߊߕߏߣߍ߲ :﴿ߊ߲ ߡߊ߰ߙߌ ߸ ߒ ߓߘߊ߫ ߒ ߓߐ߲ߛߐ߲ ߘߏ߫ ߟߊߛߌ߰ ߝߏ߲ߝߊ߲߫ ߠߋ߬ ߞߣߐ߫ ߣߌ߲߬ ߡߍ߲ ߕߍ߫ ߛߣߍ߬ߡߊ߬ ߦߙߐ߫ ߘߌ߫ ߸ ߌ ߟߊ߫ ߓߏ߲߫ ߠߊߕߏߣߍ߲ ߦߙߐ ߘߐ߫ ߞߊ߬ߣߌ߲߫ ߒ ߡߊ߰ߙߌ ߸ ߞߏߛߴߊ߬ߟߎ߬ ߘߌ߫ ߛߊߟߌ ߟߐ߬، ߒ߬ߓߊ߬ ߌ ߦߋ߫ ߡߐ߱ ߘߏ߫ ߟߎ߫ ߛߣߐ߬ߡߍ ߞߎ߲߬ߟߐ߬ ߊ߬ߟߎ߬ ߟߊ߫߸ ߊ߬ ߣߴߌ ߦߴߊ߬ߟߎ߫ ߤߊ߬ߙߌ߬ߖߍ߰ ߦߙߌߘߋ߲ ߠߎ߬ ߟߊ߫ ߛߴߊ߬ߟߎ߬ ߘߌ߫ ߞߴߌ ߞߏߢߌߡߊߟߐ߲ߓߊ߯ ߟߎ߫ ߘߌ߫ (߃߇) ﴾ߌߓߎ߬ߙߊ߬ߤߌߡߊ߫ ߝߐߘߊ ߑ ߟߝߊߙߌ ߃߇  ߸
ߓߏ߲߫ ߝߟߐߝߟߐ :﴿ߞߏ߬ߞߏ߫ ߓߏ߲߫ ߝߟߐ ߡߍ߲ ߟߐ߬ ߘߊ߫ ߡߐ߱ ߟߎ߬ ߦߋ߫ ߏ߬ ߟߋ ߓߞߊ߫ ߕߊ ߘߌ߫، ߓߊ߲ߓߊ߲߫ ߦߙߐ ߟߋ߬ ߸ ߊ߬ ߣߌ߫ ߞߊ߲ߘߦߊ߫ ߦߙߐ ߟߋ߬ ߖߊ߯ߓߊ ߟߎ߬ ߦߋ (߉߆) ﴾ ߌߡߎ߬ߙߊ߲߬ ߞߐߙߍ ߝߐߘߊ ߑ ߟߝߊߙߌ ߉߆
ߕߐ߯ ߜߘߍ߫ ߟߎ߫ ߦߴߊ߬ߟߌ߬ߞߊ߰ߓߊ߬ ߟߊ߫ ߦߏ߫ :
ߓߞߊ߫ : ߏ߬ ߦߴߊ߬ߟߌ߬ߞߊ߰ߓߊ߫ ߟߐ߬ ߦߙߐ ߟߋ߬ ߘߌ߫ ( ߡߞߊ߫ ߣߴߊ߬ ߟߊ߫ ߡߌߣߌ߲߫ ߠߎ߬).
ߟߐ߬ߣߍ߲ : ߞߕߌߕߍ߯ߟߊ ߌߦߊ߯ߘߌ߫ ߞߵߏ߬ ߟߋ ߝߐ߫ ߕߟߋ߬ߓߐ ߟߎ߬ ، ߌߓߣߎ߬ ߊ߬ߛ߳ߌ߯ߙߌ߫ ߞߊ߲߫ ߞߏ߫ : ߊ߬ ߕߘߍ߬ ߝߐ߫ ߟߴߊ߬ߟߌ߬ߞߊ߰ߓߊ߫ ߡߊ߬ ߟߋ߬ ߞߏ߫ ߌߓߎ߬ߙߊ߬ߤߌ߯ߡߊ߫ ߟߊ߫ ߟߐ߬ߟߌ ، ߓߊߏ߬ ߸ ߊ߬ߟߋ ߟߋ߬ ߞߵߊ߬ ߟߐ߬.
ߞ߫ߊ߯ߘߌߛ ߣߌ߫ ߣߊ߯ߘߌߙ ߛߏߣߍ߲߫ ߞߘߐ : ߏ߬ ߦߋ߫ ߕߐ߮ ߟߎ߫ ߟߋ߬ ߘߌ߫ ߡߍ߲ ߠߎ߬ ߡߊߘߊ߲߫ ߘߊ߫ ߊ߬ߖ߭ߙߊߞߌ߫ ߟߊ߫ ߘߐ߬ߝߐ ߞߣߐ߫.
ߘߎ߬ߥߊ߯ߙߎ߫ : ߦߊ߯ߞߎ߯ߕߎ߫ ߤߡߊߥߌߦߎߞߊ ߞߵߏ߬ ߟߋ ߝߴߊ߬ ߟߊ߫ ߛߏ߫ ߟߎ߬ ߞߘߐߝߐߟߊ߲ ߟߊߘߛߏߣߍ߲ ߞߣߐ߫.
ߊ߬ߟߌ߬ߞߊ߰ߓߊ߫ ߘߌ߲߬ߞߌߙߊ
ߊ߬ߟߌ߬ߞߊ߰ߓߊ߬ ߦߋ߫ ߛߐ߬ߘߐ߲߬ ߠߊ߫ ߡߞߊ߫ ߟߋ߬ ߸ ߕߟߋ߬ߓߋ ߝߊ߲߭ ߘߐ߫ ߊߙߊߓߎ ߕߌ߲ ߞߣߐ߫ ، ߕߊߞ߭ߎ߯ߡߎ߫ ߝߏ߲ߝߊ߲ ߞߣߐ߫ ߛߊߙߊ߯ߕߊ ߞߎ߬ߙߎ ߞߊ߲߬ ، ߞߎ߬ߙߎ ߦߴߊ߬ ߝߊ߲߭ ߓߍ߯ ߟߊߡߌߣߌ߲߫ ߠߊ߫. ߞߟߏߜߍ ߥߟߊ߫ ߘߊ߬ߟߎ߬ ߤߊߡߊ߲ߕߍ߫ ߞߐߙߍߦߊߣߍ߲߫ ߟߊ߲ߞߣߍߡߊߦߊߣߍ߲߫ ߛߌ߫ ߕߍ߫ ߞߎ߬ߙߊ߬ߣߊ ߞߣߐ߫ ߡߍ߲ ߘߴߊ߬ ߦߌ߬ߘߊ߬ ߞߏ߫ ߡߞߊ߫ ߥߟߴߊ߬ߟߌ߬ߞߊ߯ߓߊ߬ ߦߋ߫ ߘߎ߱ ߕߊ߲ߓߊ߲ ߣߴߊ߬ ߕߍߡߟߊ߫ ߟߋ߬ ߘߐ߫ ، ߞߎ߬ߙߊ߬ߣߊ ߞߘߐߦߌߘߟߊ ߘߏ߫ ߟߎ߬ ߞߊ߲߫ ߞߏ߫ ߞߎ߬ߙߊ߬ߣߊ ߦߋ߫ ߞߐߡߌ߲ߠߌ ߞߍ߫ ߟߊ߫ ߞߏ߫ : ߊ߬ߟߌ߬ߞߊ߰ߓߊ߬ ߦߋ߫ ߘߎߢߊ߫ ߕߍߡߊ߬ ߟߋ߬ ߔߊߞߌߛߊ߫ ، ߦߴߏ߬ ߝߣߊ߫ ߟߊ߲ߞߣߍߡߊ߫ ߟߊ߫ ߢߊ ߡߍ߲ ߛߙߊ߬ߣߎ߲ ߘߐ߫.
ߙߊ߯ߜ߭ߌߓߎ߫ ߊߛ߫ߑߝߊߤߊ߯ߣߌߞߊ ߞߊ߲߫ ߊ߬ ߟߊ߫ ߟߍߙߊ ߞߣߐ߫ ߡߍ߲ ߕߐ߯ ߞߏ߫ ߞߎ߬ߙߊ߬ߣߊ ߞߎߡߊߘߋ߲߫ ߜߍߟߍ߲ ߠߎ߬ ، ߡߞߊ߫ ߡߊ߬ : " ߊ߬ ߕߐ߯ ߟߊߣߍ߲߫ ߠߋ߬ ߞߏ߫ ߡߞߊ߫ ߞߊ߬ߡߊߛߐ߬ߘߐ߲߬ ߊ߬ ߦߋ߫ ߘߎ߱ ߕߍߡߊ߬ ߟߋ߬ ߦߏ߫ ߞߎ߲ߛߍ߲ߓߍ ( ߞߎ߲߬ߔߐߕߍ) ߦߋ߫ ߞߎ߲߭ ߕߍߕߊ߬ ߢߊ ߡߍ߲". ߞߎ߬ߙߑߕ߭ߎߓߌߦߎ ߞߊ߲߫ ߊ߬ ߟߊ߫ ߟߍߙߊ ߞߣߐ߫ ߡߍ߲ ߕߐ߯ ߞߏ߫ ߞߎ߬ߙߊ߬ߣߊ ߞߎ߬ߙߎ߲߬ߘߎ ߟߊߞߊ߬ߝߏ߬ߣߍ߲ :" ߊ߬ߟߌ߬ߞߊ߰ߓߊ߬ ߦߋ߫ ߘߎ߱ ߕߍߡߊ߬ ߟߋ߬ ، ߊ߬ ߦߴߏ߬ ߢߊ ߟߋ߬ ߡߊ߬ ߸ ߊ߲ ߞߴߊߟߎ߫ ߞߍ߫ ߡߌ߬ߙߌ߲߬ߘߌ ߕߍߡߊ߫ ߞߊ߲ߞߋ ߘߌ߫ ߏ߬ ߟߋ ߘߐ߫ ". ߓߜ߭ߊ߬ߥߌ߫ ߞߊ߲߫ ߞߟߏߝߋ߲ ߠߎ߬ ߝߐߘߊ ߘߐ߫ ߸ ߟߝߊߙߌ߫ ߉߂߲ ߞߘߐߦߌߘߊ ߘߐ߫ :﴿ߟߍߙߊ ߡߍ߲ ߣߌ߲߬ ߸ ߊ߲ ߣߵߏ߬ ߟߊߖߌ߰ ߟߊ߫ ߓߊ߲ߓߊ߲߫ ߝߋ߲ ߠߋ߬ ߘߌ߫ ߸ ߊ߬ ߢߍߕߊ ߕߎ߬ߢߦߊ߬ߟߊ߲ ߝߣߊ߫ ߟߋ߬، ߖߐ߲߰ߛߊ߫ ߌ ߘߌ߫ ߖߊ߬ߛߙߋ߬ߡߊ߬ߟߊ ߞߍ߫ ߛߏ߫ ߡߌߛߍ߲ ߠߎ߬ ߞߎߓߋߘߊ ߦߋ߫ (ߊ߬ ߟߊ߫)߸ ߊ߬ ߣߌ߫ ߡߍ߲ ߠߎ߬ ߦߴߊ߬ ߟߊߡߌߣߌ߲ ߘߐ߫، ߡߐ߱ ߡߍ߲ ߠߎ߬ ߟߊߣߍ߲߫ ߛߎ߬ߟߊ߬ ( ߞߏ) ߟߊ߫߸ ߏ߬ ߟߎ߫ ߟߋ߬ ߟߊߣߴߊ߬ ߟߊ߫، ߏ߬ ߟߎ߫ ߟߋ߬ ߘߏ߲߬ ߊ߬ߟߎ߬ ߟߊ߫ ߛߊߟߌ ߟߎ߬ ߟߊߕߊ߲߬ߞߊ߬ ߟߊ߫(߉߂)﴾ ߞߟߏߝߋ߲ ߠߎ߬ ߝߐߘߊ ߑ ߟߝߊߙߌ ߉߂   ߞߏ߫ :" ߊ߬ ߝߐߣߍ߲ ߊ߬ ߡߊ߫ ߫ߋ߬ ߞߏ߫ ߡߞߊ߫ ( ߘߎ߱ ߟߎ߬ ߞߎߓߋߘߊ) ߓߊߏ߬ ߸ ߊ߬ߟߋ ߟߋ߬ ߘߎ߱ ߟߎ߬ ߓߐߛߎ߲ ߘߌ߫ ، ߊ߬ ߦߋ߫ ߘߎߢߊ߫ ߕߍߡߊ߬ ߟߋ߬ ".
ߊ߬ߟߌ߬ߞߊ߰ߓߊ߫ ߟߐ߭
ߖߘߍ߬ߞߟߏ߬ߓߊ߮ ߟߎ߬ ߦߴߊ߬ ߖߊ߬ߕߋ߬ ߟߊ߫ ߟߋ߬ ߞߏ߫ ߡߐ߬ ߝߟߐ ߡߍ߲ ߞߵߊ߬ߟߌ߬ߞߊ߰ߓߊ߫ ߟߐ߬ ߸ ߏ߬ ߟߋ ߞߋ߲ߛߐ߲ ߠߎ߬ ߘߌ߫ ، ߘߐ߬ߝߐ ߕߊ ߟߞߊ߬ߟߌ߬ߟߌ ߟߎ߬ ߘߐ߫ ߞߴߊ߬ߟߌ߬ߞߊ߰ߓߊ߬ ߓߘߊ߫ ߟߐ߬ ߛߌ߬ߢߊ߬ ߕߊ߲߫ ߣߌ߫ ߝߌ߬ߟߊ (߁߂) ߟߋ߬ ߘߐ߬ߝߐ ߞߎ߲߬ߕߊ ߞߘߐ߫ ،  ߊ߬ ߟߐ߬ߓߊ߮ ߟߎ߬ ߕߐ߯ ߝߟߍ߫ : ߞߋ߲ߛߐ߲ ߠߎ߬ ، ߊߘߡߊ߫ ، ߛ߭ߌ߯ߛ߳ߌ߫ ߓߣߎ߬ ߊߘߡߊ߫ ، ߟߊ߬ߝߐ߬ߓߊ߮ ߌߓߎ߬ߙߊ߬ߤߌߡߊ߫ ، ߟߊ߬ߝߐ߬ߓߊ߮ ߌߛߌ߬ߙߊ߬ߌߟߊ߫ ، ߎߡߊ߯ߟߌߞ߫ߊߕߎ߫ ، ߖߎߙߑߤߊߡߎ߲߫ ، ߞ߫ߎߛߌߦߎ߫ ߓߣߎ߬ ߞߌߟߊ߯ߓߌ߫، ߞ߫ߎ߬ߙߊ߬ߦߌ߬ߛ߭ߌ ߟߎ߬ ، ߊߓߘߎߟߊߦߌ߫ ߓߣߎ߬ ߖ߭ߎ߬ߓߊ߬ߦߌ߬ߙߎ߫ ߝߎ߲ߘߌ߫ ߛߊ߲߬ ߆߅ ، ߤ߭ߊߖߊ߯ߖ߭ߌ߫ ߓߣߎ߬ ߦߛߎߝߊ߫ ߝߎ߲ߘߌ߫ ߛߊ߲߬ ߇߄ ، ߝߊ߰ߡߊ ߡߎߙߊ߯ߘߎ߫ ߣߊ߯ߣߌ߲ߣߊ߲ ߝߎ߲ߘߌ߫ ߛߊ߲߬ ߁߀߄߀.
ߕߌ߲ߓߌߘߌ߲ߘߊ ߟߊߕߏߣߍ߲ ߘߐ߬ߝߐ ߦߋ߫ ߘߊߡߌ߬ߣߊ߬ ߟߴߊ߬ߟߌ߬ߞߊ߰ߓߊ߫ ߟߐ߭ ߟߋ߫ ߡߊ߬ ، ߊ߬ ߟߐ߬ ߞߏ߬ ߝߟߐ - ߦߴߊ߬ ߝߐ߫ ߘߊ߫ ߢߊ ߡߍ߲ ߛߌߛߍ߲߬ - ߞߍ߫ ߘߊ߫ ߞߋ߲ߛߐ߲ ߠߎ߬ ߟߋ߬ ߓߟߏ ߞߊ߬ ߞߐ߲߰ ߊߘߡߊ߫ ߢߍ߫ ، ߞߏ߬ߣߌ߲߬ ߸ ߊ߬ ߟߊߓߋ߬ ߘߊ߫ ߣߎߤߊ߲߫ ߠߊ߫ ߕߎߝߊ߫ ߖߌߓߐ ߟߋ߫ ߝߍ߬. ߕߎߝߊ߫ ߖߌ ߞߐߝߍ߬ ߸ ߌߓߎ߬ߙߊ߬ߤߌߡߊ߫ ߣߴߊ߬ ߘߋ߲ߞߍ߫ ߌߛߌ߬ߙߊ߬ߌߟߊ߫ (ߕ.ߖ)ߞߵߊ߬ ߟߐ߬ ߞߏߞߎߘߊ߫ ߞߍ߫ ، ߊߟߊ߫ ߓߊ߲߫ ߞߐ߫ ߞߎ߲߬ߘߐ߬ߝߐ ߟߊߖߌ߰ ߟߴߌߓߎ߬ߙߊ߬ߤߊߡߊ߫ ߡߊ߬ ߸ ߞߵߊ߬ߟߌ߬ߞߊ߰ߓߊ߫ ߟߐ߬ ߦߙߐ ߦߌ߬ߘߵߊ߬ ߟߊ߫ ، ߊߟߊ߫ ߞߵߏ߬ ߡߍ߲ ߠߊߛߋ߫ ߡߍ߲ ߛߋ߫ ߞߘߐߕߊ߬ߣߍ߲߬ :﴿ߕߎ߬ߡߊ ߡߍ߲ ߊ߲ ߞߊ߬ ߓߏ߲ ߦߙߐ ߦߌ߬ߘߊ߬ ߌߓߎ߬ߙߊ߬ߤߌߡߊ߫ ߟߊ߫߸ ߒ ߞߴߌ ߞߊߣߊ߬ ߝߏߦߌ߫ ߝߙߊ߬ ߒߠߋ ߞߊ߲߬߸ ߊ߬ ߣߴߌ ߦߋ߫ ߒ ߠߊ߫ ߓߏ߲ ߛߊߣߌ߲ߧߴߊ߬ ߖߊ߯ߟߋߓߊ߮ ߟߎ߬ ߦߋ߫، ߊ߬ ߣߴߊ߬ ߘߊߝߍ߫ ߟߐߓߊ߮ ߟߎ߬ ߦߋ߫، ߊ߬ ߣߌ߫ ߞߐߡߊߓߌߘߌ߲ߓߊ߮ ߣߌ߫ ߕߌ߲ߓߌߘߌ߲ߓߊ߮ ߟߎ߬ ߦߋ߫ (߂߆)﴾ߡߊ߬ߓߊߕߏ ߝߐߘߊ ߑ ߟߝߊߙߌ ߂߆.
ߊ߬ ߦߴߏ߬ ߢߊ ߟߋ߫ ߡߊ߬ ߸ ߊߟߊ߫ ߞߵߌߓߎ߬ߙߊ߬ߤߌߣߊ߫ ߟߐ߬ ߓߏ߲߫ ߠߊߕߏߣߍ߲ ߟߐ߬ ߟߊ߫ ، ߞߎ߬ߙߊ߬ߣߊ ߞߊ߬ ߊ߲ ߞߎ߲߬ߕߌ߮ ߌߓߎ߬ߙߊ߬ߤߌߡߊ߫ ߣߴߊ߬ ߘߋ߲ߞߍ߫ ߌߛߌ߬ߙߊ߬ߌߟߊ߫ ߟߴߊ߬ߟߌ߬ߞߊ߰ߓߊ߫ ߟߐ߬ߞߏ ߣߴߊ߬ ߟߊߡߌߣߌ߲߫ ߛߊߣߌ߲ߧߊߞߏ ߝߐ߫ ، ߖߌ߬ߓߙߌ߬ߟߎ߫ ߣߊ߬ ߘߊ߫ ߞߓߊ߫ ߝߌ߲ ߘߌ߫ ߟߴߊ߬ ߡߊ߬ ߸ ߊ߬ ߝߌ߲߬ߣߍ߲߫ ߕߎ߲߬ ߕߴߏ߬ ߕߎ߬ߡߊ ، ߊ߬ ߜߍߣߍ߲߫ ߠߋ߬ ߕߘߍ߬ ߔߋߔߋ߫ ، ߦߴߊߟߊ ߟߊ߫ ߞߋߟߓߊ ߞߵߊ߬ ߝߐ߫ ߢߊ ߡߍ߲ ߞߏ߫ : " ߞߓߊ߫ ߝߌ߲ ߦߋ߫ ߡߍ߲ߘߌߦߊ߫ ߣߊߞߐ ߞߓߊ ߟߋ߬ ߘߌ߫ ߸ ߊ߬ ߜߍߣߍ߲ ߠߋ߬ ߕߘߍ߬ ߔߋߔߋ߫ ߦߏ߫ ߖߌߞߓߊ ، ߒ߬ߞߊ߬ ߸ ߛߏߡߊ ߟߎ߬ ߖߙߎ߬ߡߎ߲ ߟߋ߫ ߞߵߊ߬ ߝߌ߲߬".
ߞߎ߬ߙߊ߬ߦߌ߬ߛߌ ߟߎ߬ ߟߴߊ߬ߟߌ߬ߞߊ߰ߓߊ߫ ߟߐ߭ ߞߊ߬ ߞߐ߰ ߖߘߍ߬ߞߟߏ߬ߦߊ ߢߍ߫
ߊ߬ߟߌ߬ߞߊ߰ߓߊ߬ ߕߏ߫ ߟߴߊ߬ ߗߏ߯ߦߊ ߘߐ߫ ߸ ߝߏ߫ ߞߎ߬ߙߊ߬ߦߌ߬ߛߌ ߣߊ߬ ߘߴߊ߬ ߡߊߦߟߍ߬ߡߊ߫ ߘߓߌ߬ߘߐ߬ߦߊ ߥߎ߬ߛߎ ߟߊ߫ ، ߞߊ߬ ߞߐ߲߰ ߛߋ߲߬ߓߊ߬ߕߌ߮ ߟߎ߬ ߟߊ߫ ߛߊ߲߭ ߢߍ߫ ߛߊ߲߬ ߓߌߛߓߊ߬ (߃߀) ߟߊ߫ ، ߓߊߏ߬ ߸ ߕߊߓߐߓߊ ߘߏ߫ ߟߋ߬ ߞߵߊ߬ߟߌ߬ߞߊ߰ߓߊ߫ ߖߋ߬ߣߌ߬ ، ߞ߫ߎ߬ߙߊ߬ߦߌ߬ߛߌ߬ ߡߛߏ ߘߏ߫ ߟߋ߫ ߕߍ߬ߘߴߊ߬ ߝߍ߬ ߞߴߊ߬ߟߌ߬ߞߊ߰ߓߊ߬ ߞߛߊ ߘߌߦߊ߫ ، ߕߊ ߥߟߌ߬ ߟߴߊ߬ ߓߟߏ߫ ߊ߬ߟߌ߬ߞߊ߰ߓߊ߬ ߟߊ߫ ، ߞߵߊ߬ ߛߡߊ߬ߛߋ߲ ߠߎ߬ ߟߊ߬ߒ߬ߝߏ߬ߦߊ߬ ، ߏ߬ ߞߐ߫ ߖߌߓߊ ߓߐ߫ ߟߊ߫ ߞߊߣߵߊ߬ ߞߎߘߎ߲߫ ߓߍ߯ ߟߊߓߋ߬ ، ߞߎ߬ߙߊ߬ߦߌ߬ߛߌ ߟߎ߬ ߞߵߊ߬ ߟߐ߫ ߏ߬ ߟߋ ߘߐ߫ ، ߊ߬ߟߎ߫ ߓߍ߲߬ ߘߴߊ߬ ߡߊ߬ ߞߴߊ߬ߟߎ߬ ߞߊߣߊ߬ ߥߏߘߌ߫ ߛߌ߫ ߞߴߊ߬ ߟߐ߬ ߝߋ߲߫ ߘߌ߫ ߝߏ߫ ߥߏߘߌ߫ ߛߊߣߌ߲ߡߊ߲ ، ߊ߬ߟߎ߫ ߞߵߊ߬ ߖߐ߰ߣߍ߲ ߟߊߘߐ߯ߦߊ߫ ، ߒ߬ߞߊ߬ ߸ ߟߐ߬ߟߌ ߏ߬ ߘߐ߫ ߊ߬ߟߎ߫ ߞߊ߬ ߞߏߞߎߘߊ߫ ߓߌ߬ߘߵߊ߬ ߘߐ߫ ߏ߬ ߟߋ : ߊ߬ߟߎ߫ ߞߵߊ߬ ߘߊ ߞߘߐߕߊ߬ ߞߏߛߊ߫ ߡߐ߰ ߦߋ߫ ߘߏ߲߬ ߘߏ߲߭ ߓߊ߯ ߡߍ߲ ߘߌߦߊ߫ ، ߞߵߊ߬ ߘߊ߫ ߕߐ߬ ߞߋߟߋ߲߫ ߠߊߝߊ߰ ، ߞߊ߬ ߕߌߝߊ ߓߌߘߌ߲߫ ߊ߬ ߞߎ߲߬ߠߊ߫ ، ߞߊ߬ ߖߌߝߏߟߏ߲ ߓߌ߬ߟߵߊ߬ ߞߎ߲߬ ߠߊ߫ ߞߏߛߊ߫ ߛߊ߲ߓߊ ߓߊ߯ ߣߊ߬ ߖߌ ߘߌ߫ ߖߌ߰ ߏ߬ ߝߍ߬ ، ߊ߬ߟߎ߫ ߞߵߊ߬ ߟߐ߭ ߞߘߐߕߊ߬ ߞߊ߬ ߛߋ߫ ߜߟߊ߬ߜߟߊ߬ ߈.߆߄ ߘߐ߫ ߞߊ߬ ߕߍ߬ߘߍ߫ ߘߏ߲߬ ߊ߬ ߕߍ߬ߘߍ߫ ߜߟߊ߬ߜߟߊ߬ ߄.߃߂ ߟߋ߬ ߘߌ߫ ، ߞߋߟߓߊ ߡߊ߬ߡߊߘߌ߫ ߣߊ߬ ߘߴߊ߬ ߟߐ߬ ߘߌߦߊ߫ ، ߊ߬ ߛߌ߭ ߦߴߏ߬ ߕߎ߬ߡߊ ߛߊ߲߬ ߃߅ ߟߋ߬ ߘߌ߫ ، ߊ߬ ߕߘߍ߬ ߟߊ߫ ߟߵߊ߬ ߓߊ߯ߙߊ ߟߎ߬ ߘߐ߫ ߊ߬ ߝߊ߬ߘߐ߰ߣߍ߲߬ ߝߍ߬، ߞߎ߬ߙߊ߬ߦߌ߬ߛߌ ߟߎ߬ ߛߋ߫ ߞߓߊ߫ ߝߌ߲ ߓߌ߬ߟߊ߬ߞߏ ߡߊ߬ ߸ ߊ߬ߟߎ߬ ߝߏ߫ ߟߴߌ ߢߐ߲߮ ߞߐ߫، ߊ߬ ߘߏ߫ ߘߊ߫ ߘߐ߯ߣߍ߲߫ ߥߊ߬ߥߎ߬ߟߋ߲ ߦߋ߫ ߕߍ߰ ߊ߬ߟߎ߫ ߣߌ߫ ߢߐ߲߮ ߕߍ߫ ، ߓߊߏ߬ ߓߍ߯ ߦߴߊ߬ ߝߍ߬ ߊ߬ߟߋ ߟߵߊ߬ ߓߌ߬ߟߵߊ߬ ߣߐ߭ ߘߐ߫ ، ߏ߬ ߞߐ߫ ߸ ߊ߬ߟߎ߫ ߓߍ߲߬ ߠߊ߫ ߡߊ߬ ߞߏ߫ ߡߐ߬ ߡߍ߲ ߓߊ߯ ߘߏ߲߬ ߘߊ ߡߍ߲ ߝߍ߬ ߏ߬ ߦߋ߫ ߞߍ߫ ߞߕߌߕߍ߯ߟߊ ߘߴߊ߬ߟߎ߬ ߣߌ߫ ߢߐ߲߯ߕߍ ، ߊߟߊ߫ ߟߊ߫ ߞߋߟߊ ߟߋ߬ ߞߍ߫ ߘߊ߫ ߡߐ߰ ߝߟߐ ߘߌ߫ ߞߊ߬ ߘߏ߲߬ ߘߊ ߏ߬ ߝߍ߬ ، ߏ߬ ߞߍ߫ ߸ ߊ߬ ߞߊ߲߫ ߞߴߊ߬ߟߎ߫ ߦߋ߫ ߣߊ߬ ߝߊ߰ߣߌ߲ ߘߌ߫ ، ߊ߬ߟߎ߫ ߣߵߏ߬ ߘߌ߫ ߸ ߊ߬ ߞߊ߬ ߞߓߊ߫ ߝߌ߲ ߕߊ߬ ߞߵߊ߬ ߟߊ߫ ߝߊ߰ߣߌ߲ ߞߊ߲߬ ߸ ߞߏ߫ ߞߊ߬ߓߌ߬ߟߊ ߓߍ߯ ߡߐ߰ߓߊ ߦߋ߫ ߝߊ߰ߣߌ߲ ߞߎ߲߬ ߞߋߟߋ߲ ߕߊ߬ ، ߏ߬ ߞߍ߫ ߸ ߊ߬ߟߎ߫ ߞߵߏ߬ ߞߍ߫ ߝߴߊ߬ߟߎ߬ ߛߋ߫ ߟߴߊ߬ ߟߊ߫ ߦߙߐ ، ߏ߬ ߞߍ߫ ߸ ߞߋߟߊ ߖߍ߬ߘߍ ߞߵߊ߬ ߓߌ߬ߟߵߊ߬ ߟߊ߫ ߦߙߐ ߊ߬ ߓߟߏ ߓߙߊߞߊߣߍ߲߫ ߠߊ߫ ، ߏ߬ ߟߋ ߞߊ߬ ߝߙߋߞߋ ߝߏߟߌ߲߫ ߊߟߎ߫ ߣߌ߫ ߢߐ߲߯ߕߍ ߡߍ߲ ߕߘߍ߬ ߝߍ߫ ߞߊ߬ ߞߍ߫ ߞߟߍ߬ߓߊ ߘߌ߫. ߊ߬ ߣߌ߫ ߝߣߊ߫ ߸ ߞ߫ߎߛߌߦߎ߫ ߓߣߎ߬ ߞߌߟߊ߯ߓߎ߫ ߡߍ߲ ߞߊ߬ ߕߌߝߊ ߟߊ߫ ߛߐ߬ߕߐ ߞߊ߲߬ ߸ ߏ߬ ߦߋ߫ ߞߋߟߊ ߓߋ߲ߓߊ ߘߏ߫ ߟߋ߬ ߘߌ߫ ، ߏ߬ ߟߋ ߞߊ߬ ߕߡߊߙߏ ߓߟߏ ߟߊ߫ ߛߐ߬ߕߐ ߞߊ߲߬.
ߦߟߌߡߊߛߙߋ ߟߎ߬
ߦߌߟߡߊ:ߒߞߏ ߦߌߟߡߊ:ߘߐ߬ߝߐ ߦߌߟߡߊ:ߣߊߡߎ߲
ߡߊ߬ߡߊ߬ߘߎ ߓߊ
ߊ߬ ߝߏ߲߬ߝߏ߲߬ߠߊ
ߊ߬ ߕߏߟߏ߲߫ ߘߊ߫ ߝߊ߬ߙߊ߲߬ߛߌ߫ ߟߌߜ߭ߌ ߁߭ ߘߐ߫ ߞߏ߲ߞߏߘߌ߬ߓߌ ߕߟߋ߬ ߁߂ / ߂߀߀߈ ߸ ߏ߬ ߞߍ߫ ߘߴߊ߬ߟߎ߬ ߣߌ߫ ߝ߭ߊ߬ߟߊ߲߬ߛ ߟߊ߫ ߢߐ߲߯ߓߍ߲ ߠߋ߬ ߘߐ߫ ، ߞߏ߬ߣߌ߲߬ : ߊ߬ߟߎ߬ ߝߏ߫ ߘߊ߫ ߟߋ߬ ߓߌ߬ߟߊ߬ߢߐ߲߰ߠߊ ߏ߬ ߘߐ߫ ߀ - ߂.
...
ߛߘߌ߬ߜߋ߲ ߞߐߞߊ߲ߕߊ ߟߎ߬
ߦߌߟߡߊ:ߕߏ߬ߟߊ߲߬ߕߊ߲߬ߠߊ ߦߌߟߡߊ:ߝߊ߬ߘߌ߬ߡߊ߬ߞߟߏ߬ߟߊ
ߞߏ߲ߝߎߛߌߦߎߛߌ߫
ߞߏ߲ߝߎߛߌߦߎߛߌ߫
ߞߏ߲ߝߏߛ߭ߌߦߎߛߌ߫ (ߛߌߣߌ߲ߥߊ߫ ߞߊ߲ ߘߐ߫ : 孔子)، ߛ߭ߌ߯ߣߌ߲߬ ߥߘߋ߬ߥߘߋ߬ߟߌ߬ߟߊ߬ ߝߟߐߝߟߐ ߟߋ߬ ߘߌ߫ ߸ ߡߍ߲ ߞߊ߬ ߕߊ߯ߛߌߟߊ ߘߏ߫ ߘߊߦߟߍ߬، ߊ߬ ߟߊ߫ ߕߊ߯ߛߌߟߊ ߦߋ߫ ߟߊߘߍ߬ ߟߊ߫ ߛߊ߯ߣߌ߲߫ ߦߋߢߐ߲߯ߠߊ ߓߍ߯ ߟߋ߬ ߘߌ߫، ߞߏߟߊߕߊ߯ߡߢߊ ߟߎ߫ ߘߍ߭ ߞߣߐ߫، ߊ߬ ߣߌ߫ ߖߏ߮ ߟߎ߬، ߊ߬ ߟߊ߫ ߥߘߋ߬ߥߘߋ߬ߦߊ߬ߟߌ ߦߋ߫ ߘߎ߲߬ߘߎ߬ߡߊ߬ ߖߏ߯ ߢߌߡߊ ߟߎ߫ ߟߋ߬ ߞߊ߲߬، ߊ߬ ߣߌ߫ ߞߏ߫ ߞߎ߲߬ߠߊ߬ߛߌ߮ ߦߋ߫ ߞߍ߫ ߦߋ߲߬ ߸ ߡߍ߲ ߘߌ߫ ߡߌ߬ߙߌ߲߬ߘߌ ߓߊ߯ߙߊߢߐ߲߯ߦߊ ߞߊ߬ ߓߍ߲߬ ߖߏ߯ ߢߌߡߊ ߢߍߛߐ߲ ߞߘߐߕߊ߬ߣߍ߲ ߠߎ߬ ߡߊ߬. ߊ߬ ߟߊ߫ ߥߘߋ߬ߥߘߋ߬ߟߌ ߣߴߊ߬ ߟߊ߫ ߟߞߊ߬ߙߊ߲߬ߠߌ߲ ߞߵߊ߬ ߣߐ߬ߓߊ߫ ߟߋ߬ ߕߏ߫ ߛߌߣߌ߲ߥߊ ߟߎ߬ ߣߌ߫ ߞߏ߯ߙߋߞߊ ߟߎ߬ ߣߌ߫ ߣߌߔߐ߲ߞߊ ߟߎ߬ ߣߌ߫ ߕߊߦߌߥߊ߯ߣߌ߲ߞߊ ߟߎ߬ ߣߌ߫ ߝ߭ߋߕߌߣߊߡߌߞߊ ߟߎ߬ ߡߙߌߦߊ ߣߴߊ߬ߟߎ߬ ߟߊ߫ ߢߣߊߡߦߊ ߡߊ߬ ߞߏߛߓߍ߫، ߊ߬ ߦߋ߫ ߝߐ߫ ߟߴߊ߬ߟߋ ߟߋ߬ ߡߊ߬ (ߞߵߊ߬ ߟߊ߲߬ߓߋ߬) ߞߏ߫ ߟߊ߬ߝߐ߬ߓߊ߮. ߞߏ߲ߝߎߛߌߦߎߛߌ߫ ߛߍ߬ߓߍߘߏ߲߬ߣߍ߲ߓߊ ߟߋ߫ ߕߍ߬ߘߍ߫ ߡߊ߬ߝߣߍ߬ߣߌ߲߫ ߠߊ߫ ߞߊ߬ ߕߊ߯ ߘߎߢߊ ߡߊ߬، ߓߊߏ߬ ߸ ߊ߬ ߦߴߊ߬ ߦߋ߫ ߟߊ߫ ߟߋ߬ ߞߏ߫ ߊߘߡߊߘߋ߲ ߠߊ߫ ߛߊ߲ߣߌ߲߫ ߥߎ߬ߛߎ ߦߋ߫ ߞߘߐ߬ߡߊ߲ ߣߴߊ߬ ߞߐߝߍߟߊ ߟߋ߬ ߘߐ߫، ߞߏ߫ ߕߊ߬ߡߌ߲߬ߣߍ߲ ߠߎ߬ ߘߐ߫. ߏ߬ ߟߋ ߞߏߛߐ߲߬ ߸ ߕߊ߬ߡߌ߲߬ߣߍ߲ ߘߌߡߊ߲߫ ߕߍ߬ߘߴߊ߬ ߦߋ߫ ߸ ߊ߬ ߕߘߍ߬ ߡߐ߱ ߟߎ߬ ߞߟߌ߫ ߟߊ߫ ߞߊ߬ ߕߊ߯ ߢߣߊߡߦߊ ߡߊ߬ߕߊ߬ߡߌ߲߬ߣߍ߲ ߠߋ߫ ߡߊ߬. ߞߏ߬ߣߌ߲߬ ߸ ߕߎ߬ߡߊ ߏ߬ ߞߎ߲߬ߠߊ߬ߛߌ߮ ߕߎ߲߬ ߕߴߊ߬ ߟߊ߫ ߡߙߌߦߊ ߏ߬ ߞߊ߲߬، ߏ߬ ߟߋ ߞߵߊ߬ ߞߍ߫ ߸ ߊ߬ ߞߊ߬ ߛߋ߲߬ߠߊ߬ߛߌ߰ߞߏ ߘߏ߫ ߟߎ߫ ߛߐ߬ߘߐ߲߬. ߛߋ߲߬ߠߊ߬ߛߌ߮ ߏ߬ ߟߎ߫ ߖߎ߯ߦߊ߫ ߘߴߊ߬ ߟߊ߫ ߛߊ߬ߦߊ ߞߐߝߍ߬ ߛߊ߲߬ ߗߍ߬ߡߍ߫ ߢߐ߲߰ ߠߊ߫، ߡߊ߲߬ߛߊ ߟߎ߫ ߞߊ߬ ߛߌ߯ߣߌ߲߫ ߡߊ߬ߙߊ ߡߍ߲ ߞߍ߫، ߊ߬ߟߎ߫ ߞߵߊ߬ ߟߊ߫ ߞߊ߬ߝߊ ߣߴߊ߬ ߟߊ߫ ߟߍߙߊ ߓߍ߯ ߟߊߘߍ߬ߣߍ߲ ߖߋ߬ߣߌ߲߬ ߞߐߘߍ߫ ߸ ߞߊ߬ ߓߊ߲߫ ߞߵߊ߬ ߞߊ߬ߙߊ߲ ߠߊߕߐ߲߫ ߓߍ߯ ߟߊߘߍ߬ߣߍ߲ ߡߊ߬ ߞߐߘߍ߫، ߓߊߏ߬ ߸ ߊ߬ ߦߋ߫ ߢߊߖߎ߮ ( ߞߕߐ، ߕߐ߲߰ߕߍ߮) ߡߊߛߊ߬ߦߌ߲ ߠߋ߬ ߘߌ߫. ߞߊ߬ߡߊߛߐ߬ߘߐ߲߬ ߸ ߡߌ߬ߙߌ߲߬ߘߌ ߞߊ߫ ߞߊ߲߫ ߞߵߊ߬ ߢߝߍߟߊ ߟߋ߬  ߡߊߝߟߍ߫، ߞߵߊ߬ ߛߐ߬ߘߐ߲߫ ߘߏ߲߬ ߸ ߊ߬ߟߋ߬ ߞߟߌߟߌ ߞߍ߫ ߟߊ߫ ߞߐߝߍߟߊ߫ ߟߋ߬ ߡߊߝߟߍ߫ ߡߊ߬. ߞߏ߬ߣߌ߲߬ ߸ ߞߏ߲ߝߎߛߌߦߎߛߌߦߊ ߟߞߊ߬ߙߊ߲߬ߠߌ߲ ߣߊ߬ ߘߊ߫ ߝߊ߲߬ߞߊߘߏ߲߬ ߞߵߊ߬ ߛߊ߲ߞߘߐߕߊ߬ ߞߊ߬ ߖߍ߲ߛߍ߲߫ ߞߊ߬ ߕߊ߬ߡߌ߬ ߤߊߟߌ߬ ߞߘߐ߬ߡߊ߲ ߞߊ߬. ߞߵߊ߬ ߞߊ߬ߙߊ߲߬ߘߋ߲ ߠߎ߬ ߣߴߊ߬ ߣߊߡߎ߲ߞߏߕߌ߮ ߟߎ߬ ߖߍ߲ߛߍ߲߫ ߝߊ߲߬ ߓߍ߯ ߟߊ߫ ߢߊߦߌ߫، ߞߏ߲ߝߎߛߌߦߎߛߌߦߊ ߥߘߋ߬ߥߘߋ߬ߟߌ ߞߊ߬ ߛߊ߯ߣߌ߲߫ ߢߣߊߡߦߊ ߡߙߊ߬ ߝߊ߯ߘߐߞߍ߫ ߡߎ߬ߥߊ߲߬ (߂߀) ߢߐ߲߰ ߞߘߐ߫، ߞߊ߬ ߘߊߡߌ߬ߘߊ߬ ߝߊ߯ߘߐߞߍ߫ ߝߟߐ ߡߊ߬ ߌߛߊ߫ ߡߏߦߌ߫ ߢߍ߫ ߸ ߞߊ߬ ߕߊ߯ ߛߌ߰ ߝߊ߯ߘߐߞߍ߫ ߕߊ߲߫ ߣߌ߫ ߞߐ߬ߣߐ߲߬ߘߐ߬ߣߊ߲ (߁߉߲) ߠߊ߫ ߌߛߊ߫ ߡߏߦߌ߫ ߞߐ߫.
ߊ߬ ߝߟߐ : ߊ߬ ߕߘߍ߬ ߤߙߐߓߘߍ ߞߊ߲ߞߋߟߋ߲ߕߌ߮ ߕߋߟߋ߲ߓߊ߯ߒߕߋ ߟߋ߬ ߘߌ߫.
ߊ߬ ߝߌߟߊߣߊ߲ : ߊ߬ ߕߍ߬ߘߍ߫ ߡߐ߰ ߤߊ߲ߞߟߌߡߊ ߣߌ߫ ߡߐ߰ ߕߋߟߋ߲ߣߍ߲ ߣߌ߫ ߞߏߟߐ߲ߠߊ ߣߌ߫ ߟߐ߲ߠߌ߲ߠߊ ߟߋ߬ ߘߌ߫. ߏ߬ ߟߋ ߘߏ߲߬ ߧߋ߫ ߓߍ߲߬ ߠߊ߫ ߛߊ߯ߣߌ߲ߞߊ ߟߎ߬ ߟߊ߫ ߓߊ߬ߛߊ߲߬ߞߊߙߋ ߡߊ߬ ߕߋߙߎ߫، ߏ߬ ߟߋ ߖߍ߬ߘߍ ߦߴߊ߬ ߟߊ߫ ߥߘߋ߬ߥߘߋ߬ߟߌ ߟߊߖߍ߲ߛߍ߲߫ ߞߎ߲߬ߓߊ ߟߎ߬ ߘߌ߫ ߛߊ߯ߣߌ߲߫ (ߛ߭ߌߣ)، ߓߊߏ߬ ߸ ߊ߬ ߡߊߛߎ߬ߘߎ߲߬ߧߊ߬ߣߍ߲߫ ߕߍ߬ߘߵߊ߬ߟߎ߬ ߟߊ߫ ߏ߬ ߟߋ ߘߐ߫، ߞߊ߬ߡߊߛߐ߬ߘߐ߲߬ ߸ ߊ߬ ߡߴߊ߬ ߢߌߣߌ߲߫ ߊ߬ߟߎ߫ ߝߍ߬ ߞߏ߫ ߊ߬ߟߎ߬ ߦߴߊ߬ߟߎ߬ ߟߊ߫ ߢߣߊߡߦߊ ߡߊߦߟߍ߬ߡߊ߲߫ ߥߟߊ߫ ߞߵߊ߬ ߟߊߥߙߎߞߌ߫ ߤߊߡߊ߲ߕߍ߫ ߞߵߊ߬ ߘߐߝߎߟߋ߲߫. ߏ߬ ߟߋ ߞߵߊ߬ ߟߊߛߓߊ߬ߕߌ߫ ߊ߬ߟߎ߬ ߦߋ߫، ߡߐ߱ - ߐ - ߡߐ߰ ߓߊ߯ ߘߍ߲߬ߞߣߍ߬ߦߵߊ߬ ߡߊ߬، ߏ߬ ߘߴߊ߬ ߖߘߍ߬ ߦߴߊ߬ ߟߊ߫ ߟߊ߬ߟߐ߲߬ߠߌ߲߬ߠߌ߲ ߣߴߊ߬ ߟߊ߫ ߟߞߊ߬ߙߊ߲߬ߠߌ߲ ߞߣߐ߫ ߌߞߘߐ߫، ߏ߬ ߟߋ ߞߏߛߐ߲߬ ߸ ߞߏ߲ߝߎߛߌߦߎߛߌߦߊ ߥߘߋ߬ߥߘߋ߬ߟߌ ߕߏ߫ ߘߊ߫ ߛ߭ߌߣߌ߲ߞߊ ߟߎ߬ ߓߟߏ߫ ߸ ߊ߬ ߣߊ߬ ߘߊ߫ ߞߕߐߙߐ߲ߘߓߐ߫ ߝߏ߫ ߣߌߔߐ߲߫ ߣߌ߫ ߞߏ߯ߙߋ߫ ߟߎ߬ ߘߐ߫.
ߞߏ߬ߣߌ߲߬ ߸ ߛ߭ߌߣߌ߲ߞߊ ߟߎ߬ ߡߊߕߊ߯ߟߓߊ߫ ߟߋ߬ ߞߍ߫ ߘߊ߫ ߞߵߊ߬ߟߎ߬ ߡߊߖߊ߲߬ߢߊ߬ ߥߘߋ߬ߥߘߋ߬ߟߌ ߏ߬ ߟߊ߫، ߛ߭ߌߣ ߓߊ߲߫ ߞߐ ߦߟߍ߬ߡߊ߲߬ ߠߊ߫ ߞߊ߬ ߞߍ߫ ߘߍ߬ߟߊ߬ߞߊ ߘߌ߫، ߛ߭ߌߣ ߞߵߊ߬ ߢߊߛߌ߲߫ ߣߊ߬ߕߐ ߟߊ߫، ߞߵߊ߬ ߥߟߏ߫ ߣߊߡߎ߲߫ ߓߍ߯ ߘߐ߫، ߞߵߊ߬ ߦߙߐ߫ ߡߊߖߊ߲߬ߢߊ߫ ߕߊ߬ߡߌ߲߬ߣߍ߲ ߠߊ߫ ߸ ߞߊ߬ ߡߐ߱ ߟߎ߬ ߟߊߡߌ߬ߘߊ߬ ߞߐߞߊ߲ߠߊ ߣߌ߫ ߞߣߐߟߊ ߓߍ߯ ߘߐ߫. ߞߏ߬ߣߌ߲߬ ߸ ߞߏ߲ߝߎߛߌߦߎߛߌߦߊ ߥߘߋ߬ߥߘߋ߬ߟߌ ߕߏ߫ ߘߊ߫ ߦߋ߲߬ ߸ ߡߍ߲ ߞߊ߬ ߖߐ ߣߌ߫ ߞߎ߲߬ߠߊ߬ߝߎߟߋ߲ ߓߟߏߦߊ߫ ߛ߭ߊߣ ߞߣߐ ߝߊ߯ߘߐߞߍ߫ ߡߎ߬ߥߊ߲߬ (߂߀) ߞߘߐ، ߞߏ߲ߝߎߛߌߦߎߛߌߦߊ ߗߌߙߏ߲߫ ߘߴߊ߬ ߣߐ߭ ߕߏ߫ ߞߏ ߘߐ߫ ߛߊ߯ߣߌ߲߫ ߞߐߞߊ߲߬ ߡߍ߲ ߘߌ߫ ߟߞߊ߬ߟߌ߬.
ߞߏ߲ߝߏߛ߭ߌߦߎߛߌ߫ ߕߐ߮ ߞߎߡߊߘߋ߲ ߧߋ߫ ߟߊ߬ߕߍ ߘߐ߫ ߛߊ߯ߣߌ߲߫ ߥߘߋ߬ߥߘߋ߬ߟߌ߬ߟߊ߬ߓߊ ߟߋ߬ ߘߌ߫. ߞߏ߲ߞ ߝߎߛߌ ߸ ߏ߬ ߡߍ߲ ߞߘߐ ߦߋ߫ "ߥߘߋ߬ߥߘߋ߬ߟߌ߬ߟߊ ߟߎ߬ ߟߊ߫ ߝߊ߰ߡߊ" ߘߌ߫، ߞߎ߲ߝߎߛߌߦߎߛߌ߫ ߟߊ߫ ߢߣߊߡߦߊ ߘߊߡߌ߬ߘߊ߬ ߕߎߡߊ  ߟߊߡߌߣߌ߲ߣߍ߲߫ ߛߌߙߊ߲ ߠߋ߬ ߟߊ߫، ߊ߬ ߝߐ߫ ߟߊ߫ ߞߏ߫ ߊ߬ ߕߘߍ߬ ߛߊ߯ߣߌ߲߫ ߘߋ߲߫ ߜߍߟߍ߲ ߘߏ߫ ߟߋ߬ ߘߌ߫، ߊ߬ ߕߟߏ߫ ߝߌ߬ߟߊ ߞߊ߫ ߓߏ߲߬ ߞߵߊ߬ ߟߊߝߘߍ߬، ߞߊ߬ߓߌ߯ ߸ ߊ߬ ߘߋ߲ߣߍ߲ߠߡߊ ߊ߬ ߤߊ߲ߞߟߌ ߘߌߡߊ߲߫ ߸ ߊ߬ ߕߘߍ߬ ߤߊ߲ߞߟߌߘߎߡߊ߲ ߞߐ߫ ߘߊ߫ ߠߋ߬ ߘߌ߫.
ߊ߬ ߟߊ߫ ߝߎߣߎ߲ߞߋߦߊ ߕߎ߬ߡߊ ߸ ߊ߬ ߘߏ߲߬ ߘߊ߫ ߞߎ߲߬ߠߊ߬ߛߌ߮ ߟߊ߫ ߓߊ߯ߙߊߢߐ߲߯ߦߊ ߘߐ߫، ߊ߬ ߓߊ߯ߙߊ߫ ߘߴߊ߬ ߛߌ߭ ߡߎ߰ߡߍ ߞߘߐ߫ ߘߐ߬ߖߊ ߣߌ߫ ߛߍ߬ߓߍ ߣߌ߫ ߛߎߘߊ߲ ߠߴߊ߬ ߟߊ߫ ߡߊ߬ߘߎ߮ ߏ߬ ߘߐ߫. ߞߏ߬ߣߌ߲߬ ߸ ߊ߬ ߛߌ߭ ߕߊ߯ ߢߍߝߍ߬، ߊ߬ ߞߵߊ߬ ߖߊ߬ߕߋ߬ ߞߏ߫ ߊ߬ ߦߋ߫ ߢߣߊߡߦߊ߫ ߛߎ߮ ߘߏ߫ ߟߊߢߊ߬ ߸ ߊ߬ ߓߊߘߋ߲ߡߴߊߘߡߊߘߋ߲ ߠߎ߬ ߕߍ. ߒ߬ߞߊ߬ ߸ ߊ߬ߟߋ߬ ߡߴߊ߬ ߡߙߌ߫ ߞߴߏ߬ ߡߍ߲ ߏ߬ ߘߌ߫ ߞߴߏ߬ ߞߏ߫ ߦߋ߫ ߞߎ߲߬ߠߊ߬ߛߌ߮ ߟߊ߫ ߞߎ߲߬ ߠߋ߬ ߟߊ߫ ߸ ߏ߬ ߟߋ ߞߊߢߌ߲߬ ߸ ߊ߬ ߡߐ߬ߟߐ߲ ߞߊ߫ ߓߏ߲߬، ߊ߬ ߢߍߕߊ߮ ߞߊ߬ ߓߏ߲߬ ߸ ߊ߬ ߘߏ߲߬ ߦߋ߫ ߛߊ߲߬ߓߊ ߟߋ߬ ߘߌ߫ ߟߊ߬ߕߊ߲߬ߞߊ߬ߟߌ ߘߐ߫، ߞߏ߬ߣߌ߲߬ ߸ ߊ߬ ߦߋ߫ ߡߐ߱ ߖߘߍ߬ߞߎ߲ ߠߋ߬ ߡߊ߬ ߸ ߞߵߊ߬ߟߎ߬ ߟߊ߫ ߢߣߊߡߦߊ ߕߊ߯ߗߏ߮ ߟߊߢߊ߬، ߊ߬ ߣߌ߫ ߞߵߊ߬ߟߎ߬ ߡߙߌߦߊ ߟߎ߬ ߟߊߢߊ߫ ߞߊ߬ ߥߴߊ߬ߟߎ߫ ߛߌ߰ߢߐ߲߮ ߠߎ߫ ߡߊ߬، ߟߊ߬ߛߎ߬ߘߎ߲߬ߧߊ߬ߓߟߏߡߊ߬ ߸ ߊ߬ ߟߊ߫ ߣߊ߬ߕߊ ߓߍ߯ ߕߍ߬ߘߍ߫ ߘߍ߭ ߟߊߢߊ߬ߞߏ ߟߋ߬ ߘߌ߫.
ߊ߬ ߛߊ߲߬ ߓߌߥߐ߯ߙߐ ߝߊ߲߬ ߝߍ߬ ߸ ߊ߬ ߞߵߊ߬ ߓߟߏߓߐ߫ ߊ߬ ߟߊ߫ ߗߋߘߊ ߘߐ߫، ߞߊ߬ ߕߊ߯ ߞߊ߬ߙߊ߲߬ߕߊ ߘߏ߫ ߛߌ߲ߘߌ߫، ߖߐ߲߬ߛߊ߫ ߸ ߊ߬ ߘߴߊ߬ ߟߊ߫ ߞߊ߬ߙߊ߲߬ߘߋ߲ ߠߎ߫ ߞߊ߬ߙߊ߲߬ ߊ߬ ߡߙߌߦߊ ߟߎ߬ ߟߊ߫، ߞߵߏ߬ ߞߍ߫ ߢߍߓߌߟߊ ߘߌ߫ ߸ ߊ߬ߟߎ߬ ߗߋ߫ ߞߊ߲ߡߊ߬ ߛߊ߯ߣߌ߲߫ ߛߏ߫ ߡߌߛߍ߲ ߠߎ߬ ߟߊ߫، ߊ߬ ߡߙߌߦߊ ߟߊߖߍ߲ߛߍ߲߫ ߞߊ߲ߡߊ߬ ߛߌ߰ߓߊ߮ ߟߎ߬ ߕߍ، ߊ߬ ߟߊ߫ ߔߊ߬ߔߘߊ ߕߎ߲߬ ߞߊ߫ ߓߏ߲߬ ߸ ߊ߬ ߘߏ߲߬ ߣߊ߬ߕߊ ߕߎ߲߬ ߞߊ߫ ߓߏ߲߬، ߊ߬ ߟߊ߫ ߟߞߊ߬ߙߊ߲߬ߠߌ߲ ߕߘߍ߬ ߖߏ߮ ߟߎ߫ ߟߋ߬ ߘߌ߫، ߊ߬ ߣߌ߫ ߞߐߙߍ ߞߍߕߊ ߛߋ߲ߛߋߘߋ߲ ߠߎ߬، ߊ߬ ߣߌ߫ ߘߍ߭ ߟߊߢߊ߭، ߊ߬ ߣߌ߫ ߘߎ߲߬ߘߎ߬ߡߊ߬ ߞߎ߲ߕߎߙߎ߲ ߜߋ߲߬ߞߘߎ߬ߢߐ߲߰ߦߊ ߟߎ߬، ߊ߬ ߦߋ߫ ߝߐ߫ ߟߊ߫ ߞߏ߫ ߊ߬ ߡߊ߫ ߛߌߦߊߡߊ߲߫ ߛߓߍ߫ ߊ߬ ߡߙߌߦߊ ߣߴߊ߬ ߟߊ߫ ߦߋߟߌߢߊ ߟߎ߬ ߘߐ߫،ߞߏ߬ߣߌ߲߬ ߸ ߊ߬ ߞߐߓߌߟߊ ߟߎ߫ ߟߋ߬ ߞߵߏ߬ ߞߍ߫. ߊ߬ ߟߊ߫ ߓߊ߯ߙߊ ߏ߬ ߟߎ߫ ߘߐ߫ ߸ ߡߍ߲ ߞߵߊ߬ ߟߊ߫ ߟߞߊ߬ߙߊ߲߬ߠߌ߲ ߡߐ߬ߟߐ߲ ߓߏ߬ߢߊ߫ ߏ߬ ߟߋ ߞߏ߫ " ߡߟߋߞߎߦߊ ߢߣߊߕߊߟߌ" ، ߏ߬ ߦߴߊ߬ ߟߊ߫ ߘߍ߰ߡߎ߲߬ ߛߓߍߣߍ߲߫ ߠߎ߫ ߟߋ߬ ߘߌ߫.
ߞߎ߲ߝߎߛߌߦߎߛߌ߫ ߕߍ߬ߘߍ߫ ߡߐ߰ ߡߊߓߏ߲߬ߧߊ߬ߣߌ߲߬ߓߊ ߣߌ߫ ߡߐ߬ߟߐ߲߬ߡߊ߬ߓߊ ߣߌ߫ ߡߊ߬ߜߟߌ߬ߦߕߊ߬ߓߊ ߟߋ߬ ߘߴߊ߬ ߟߊ߫ ߢߣߊߡߦߊ ߘߐ߫. ߊ߬ߟߋ ߟߋ߬ ߛߊ߯ߣߌ߲߫ ߥߘߋ߬ߥߘߋ߬ߟߌ߬ߟߊ ߡߎ߰ߡߍ ߓߍ߯ ߟߊߘߍ߬ߣߍ߲ ߘߐ߫ ߡߐ߰ ߡߊߟߐ߲ߣߍ߲ ߘߌ߫.
ߊ߬ ߟߊ߫ ߞߎߡߊ ߘߏ߫ ߟߎ߫ ߗߍ߬ ߔߏ߲ߞߌ߲ ߡߊ߬
ߗߍ߬ ߔߏ߲ߞߌ߲ ߧߋ߫ ߗߍ߭ ߟߋ߬ ߘߌ߫ ߸ ߊ߬ ߘߌߡߊ߲߫ ߡߍ߲ ߦߋ߫، ߞߵߊ߬ ߛߎߡߊߦߴߊ߬ ߟߊ߫ ߞߎߡߊ ߟߎ߬ ߘߐ߫، ߊ߬ ߘߏ߲߬ ߛߍ߬ߓߍ ߦߴߊ߬ ߟߊ߫ ߓߊ߯ߙߊ ߟߎ߫ ߡߊ߬.
ߗߍ߬ ߔߏ߲ߞߌ߲ ߧߋ߫ ߡߍ߲ ߢߌߣߌ߲߫ ߠߴߊ߬ ߖߍ߬ߘߍ ߦߋ߫، ߗߍ߬ ߜߊߛߊ߲߫ ߝߣߊ߫ ߦߴߏ߬ ߟߋ ߢߌߣߌ߲߫ ߠߴߊ߬ ߖߍ߬ߘߍ ߦߋ߫ ߡߐ߱ ߕߐ߭ ߟߎ߬ ߘߐ߫.
ߊ߬ ߟߊ߫ ߢߣߊߡߦߊ
ߊ߬ ߝߊ߬ ߛߐ߬ߘߐ߲߬ ߛߌ ߛߋ߫ ߛߊ߲߬ ߓߌߥߐߙߐ߲ߥߌ߬ߟߊ߬ ߘߐ߫ ߸ ߊ߬ߟߋ߬ ߓߊ߲ߞߌ߫ ߘߊ߫، ߊ߬ ߝߊ߬ ߛߏߡߊߦߟߍߡߊ߲߫ ߘߊ߫ ߞߵߊ߬ ߛߌ߭ ߕߏ߫ ߛߊ߲߬ ߛߓߊ߬ ߘߐ߫، ߞߏ߲ߝߎߛߌߦߎߛߌ߫ ߞߍߣߌ߲߫ ߕߘߍ߬ ߸ ߣߴߊ߬ ߕߎ߲߬ ߓߐ߫ ߘߊ߫ ߞߊ߬ߙߊ߲߬ߕߊ ߟߊ߫ ߸ ߊ߬ ߘߌߣߵߊ߬ ߣߊ߫ ߡߊߘߍ߬ߡߍ߲߬، ߕߎ߬ߡߊ߬ߘߐ߫ ߸ ߏ߬ ߟߋ ߕߏ߫ ߘߴߊ߬ ߝߍ߬، ߌߞߏߡߌ߲߬ ߸ ߏ߬ ߡߐ߰ ߞߘߐ߬ߓߊ߬ ߖߏ߮ ߣߴߊ߬ߟߎ߫ ߘߎ߲߬ߘߎ߬ߡߊ߬ߞߏ ߘߌ߫ ߢߊ ߡߍ߲، ߏ߬ ߡߍ߲ ߕߏ߫ ߘߴߊ߬ ߝߍ߬ ߊ߬ ߟߊ߫ ߢߣߊߡߦߊ ߞߎ߲߬ߕߊ߮ ߓߍ߯ ߞߘߐ߫. ߞߏ߬ߣߌ߲߬ ߸ ߏ߬ ߓߍ߯ ߣߴߊ߬ ߕߊ، ߊ߬ ߕߍ߬ߘߍ߫ ߕߎ߬ߡߊ ߛߐ߬ߘߐ߲߬ ߠߊ߫ ߸ ߞߊ߬ ߞߎ߬ߛߊ߲߬ߧߊ߫ ߓߌ߬ߢߍ߬ߝߌ߬ߟߌ߬ߟߊ ߣߌ߫ ߘߐ߲߬ߞߙߌ߬ߟߊ ߟߊ߫، ߊ߬ ߞߍ߫ ߟߊ߫ ߘߐ߲߬ߞߙߌ ߗߋ߬ߥߎ߬ߣߊ߲߬ߗߋߥߎ ߘߌ߫، ߊ߬ ߕߍ߬ߘߴߊ߬ ߕߟߏߡߊߟߐ߬ ߟߊ߫ ߘߐ߲߬ߞߟߌ߬ߟߊ ߟߊ߫ ߝߎ߬ߕߎ߲߬ߕߌ ߟߎ߬ ߟߊ߫، ߏ߬ ߞߵߊ߬ ߣߐ߭ ߕߏ߫ ߊ߬ ߡߊ߬ ߝߏ߫ ߊ߬ ߞߵߊ߬ ߓߊ߲߫ ߛߏ߬ߓߏ ߘߐ߫، ߊ߬ ߞߊ߬ ߞߊߙߏ߫ ߛߓߊ߬ ߞߍ߫ ߏ߬ ߞߐߝߍ߬ ߸ ߊ߬ ߡߊ߫ ߛߏ߬ߓߏ ߣߍߣߍ߫ ߤߓߊߘߊ߲߫. ߊ߬ ߣߌ߫ ߣߌߋߕߖ߭ߑߛ߭ߌ߫ ߡߊ߫ ߓߍ߲߬ ߝߋߎ߫ ߸ ߞߵߊ߬ ߝߐ߫ ߞߏ߫ ߞߏ ߘߏ߫ ߦߋ߲߬ ߸ ߡߍ߲ ߧߋ߫ ߣߐ߬ߡߊ߬ߕߌߢߍ ߞߍ߫ ߟߊ߫ ߥߘߋ߬ߥߘߋ߬ߟߌ ߣߌ߫ ߝߘߎ ߕߍ، ߓߊߏ߬ ߸ ߊ߬ߟߋ ߞߊ߬ ߝߘߎ ߞߍ߫ ߊ߬ ߛߌ߭ ߛߊ߲߬ ߕߊ߲߫ ߣߌ߫ ߞߐ߬ߣߐ߲߬ߘߐ߫ (߁߉) ߟߋ߬ ߡߊ߬، ߞߏ߬ߣߌ߲߬ ߸ ߊ߬ ߞߵߊ߬ ߡߏ߬ߛߏ ߝߘߎ ߛߊ߬ ߞߵߊ߬ ߓߌ߬ߟߵߊ߬ ߛߌ߭ ߛߊ߲߬ ߡߎ߬ߥߊ߲߬ ߣߌ߫ ߝߌ߬ߟߊ߫ (߂߂) ߡߊ߬، ߊ߬ ߞߵߊ߬ ߘߐ߰ߘߏ߲߬ ߟߐ߲ߠߌ߲߫ ߢߌߣߌ߲ ߣߌ߫ ߞߊ߬ߙߊ߲ ߠߊ߫، ߊ߬ ߞߵߊ߬ ߟߊ߫ ߟߎ ߞߍ߫ ߞߊ߬ߙߊ߲߬ߕߊ ߘߌ߫، ߊ߬ ߕߍ߬ߘߍ߫ ߞߊ߬ߙߊ߲߬ ߛߙߊ ߟߊ߫ ߟߊ߫ ߞߊ߬ߙߊ߲߬ߘߋ߲ ߠߎ߬ ߞߎ߲߬ ߸ ߊ߬ ߘߐ߯ߦߊ߫ ߘߊ߫ ߢߊ߯ -ߊ- ߢߊ߫ ߞߊ߲߬ ߸ ߊ߬ߟߎ߬ ߘߌ߫ ߛߋ߫ ߡߍ߲ ߠߊ߫، ߊ߬ ߟߊ߫ ߞߊ߬ߙߊ߲ ߢߍߥߟߊ ߕߍ߬ߘߍ߫ ߛߊ߬ߓߊ߫ ߟߋ߬ ߘߌ߫، ߏ߬ ߟߎ߫ ߟߋ߬ : ߘߐ߬ߝߐ، ߛߎ߬ߞߎ، ߊ߬ ߣߌ߫ ߝ߭ߌߕߑߣߋߛ ߡߟߋߞߎߦߊ.
ߊ߬ ߕߐ߮ ߟߎ߬
ߞߏ߲ߝߎߛߌߦߎߛߌ߫ ߡߏߦߌ߫ ߘߴߊ߬ ߕߐ߯ ߕߘߍ߬: " ߞߏߣߑߞ-ߝߎ߮-ߘߊߖ߭ߤ"، ߊ߬ ߞߐߓߌߟߊ ߟߎ߬ ߣߴߊ߬ ߟߊ߫ ߞߊ߬ߙߊ߲߬ߘߋ߲ ߠߎ߬ ߦߴߊ߬ ߞߟߌ߫ ߟߊ߫ ߟߋ߬ ߞߏ߫: " ߞߏߣߑߞ ߞߊ߬ߙߊ߲߬ߡߐ߰".
ߞߎ߲ߝߎߛߌߦߎߛߌ߫ ߟߊ߫ ߦߙߌߘߏ߲ ߣߴߊ߬ ߟߊ߫ ߟߊ߬ߝߐ߬ߓߊ߰ߦߊ
ߞߏ߲ߝߏߛ߭ߌߦߎߛߌ߫ ߟߊ߫ ߞߎߡߊ ߡߍ߲ ߧߴߊ߬ ߣߐ߭ ߕߏ߫ ߟߴߊ߬ ߡߊ߬ ߞߏ߫: " ߒ ߛߌ߭ ߕߘߍ߬ ߛߊ߲߬ ߟߏ߯ߟߎ߫ ߘߐ߫ ߕߎ߬ߡߊ ߡߍ߲ ߸ ߒ ߞߊ߬ ߒ ߗߋ ߞߍ߫ ߝߟߍߟߌ ߣߌ߫ ߘߐ߬ߜߍ߬ߟߌ ߣߌ߫ ߖߎ߯ߓߍߟߌ ߟߋ߬ ߘߌ߫، ߒ ߛߋ߫ ߛߊ߲߬ ߓߌߛߓߊ߬ ߘߐ߫ ߸ ߒ ߞߊ߬ ߒ ߖߍ߬ߘߍ ߞߐߞߘߐߓߌ߲ߓߌ߲߫ ߣߌ߫ ߒ ߖߍ߬ߘߍ ߝߊ߲߬ߞߊߘߏ߲߬ ߟߐ߲ߕߊ ߟߎ߫ ߟߋ߬ ߟߊ߫، ߒ ߛߋ߫ ߛߊ߲߬ ߓߌߣߊ߯ߣߌ߲߫ ߘߐ߫ ߸ ߒ ߠߊ߫ ߞߎߛߎ߲ ߣߌ߫ ߛߌߞߊ ߥߟߌ߬ ߘߊ߫ ߞߊ߬ ߓߐ߫ ߒ ߘߐ߫، ߒ ߛߋ߫ ߛߊ߲߬ ߓߌߟߏ߯ߟߎ߫ ߘߐ߫ ߸ ߒ ߓߐ߫ ߘߊ߫ ߕߐ߭ ߡߊ߬ ߛߊ߲ ߛߊ߬ߥߏ ߟߊ߫ (ߛߊ߲ߞߟߏ ߟߊ߫ ߟߊ߬ߢߌߣߌ߲ ߠߊ߫)، ߒ ߛߋ߫ ߛߊ߲߬ ߓߌߥߐ߯ߙߐ ߘߐ߫ ߸ ߒ ߘߐߓߍ߲߬ߣߍ߲߫ ߕߍ߬ߘߴߊ߬ ߟߊߡߍ߲߫ ߦߋ߫، ߒ ߛߋ߫ ߛߊ߲߬ ߓߌߥߐߙߐ߲ߥߌ߬ߟߊ߬ ߘߐ߫ ߸ ߒ ߣߌ ߞߊ߲ߡߌߘߊ ߛߐ߬ߣߐ߲߰ߦߊ߬ ߘߊ߫ ߒ ߦߋ߫ ߸ ߞߊߕߙߍ߬ ߒ ߡߊ߫ ߔߊߞߌߛߊ ߞߐߛߊ߬ߥߏ߬ ߥߟߊ߫ ߒ ߡߊ߫ ߘߊ߲߭ ߛߊ߬ߥߏ߬.
ߛߌ߰ߘߌߦߊ ߘߏ߫ ߘߐ߫ ߞߊ߬ߙߊ߲߬ߘߋ߲߬ ߖߡߊ ߕߍ߬ߘߍ߫ ߦߋ߲߬، ߊ߬ ߞߊ߲߫ ߞߏ߫: ߡߐ߰ ߛߌ߫ ߕߴߦߊ߲߬ ߡߍ߲ ߞߊ߬ ߒ ߟߐ߲߫، ߘߏ߫ ߞߵߊ߬ ߢߌ߬ߣߌ߲߬ߞߊ߬ ߏ߬ ߞߎ߲߭ ߡߊ߬ ߸ ߊ߬ ߞߵߏ߬ ߖߋ߬ߓߌ߬ ߞߏ߫: " ߒߠߋ ߕߍ߫ ߒ ߖߛߎ߬ ߟߊߜߟߍ߬ߦߊ߬ ߟߊ߫ ߣߊߡߎ߲ߞߏ ߟߎ߫ ߛߌ߬ߣߍ ߡߊ߬، ߒ ߕߍ߫ ߦߙߊ߬ߞߌ ߟߊ߫ ߟߊ߫ ߡߐ߰ ߛߌ߫ ߞߊ߲߬، ߒ ߡߙߌߦߊ ߟߎ߬ ߣߌ߫ ߒ ߠߊ߫ ߟߞߊ߬ߙߊ߲߬ߠߌ߲ ߠߎ߬ - ߤߊߟߌ߬ ߣߴߊ߬ ߕߘߍ߬ ߘߊ߫ ߞߏ߫ ߊ߬ ߡߊߖߌ߰ߣߍ߲߫ ߠߋ߬ - ߦߋ߫ ߦߙߐ߫ ߞߘߐߕߊ߬ߣߍ߲ ߠߋ߬ ߘߐ߫ - ߞߊ߬ ߞߐ߲߰ ߞߏ߫ ߓߍ߯ ߦߋ߫ - ߊ߬ߟߎ߬ ߟߊߞߏߟߐ߲ߣߍ߲߫ ߛߊ߲ ߓߟߏ߫ ".
ߊ߬ ߞߵߊ߬ ߖߍ߬ߘߍ ߡߊ߲߬ߞߕߎ߬، ߞߏ߫ ߊ߬ߟߋ߬ ߦߋ߫ ߟߊ߬ߛߋ߬ߟߌ߬ߟߊ߬ ߜߊ߲ߛߊ߲߫ ߠߋ߬ ߘߌ߫ ߸ ߞߏ߫ ߊ߬ߟߋ߬ ߕߍ߫ ߛߌ߲ߘߟߌߟߊ߫ ߘߌ߫. ߞߎߡߦߊ ߘߏ߫ ߟߎ߫ ߣߊ߬ ߘߊ߫ ߞߏ߲ߝߎߛߌߦߎߛߌߦߊ ߟߊ߫ ߟߊ߬ߖߍ߲߬ߛߍ߲߬ߠߌ߲ ߠߎ߬ ߘߐ߫، ߊ߬ ߦߴߊ߬ ߓߊ߬ߘߏ߬ ߟߊ߫ ߛߊ߲ ߞߊ߲߬ ߡߍ߲ ߘߐ߫، ߛߌ߯ߣߌ߲߫ ߓߊ߬ߕߏ߬ߕߊ ߓߊߖߎߡߊ (ߞߎ߬ߘߎ߲߬ߜߍߟߍ߲)، ߕߎ߬ߡߊ߬ߘߐ߫ ߸ ߊ߬ ߟߊ߫ ߛߓߍߟߌ ߝߘߏ߬ߓߊ߬ߦߊ ߟߎ߬ ߘߐ߫߸ ߊ߬ ߕߍ߬ߘߴߊ߬ ߛߏ߬ߓߌ߬ ߟߊ߫ ߞߏ߫ ߛߊ߲ ߞߵߊ߬ ߞߟߌ߫ ߗߋߛߓߍ ߘߏ߫ ߟߊ߫ ߖߍ߲ߛߍ߲ ߞߊ߲ߡߊ߬ ߛ߭ߌߣ ߢߊߝߍ߬، ߊ߬ ߘߍ߲߬ߞߣߍ߬ߦߊ߬ ߘߊ߫ ߞߏ߫ ߛߊ߲ ߕߍߣߵߊ߬ ߟߊߗߌߙߏ߲߫ ߠߊ߫ ߝߋߎ߫، ߛߌ߬ߢߍ ߘߏ߫ ߘߐ߫ ߸ ߟߣߊߒߕߋߦߓߊߟߌ ߡߐ߱ ߟߎ߬ ߟߊ߫ ߸ ߊ߬ ߞߵߏ߬ ߘߋ߬ߦߌ ߟߊ߲ߞߣߍߡߊ߫ ߜߍߘߐ، ߞߊ߬ ߓߊ߲߫ ߞߊ߬ ߟߴߊ߬ ߞߊ߲߬ ߞߏ߫ ߛߊ߲ ߧߴߊ߬ ߝߊ߰ߡߎ߲߬ ߠߊ߫. ߞߐߘߐ߲-ߝߍ߬ ߗߋߦߊߘߋ߲ ߠߎ߬ ߘߋ߬ߦߌ߬ ߟߊ߫ ߸ ߊ߬ߟߎ߫ ߞߵߊ߬ ߟߐ߲ ߡߍ߲ ߞߍ߫ ߞߏ߫ ߥߘߋ߬ߥߘߋ߬ߟߌ ߗߍߞߘߐ ߘߏ߫ ߟߊߘߊ߬ߙߏ߬ߣߌ߲߬ ߛߌߣߌ߲ߞߊ ߟߎ߬ ߓߟߏ߫ ߸ ߊ߬ ߣߌ߫ ߟߊ߬ߟߌ߬ߟߌ߬ߞߊ߲ ߠߎ߬ ߸ ߊ߬ ߣߌ߫ ߡߙߌߦߊ߫ ߢߌߡߊ ߞߘߐߕߊ߬ߣߍ߲ ߠߎ߬ ߖߏ߮ ߞߊ߲߬، ߊ߬ߟߎ߫ ߞߵߊ߬ ߟߊߛߓߊ߬ߕߌ߫ ߏ߬ ߟߋ ߘߐ߫، ߞߏ߫ ߕߎ߬ߡߊ߬ߘߐ߫ ߸ ߞߋߟߊߘߋ߲߫ ߗߋߣߌ߲߫ ߣߊ߬ ߞߍ߫ ߛ߭ߌߣߌ߲ߞߊ ߟߎ߫ ߡߊ߬. ߊ߬ߟߎ߫ ߞߵߏ߬ ߟߋ ߟߊߖߍ߲ߛߍ߲߫ ߘߊߡߌ߬ߘߊ߬ ߕߊ߬ߎ߬ߙߊߕߌ ߣߌ߫ ߛߊ߯ߣߌ߲߫ ߞߊ߬ߝߊ ߟߎ߬ ߕߍ ߸ ߖߏ߮ ߟߎ߬ ߣߌ߫ ߥߘߋ߬ߥߘߋ߬ߟߌ ߟߎ߬ ߣߌ߫ ߟߊ߬ߟߌ߬ߟߌ߬ߟߊ ߟߎ߫ ߞߊ߲߬. ߞߏ߲ߝߏߛ߭ߌߦߎߛߌ߫ ߞߊ߬ ߡߐ߱ ߟߎ߬ ߘߐߕߟߊ߫ ߞߵߊ߬ ߞߍ߫ ߞߛߊߞߊ߫ ߣߊ߯ߣߌ߲ ߠߋ߬ ߘߌ߫ ߸ ߞߊ߬ ߓߍ߲߬ ߞߏߟߐ߲ ߖߊ߬ߕߋ ߡߊ߬، ߊ߬߫ ߞߊ߬ ߞߛߊߞߊ߫ ߝߟߐ ߞߍ߫ (( ߗߍ߬ ߟߋ߬ ߘߌ߫ ߸ ߛߊ߲ ߓߘߊ߫ ߞߏߟߐ߲ ߘߌ߫ ߡߍ߲ ߡߊ߬ ߸ ߦߟߌߘߏ߲ ߓߘߊ߫ ߣߵߊ߬ ߡߊ߬ ߸ ߏ߬ ߟߋ ߞߛߊߞߊ ߓߍ߯ ߛߊ߲ߝߍ߬)).
ߞߏ߲ߝߏߛ߭ߌߦߎߛߌ߫ ߟߊ߫ ߝߎ߲ߘߌ (ߥߦߊ߬ߛߌ)
ߞߏ߲ߝߏߛ߭ߌߦߎߛߌ߫ ߘߋ߬ߙߌ߬ ߟߊ߫ ߝߎ߲ߘߌ ߟߋ߬ ߟߊ߫، ߞߊ߬ߓߌ߯ ߸ ߊ߬ ߞߊ߬ ߥߋ߯ߟߋߟߌ ߘߊߡߌ߬ߣߊ߬  ߛߌ߯ߣߌ߲߫ ߕߌ߲߬ߞߎߘߎ߲ ߠߎ߬ ߞߣߐ߫، ߊ߬ ߕߍ߫ ߛߌ߬ ߟߊ߫ ߛߏ߫ ߛߌ߫ ߣߌ߫ ߘߎ߰ ߛߌ߫ ߟߊ߫ ߸ ߝߏ߫ ߊ߬ ߦߋ߫ ߛߌ߬ ߥߟߌ߬ߞߏ ߟߋ߬ ߞߊ߲߬ ߦߋ߲߬، ߊ߬ ߘߏ߲߬ ߓߊ߯ ߖߌ߰ ߕߌ߲߬ߞߎ߬ߘߎ߲߬ ߛߌ߫ ߞߊ߲߬ ߸ ߝߏ߫ ߦߴߏ߬ ߞߣߐ߬ߜߍ߬ߓߊ߮ ߞߟߌ߫ ߞߊ߬ ߕߊ߯ ߖߏ߯ ߢߌߡߊ ߣߌ߫ ߕߊ߯ߛߌߟߊ߫ ߝߌ߬ߛߊ߬ߓߊ߰ߒߕߋ ߟߋ߬ ߡߊ߬.
ߞߏ߲ߝߏߛ߭ߌߦߎߛߌ߫ ߟߊ߫ ߖߐ߬ߘߐ ߕߎ߲߬ ߕߍ߫ ߝߏߦߌ߬ ߘߌ߫ ߸ ߝߏ߫ ߡߐ߱ ߟߎ߬ ߓߊ߲߭ ߊ߬ ߟߊ߫ ߟߞߊ߬ߙߊ߲߬ߠߌ߲ ߘߐ߫، ߊ߬ ߣߴߊ߬ ߡߌ߬ߘߊ߬ߓߊߟߌߦߴߊ߬ߟߎ߬ ߓߟߏ߫ ߸ ߥߴߊ߬ߟߎ߬ ߞߵߊ߬ ߡߌ߬ߘߊ߬ ߕߎ߬ߡߊ ߘߏ߫ ߟߎ߬ ߟߊ߫ ߸ ߏ߬ ߞߐ߫ ߞߊߣߊ߬ ߓߐ߫ ߊ߬ ߘߐ߫ ߞߐߟߊ߫، ߏ߬ ߟߋ߫ ߞߊ߬ ߞߏ߲ߝߏߛ߭ߌߦߎߛߌ߫ ߛߍ߰ ، ߊ߬ ߦߴߊ߬ ߡߣߌߡߌߣߌ߲߫ ߠߊ߫ ߛ߭ߌߣ ߕߌ߲߬ߞߎߘߎ߲ ߘߐ߫ ߸ ߊ߬ ߕߍ߫ ߡߐ߰ ߛߐ߬ߘߐ߲߬ ߠߊ߫ ߡߍ߲ ߧߴߊ߬ ߟߊ߫ ߟߞߊ߬ߙߊ߲߬ߠߌ߲ ߡߌ߬ߘߊ߬ ߟߊ߫، ߝߏ߫ ߕߌ߲߬ߞߎߘߎ߲ ߘߏ߫ ߟߎ߫ ߡߙߊ߬ߓߊ߮ ߟߎ߫، ߡߍ߲ ߧߴߊ߬ ߘߍ߬ߡߍ߲߬ ߠߊ߫، ߞߵߊ߬ ߜߟߌߦߊ߫ ߞߊ߬ ߟߐ߬ߦߌߟߊ ߡߐ߲߬ߟߐ߬ߓߊ߫ ߘߏ߫ ߟߎ߬ ߘߴߊ߬ ߡߊ߬ ، ߌߞߏ߫ ߕߋߟߋ߲ߓߊ߯ߦߊ ߞߏߕߌ߮.
ߊ߬ ߟߊ߫ ߥߘߋ߬ߥߘߋ߬ߟߌ
ߕߎ߬ߡߊ߬ ߛߌߦߊߡߊ߲߫ ߸ ߞߏ߲ߝߏߛ߭ߌߦߎߛߌ߫ ߦߴߊ߬ ߖߍ߬ߘߍ ߡߊ߲߬ߞߕߎ߬ ߟߊ߫ ߞߏ߫ ߊ߬ ߦߋ߫ ߘߊ߯ߣߊ ߛߌߘߌ߲ߓߊ߮ ߘߏ߫ ߟߋ߬ ߘߌ߫، ߞߎߡߊ ߏ߬ ߞߏ߬ߣߌ߲ ߛߍ߲߬ߛߍ߲߬ߣߌ߲߬ ߕߍ߫، ߓߊߏ߬ ߸ ߣߴߊ߬ ߡߊ߫ ߞߍ߫ ߝߎ߬ߕߎ߲߬ߕߌ߬ߓߊ߮ ߘߌ߫، ߣߴߏ߬ ߕߍ߫ ߸ ߊ߬ ߟߊ߫ ߕߊ߯ߛߌߟߊ ߕߍ߫ ߘߌ߯ߣߊ߫ ߘߌ߫، ߊ߬ ߕߍ߫ ߞߎߡߊ߫ ߟߊ߫ ߡߊ߰ߙߌ ߥߟߊ߫ ߛߊ߲ ߠߎ߬ ߞߊ߲߬. ߊ߬ ߕߊ߯ߛߌߟߊ ߦߋ߫ ߞߎߡߊ߫ ߟߊ߫ ߘߎߢߊߘߐߕߍ߮ ߘߎ߲߬ߘߎ߬ߡߊ߬ߞߏ ߟߎ߬ ߣߌ߫ ߘߍ߭ ߟߊ߫ ߞߏߟߊߕߊ߯ߡߢߊ ߣߌ߫ ߓߘߍ߬ߓߘߍ߬ߟߌ ߟߊ߫ ߞߏߟߊߕߊ߯ߡߢߊ ߟߋ߬ ߞߊ߲߬.
ߊ߬ ߕߊ߯ߛߌߟߊ ߟߐ߬ߣߍ߲߫ ߞߊ߬ߣߌ߲ ߣߌ߫ ߘߌߦߊߢߍ ߟߋ߬ ߞߊ߲߬ - ߡߐ߱ ߟߎ߫ ߞߊ߲߬ߣߌ ߣߴߊ߬ߟߎ߬ ߓߊ߯ߙߊߢߐ߲߯ߦߊ ߢߌߡߊ، ߊ߬ ߣߌ߫ ߞߎߡߊߣߐ߲߯ߡߊ߲ ߝߐ߫ ߓߊ߬ߘߏ߬ߢߐ߲߰ߦߊ ߘߐ، ߡߟߋߞߎߦߊ ߥߟߊ߫ ߖߏ߮ ߓߋߟߋ߲ߠߊ ߘߐ߫. ߊ߬ ߣߌ߫ ߓߟߏ ߣߌ߫ ߣߍ߲߭ ߛߊߣߌ߲ߧߊ، ߊ߬ ߣߌ߫ ߝߣߊ߫ ߸ ߊ߬ ߕߊ߯ߛߌߟߊ ߦߋ߫ ߡߐ߰ߓߊ ߛߌ߬ߕߌ߮ ߣߌ߫ ߟߐ߬ߦߌ߬ߟߊ߬ߕߌ߮ ߓߏ߬ߢߊ ߟߋ߬ ߘߌ߫، ߊ߬ ߣߌ߫ ߞߐߙߍ ߟߊ߫ ߓߛߍ߬ߦߊ، ߊ߬ ߣߌ߫ ߘߋ߲ߠߌ߲ ߧߋ߫ ߡߐ߰ߓߊ ߞߊ߲߫ ߡߌ߬ߘߊ߬، ߡߏ߬ߛߏ ߦߴߊ߬ ߗߍ߬ ߞߊ߲߫ ߠߊߓߊ߬ߕߏ߬. ߞߏ߬ߣߌ߲߬ ߸ ߏ߬ ߕߎ߬ߡߊ߬ߣߌ߲߫ ߞߋߟߋ߲߫ ߠߊ߫ ߸ ߊ߬ ߦߋ߫ ߖߊ߲߬ߘߊ ߣߌ߫ ߞߏ߲ߞߏߓߦߊ ߣߌ߫ ߖߊ߲߬ߘߊ߬ߝߊ߲ߞߊ ߓߍ߯ ߡߊߕߊ߲߬ߞߊ߬ ߟߊ߫ ߟߋ߬. ߊ߬ ߦߋ߫ ߘߍ߲߬ߞߣߍ߬ߦߊ߬ ߟߊ߫ ߞߏ߫ ߞߎ߲߬ߠߊ߬ߛߌ߮ ߦߋ߲߬ ߡߌ߬ߙߌ߲߬ߘߌ ߞߎ߲߬ߠߊ߬ߛߌ߰ ߟߋ߬ ߞߊ߲ߡߊ߬ ߸ ߏ߬ ߕߍ߫ ߦߋ߲߬ ߏ߬ ߛߌ߬ߣߊ ߞߊߡߊ߬ ߘߋ߬. ߊ߬ ߣߌ߫ ߞߴߊ߬ ߦߋ߫ ߛߋ߲ߛߋߘߋ߲߫ ߠߋ߬ ߘߌ߫ ߞߎ߲߬ߠߊ߬ߛߌ߮ ߡߊ߬ ߸ ߊ߬ ߦߋ߫ ߘߋ߬ߙߌ߬ ߖߏ߯ ߢߌߡߊ ߟߎ߬ ߟߊ߫ ߸ ߊ߬ ߣߌ߫ ߢߍߛߐ߲߫ ߞߘߐߕߊ߬ߣߍ߲ ߠߎ߬، ߞߏ߲ߝߏߛ߭ߌߦߎߛߌ߫ ߞߊ߬ ߥߘߋ߬ߥߘߋ߬ߟߌ ߡߍ߲ ߞߍ߫ ߊ߬ ߟߊ߫ ߥߘߋ߬ߥߘߋ߬ߦߊ߬ߟߌ߬ ߞߊ߲ ߘߌ߫ ߸ ߏ߬ ߦߋ߫ ߛߊ߲ߘߊ߫ ߞߘߐ߬ߓߊ ߘߏ߫ ߟߋ߬ ߘߌ߫، ߏ߬ ߟߋ ߞߏ߫: " ߝߋ߲߫ ߞߊ߬ߣߌ߲߬ ߌ ߢߐ߲߰ ߜߘߍ߫ ߦߋ߫، ߌ ߦߋ߫ ߡߍ߲ ߞߊ߬ߣߌ߲߬ ߠߴߌ ߖߍ߬ߘߍ ߦߋ߫".
ߞߏ߲ߝߏߛ߭ߌߦߎߛߌ߫ ߛߘߌ߬ߣߌ߲߬ߓߊ ߟߋ߬ ߕߘߍ߬ ߢߣߊߡߦߊ ߡߊߝߟߍ߫ ߡߊ߬، ߓߊߏ߬ ߸ ߊ߬ ߕߍ߬ߘߴߊ߬ ߖߌ߰ ߟߊ߫ ߟߋ߬ ߞߏ߫ ߊߘߡߊߘߋ߲ ߠߊ߫ ߛߊ߲ߣߌ߲߫ ߥߎ߬ߛߎ ߦߴߊ߬ ߞߐߝߍ߬ ߟߋ߬ - ߕߊ߬ߡߌ߲߬ߣߍ߲ ߘߐ߫ ߞߊ߬ߣߌ߲ - ߏ߬ ߟߋ ߞߏߛߐ߲߬ ߸ ߕߊ߬ߡߌ߲߬ߣߍ߲ ߘߌߡߊ߲ߓߊ ߟߋ߬ ߕߍ߬ߘߴߊ߬ ߦߋ߫، ߊ߬ ߕߍ߬ߘߍ߫ ߡߐ߱ ߞߟߌ߫ ߟߊ߫ ߞߊ߬ ߕߊ߯ ߢߣߊߡߦߊ ߡߊ߬ ߕߊ߬ߡߌ߲߬ߣߍ߲ ߘߐ߫… ߞߏ߬ߣߌ߲߬ ߸ ߊ߬ ߟߊ߫ ߕߎ߬ߡߊ ߏ߬ ߞߎ߲߬ߠߊ߬ߛߌ߮ ߟߎ߬ ߡߊ߫ ߞߍ߫ ߊ߬ ߡߙߌߦߊ ߏ߬ ߞߊ߲߬ ߸ ߏ߬ ߟߋ ߞߏߛߐ߲߬ ߊ߬ ߞߊ߬ ߖߐ߬ߘߐ ߘߏ߫ ߟߎ߫ ߛߐ߬ߘߐ߲߬. ߖߐ߬ߘߐ ߏ߬ ߘߐߖߎ߯ߦߊ߫ ߘߴߊ߬ ߟߊ߫ ߛߊ߬ߦߊ ߞߐߝߍ߬ ߛߊ߲߬ ߗߍ߬ߡߍ߫ ߢߐ߲߰ ߠߊ߫، ߡߊ߲߬ߛߊ ߟߎ߫ ߛߌ߱ ߛ߭ߌߣ ߞߎ߲߬ߠߊ߫ ߸ ߊ߬ߟߎ߫ ߞߴߊ߬ ߟߊ߫ ߞߊ߬ߝߊ ߓߍ߯ ߖߋ߬ߣߌ߲߬  ߸ ߞߊ߬ ߓߊ߲߫ ߞߵߊ߬ ߓߍ߯ ߞߊ߬ߙߊ߲ ߠߊߕߐ߲߫، ߓߊߏ߬ ߸ ߞߴߏ߬ ߦߋ߫ ߞߐߥߟߏߟߌ ߡߊߛߊ߬ߦߌ ߟߋ߬ ߘߌ߫. ߞߊ߬ߡߊߛߐ߬ߘߐ߲߬ ߸ ߢߍߝߍߟߊ ߝߟߍ߫ ߦߋ߫ ߡߌ߬ߙߌ߲߬ߘߌ ߡߊ߬ ߛߋ߲ߛߋߘߋ߲߫ ߠߋ߬ ߘߌ߫، ߒ߬ߞߊ߬ ߸ ߊ߬ ߟߊ߫ ߟߞߊ߬ߙߊ߲߬ߠߌ߲ ߣߊ߬ ߘߊ߫ ߝߊ߲߬ߞߊߘߏ߲߬ ߞߊ߬ ߕߊ߬ߡߌ߲߬ ߞߘߐ߬ߡߊ߲߫ ߞߊ߲߬، ߞߵߊ߬ ߟߊ߫ ߞߊ߬ߙߊ߲߬ߘߋ߲ ߠߎ߬ ߣߴߊ߬ ߣߊߡߎ߲ߞߏߕߌ߮ ߟߎ߬ ߖߍ߲ߛߍ߲߫ ߝߊ߲߬ ߓߍ߯ ߘߐ߫. ߊ߬ ߟߊ߫ ߥߘߋ߬ߥߘߋ߬ߟߌ ߕߏ߫ ߘߊ߫ ߦߋ߲߬ ߊ߬ ߛ߭ߌߣߌ߲ߞߊ ߟߎ߬ ߟߊ߫ ߢߣߊߡߦߊ ߡߊߡߙߊ߬ ߟߊ߫ ߝߊ߯ߘߐߞߍ߫ ߡߎ߬ߥߊ߲߬ (߂߀) ߢߐ߲߰ ߞߘߐ߫ - ߞߊ߬ ߘߊߡߌ߬ߘߊ߬ ߝߊ߯ߘߐߞߍ߫ ߝߟߐ (߁߭) ߡߊ߬ ߌߛߊ߫ ߡߏߦߌ߫ ߢߍ߫ ߸ ߞߊ߬ ߛߌ߰ ߝߊ߯ߘߐߞߍ߫ ߞߐ߬ߣߐ߲߬ߘߐ߬ߣߊ߲ (߉߲) ߠߊ߫ ߌߛߊ߫ ߡߏߦߌ߫ ߞߐ߫.
ߞߏ߲ߝߏߛ߭ߌߦߎߛߌ߫ ߟߋ߬ ߞߊ߬ ߖߐ ߣߌ߫ ߞߎ߲߬ߠߊ߬ߝߎߟߋ߲ ߓߟߏߦߊ߫ ߛ߭ߊߣ ߞߣߐ߫ ߝߊ߯ߘߐߞߍ߫ ߡߎ߬ߥߊ߲߬ (߂߀) ߢߐ߲߰ ߞߘߐ߫ ߛ߭ߌߣߌ߲ߞߊ ߟߎ߬ ߦߋ߫. ߞߏ߬ߣߌ߲߬ ߞߏ߲ߝߎߛߌߦߎߛߌߦߊ ߗߌߙߏ߲߫ ߘߴߊ߬ ߣߐ߭ ߕߞߏ ߘߐ߫ ߛߌ߯ߣߌ߲߫ ߞߐߞߊ߲߫ ߡߍ߲ ߘߌ߫ ߞߏߝߐ߫، ߤߊ߯ߣ ߡߊ߲߬ߛߊ߬ ߡߛߏ ߞߐߙߍ ߟߊ߫ ߕߎ߬ߡߊ ߟߊ߫ ߸ ߛߌ߯ߣߌ߲߫ ߡߊ߲߬ߛߊ ߟߎ߬ ߕߍ߬ߘߴߊ߬ߟߎ߬ ߟߊ߫ ߗߋߘߊߕߌ߯ ߟߎ߬ ߞߘߐߓߐ߫ ߟߊ߫ ߞߏ߲ߝߎߛ߭ߌߦߎߛߌߦߊ ߟߞߊ߬ߙߊ߲߬ߠߌ߲ ߡߊߟߐ߲ ߣߴߊ߬ ߖߏ߮ ߟߎ߬ ߡߊߟߐ߲ ߠߋ߬ ߟߊ߫. ߞߏ߬ߣߌ߲߬ ߸ ߞߏ߲ߝߎߛ߭ߌߦߎߛߌߦߊ ߞߛߊߞߊ ߣߊ߬ ߘߊ߫ ߡߊߖߌ߰ ߕߎ߬ߡߊ ߣߌ߲߬ ߠߊ߫، ߞߵߊ߬ ߞߎ߲߭ ߞߍ߫ ߛ߭ߌߣ ߞߍ߫ ߘߌ߫ ߘߍ߬ߟߊ߬ߞߊ ߘߌ߫ ߸ ߏ߬ ߘߏ߲߬ ߞߊ߬ ߞߏ߲ߝߎߛߌߦߎߛߌߦߊ ߣߴߊ߬ ߟߞߊ߬ߙߊ߲߬ߠߌ߲ ߓߍ߯ ߟߊߘߍ߬ߣߍ߲ ߞߍ߬ߟߍ ߟߋ߬.
ߗߍ߬ ߞߘߐߕߊ߬ߣߍ߲ ߠߊ߫ ߛߌߟߊ
ߒ߬ߓߊ߬ ߸ ߥߘߋ߬ߥߘߋ߬ߟߌ ߦߋ߫ ߘߊߡߌ߬ߘߊ߬ ߟߊ߫ ߓߏ߲ ߠߋ߬ ߞߣߐ߫، ߘߍ߭ ߛߡߊ߬ߛߋ߲ ߠߋ߫ ߞߎ߲ߕߎߙߎ߲ ߛߌ߲߬ߝߏ߲߬ߧߊ߬ߣߍ߲ ߠߋ߬ ߘߌ߫ ߞߐߙߍ߫ ߛߌ߲߬ߝߏ߲߬ߧߊ߬ߣߌ߲ ߞߣߐ߫، ߞߏ߲ߝߏߛ߭ߌߦߎߛߌ߫ ߣߌ߫ ߜ߭ߐߋߕߌ ߕߍ߬ߘߍ߫ ߓߍ߲߬ ߠߊ߫ ߢߐ߮ ߡߊ߬، ߞߏ߫ ߡߐ߱ ߖߍ߬ߘߍ ߟߊ߫ ߡߊ߬ߓߏ߬ߢߊ (ߡߊߜߟߌߦߊ) ߦߋ߫ ߓߐ߫ ߟߊ߫ ߘߍ߭ ߟߊ߫ ߡߊ߬ߓߏ߬ߢߊ ߓߊߖߎ ߟߋ߬ ߘߐ߫، ߕߖ߭ߊߤ ߟߏ ߞߵߊ߬ ߢߌ߬ߣߌ߲߬ߞߊ߬ ߞߏ߫: " ߖߐ߲߫ ߧߋ߫ ߗߍ߬ ߞߘߐߕߊ߬ߣߍ߲ ߘߌ߫ ؟" ߊ߬ ߞߵߊ߬ ߖߋ߬ߓߌ߬ ߞߏ߫: " ߡߍ߲ ߧߴߊ߬ ߖߘߍ߬ ߟߊߡߐ߬ ߟߊ߫ ߘߐ߰ߘߏ߲߬ߓߟߏߡߊ߬ ߡߍ߲ ߓߊ߬ߛߊ߲߬ߣߍ߲߫ ߓߏ߬ߢߊ ߟߊ߫ ". ߊ߲ ߧߴߊ߬ ߦߋ߫ ߟߊ߫ ߦߙߐ߫ ߓߐߣߍ߲ߢߐ߲߰ߡߊ ߛߌߦߊߡߊ߲߫ ߘߐ߫ ߸ ߊ߬ ߦߋ߫ ߗߍ߬ ߝߍ߬ߒߕߊ߲ ߖߌ߬ߦߊ߬ߓߍ ߕߊ߬ ߟߊ߫ ߸ ߦߏ߫ ߊ߬ ߦߴߊ߬ ߦߋ߫ ߟߊ߫ ߞߎߘߎ߲߫ ߞߎߘߎ߲߫ ߠߋ߬ ߘߌ߫ - ߗߍ߬ ߘߝߊߣߍ߲߫ ߊ߬ ߟߊ߬ ߛߣߐ߬ߡߍ߬ߘߐ߬ߦߊ ߘߐ߫ ߸ ߏ߬ ߟߋ ߦߋ߫ ߥߘߋ߬ߥߘߋ߬ߟߌ ߣߌ߫ ߓߛߍ߬ߦߊ ߦߋ߫ ߟߊߘߍ߬ ߊ߬ ߓߟߏ߫، ߏ߬ ߟߋ ߦߋ߫ ߞߏߟߐ߲ ߛߏ߯ߙߏ߫ ߟߴߊ߬ ߓߟߏ߫. ߊߘߡߊߘߋ߲߫ ߘߝߊߣߍ߲ ߛߊ߲ߘߐߕߊ ߞߏ߲ߝߏߛ߭ߌߦߎߛߌ߫ ߟߊ߫ ߡߙߌߦߊ ߘߐ߫ ߸ ߝߌ߬ߛߊ߬ߓߊ߰ߒߕߋ ߦߋ߫ ߛߏ߯ߙߏ߫ ߟߊ߫ ߛߊ߬ߓߊ ߟߋ߬ ߘߌ߫ ߸ ߏ߬ ߦߋ߫ ߛߏߞߙߊߕߌ ߣߌ߫ ߣߌߋߗߊ ߣߌ߫ ߌߛߊ߫ ߟߋ߬ ߘߌ߫، ߊ߬ ߦߋ߫ ߘߝߊ ߦߋ߫ ߟߴߏ߬ ߟߎ߫ ߞߋ߬ߟߋ߲߬ߞߋ߬ߟߋ߲߬ߣߊ ߓߍ߯ ߟߋ߬ ߘߐ߫، ߏ߬ ߟߋ ߤߊߞߟߌ ߣߌ߫ ߞߌ߬ߛߍ߬ߦߊ (ߞߟߊߓߎߡߦߊ) ߊ߬ ߣߌ߫ ߤߙߊ ߞߊ߬ߣߌ߲ ߘߌ߫. ߏ߬ ߟߋ ߞߏߛߐ߲߬ ߊ߬ ߦߴߊ߬ ߝߐ߫ ߟߊ߫:
" ߗߍ߬ ߔߏ߲ߞߌ߲ ߸ ߊ߬ ߦߋ߫ ߛߌߟߊ߲߫ ߠߊ߫ ߞߏ߫ ߊ߬ ߞߊߣߊ߬ ߛߋ߫ ߔߊߞߌߛߊ߫ ߡߊ߬، ߊ߬ ߦߋ߫ ߛߌߟߊ߲߫ ߠߊ߫ ߞߏ߫ ߝߊ߲߬ߒ߬ߕߊ߲߬ߧߊ (ߘߐ߱) ߞߊߣߵߊ߬ ߛߐ߬ߘߐ߲߬، ߊ߬ ߡߙߌ ߘߐ߫ ߥߛߊ߬ߣߍ߲߫ ߸ ߊ߬ ߕߍ߫ ߖߡߊ߬ߞߎ߬ߘߎ߲߬ ߛߌ߫ ߘߐ߫، ߊ߬ ߖߊ߲߬ߕߏ߬ߒ߬ߘߐ߬ߣߍ߲߫ ߊ߬ ߞߎߡߊߞߊ߲ ߓߍ߯ ߘߐ߫، ߊ߬ ߕߍ߫ ߝߋ߲߫ ߝߐ߫ ߟߊ߫ ߝߏ߫ ߔߊߞߌߛߊ (ߕߏ߬ߢߊ). ߞߏ߬ߣߌ߲߬ ߸ ߊ߬ ߕߍ߫ ߤߊߞߟߌߡߊ ߘߐߙߐ߲߫ ߘߌ߫ ߘߋ߬، ߊ߬ ߝߣߊ߫ ߕߍ߫ ߞߊ߬ߙߊ߲߬ߘߋ߲ ߣߌ߫ ߞߏߟߐ߲ ߠߊ߬ߘߌߦߊߢߍߟߊ ߣߌ߫ ߘߝߊ ߘߐߙߐ߲߫ ߘߌ߫، ߒ߬ߞߊ߬ ߸ ߊ߬ ߦߋ߫ ߖߏ߯ ߢߌߡߊߕߌ߮ ߣߌ߫ ߤߊ߲ߞߟߌߡߊ ߟߋ߬ ߘߌ߫. ߣߌ߫ ߝߊ߬ߘߌ߬ߞߟߏ ߡߊ߲߬ߕߞߎ ߝߊ߲߬ߞߊ ߥߙߊ߬ ߘߴߊ߬ ߟߊ߫ ߟߊ߬ߡߐ ߣߴߊ߬ ߖߏ߯ߘߏ߲ ߡߊ߬ ߸ ߊ߬ ߘߌ߫ ߞߍ߫ ߦߏ߫ ߛߐ߬ߛߐ߬ߜߋߙߋ߲، ߣߌ߫ ߟߊ߬ߡߐ ߣߌ߫ ߖߏ߯ߘߏ߲ ߝߊ߲߬ߞߊ ߥߙߊ߬ ߘߊ߫ ߝߊ߬ߘߌ߬ߞߟߏ ߡߊ߲߬ߕߞߎ ߝߊ߲߬ߞߊ ߘߌ߫ ߸ ߞߊ߬ߝߊ ߖߏ߮ ߘߌ߫ ߞߴߊ߬ ߟߊ߫، ߞߏ߬ߣߌ߲߬ ߸ ߣߌ߫ ߝߊ߬ߘߌ߬ߞߟߏ ߡߊ߲߬ߕߞߎ ߝߊ߲߬ߞߊ ߣߌ߫ ߟߊ߬ߡߐ ߣߌ߫ ߖߏ߯ߘߏ߲ ߝߊ߲߬ߘߊ ߞߢߊ߫ ߘߊ߫ ߸ ߞߊ߬ ߢߊ߯ߡߌ߲߫ ߢߐ߲߮ ߘߐ߫، ߊ߬ ߘߌ߫ ߞߍ߫ ߗߍ߬ ߘߝߊߣߍ߲߫ ߝߌ߬ߛߊ߬ߡߊ߰ߒߕߋ ߘߌ߫. ߒ߬ߓߊ߬ ߸ ߤߊ߲ߞߟߌ ߟߋ߬ ߛߟߐߡߌ߲ (ߣߌ) ߘߌ߫ ߸ ߡߍ߲ ߦߴߊ߬ ߛߋ߲߭ ߝߌ߬ߟߊ ߓߌ߬ߟߊ߬ ߟߊ߫ ߘߎ߱ ߞߊ߲߬.
ߖߏ߮ ߟߐ߬ߛߋ߲߭ ߠߋ߫ ߢߌ߬ߡߊ ߘߌ߫ ߸ ߏ߬ ߟߋ ߓߎ߰ߓߎ߰ߟߌ ߘߌ߫، ߓߎ߰ߓߎ߰ߟߌ ߘߝߊߣߍ߲ ߞߏ߬ߣߌ߲ ߞߋߟߋ߲߫ ߕߍ߫ ߗߍ߬ ߔߏ߲ߞߌ߲ ߢߣߊߓߐ߫ ߟߊ߫. ߓߊߏ߬ ߸ ߊ߬ ߦߋ߫ ߓߊ߯ߙߊ ߟߋ߬ ߞߍ߫ ߟߊ߫ ߞߊ߬ ߞߐ߲߰ ߞߎߡߊ ߦߋ߫، ߏ߬ ߞߐ߫ ߊ߬ ߘߌ߫ ߞߎߡߊ߫ ߞߊ߬ ߓߍ߲߬ ߊ߬ ߞߊ߬ ߡߍ߲ ߓߊ߯ߙߊ߫. ߓߌ߬ߢߍ߬ߟߊ߬ߝߟߌ ߞߍߞߌߦߊ ߦߴߊ߲ ߓߟߏ߫ ߸ ߡߍ߲ ߦߋ߫ ߓߐ߫ ߟߊ߫ ߗߍ߬ ߞߘߐߕߊ߬ߣߍ߲ ߠߊ߫ ߛߌߟߊ ߟߊ߫. ߓߌ߬ߢߍ߬ߝߟߌ߬ߟߊ ߣߴߊ߬ ߡߴߊ߬ ߢߌߣߌ߲ߞߏ ߛߐ߬ߘߐ߲߬، ߊ߬ ߘߴߊ߬ ߤߊ߲ߞߟߌ ߓߌ߬ߟߴߊ߬ ߖߘߍ߬ ߘߐ߫، ߞߴߊ߬ ߟߊ߫ ߘߛߍ߫ ߏ߬ ߞߎ߲߭ ߕߌߙߌ߫. ߗߍ߬ ߞߘߐߕߊ߬ߣߍ߲ ߦߋ߫ ߝߋ߲߫ ߠߋ߬ ߢߌߣߌ߲߫ ߠߊ߫ ߸ ߡߍ߲ ߦߴߊ߬ ߖߍ߬ߘߍ ߛߟߐߡߌ߲ (ߣߌ) ߘߐ߫، ߝߊ߬ߘߌ߬ߡߊ߲߬ߘߐ߮ ߘߏ߲߬ ߧߋ߫ ߝߋ߲߫ ߠߋ߬ ߢߌߣߌ߲߫ ߠߊ߫ ߸ ߡߍ߲ ߧߋ߫ ߜߘߍ߫ ߛߟߐߡߌ߲ ߘߐ߫. ߗߍ߬ ߞߘߐߕߊ߬ߣߍ߲ ߦߋ߫ ߡߐ߱ ߟߋ߬ ߘߌ߫ ߸ ߡߍ߲ ߧߋ߫ ߛߎ߬ߣߎ߲߬ ߠߴߊ߬ ߟߊ߫ ߘߛߍ ߞߏߛߐ߬ ߸ ߊ߬ ߞߍߕߊ ߟߎ߬ ߟߊ߫، ߊ߬ ߟߊ߫ ߘߛߍ ߟߐ߲߫ ߡߐ߱ ߟߎ߬ ߓߟߏ߫ ߸ ߏ߬ ߕߴߊ߬ ߛߎ߬ߣߎ߲߬ ߠߊ߫. ߞߵߊ߬ ߟߊ߫ ߏ߬ ߓߍ߯ ߞߊ߲߬ ، ߞߏ߬ߣߌ߲߬ ߸ ߊ߬ ߦߴߊ߬ ߡߙߌ߫ ߟߴߊ߬ ߕߐ߮ ߝߐߞߏ ߡߊ߬ ߛߊ߬ߦߊ ߞߐߝߍ߬. ߊ߬ ߡߊߖߌ߰ߣߍ߲߫ ߊ߬ ߟߊ߫ ߓߊ߬ߘߏ߬ߢߐ߰ߦߊ ߘߐ߫، ߞߏ߬ߣߌ߲߬ ߸ ߊ߬ ߛߊ߲ߞߘߐߕߊ߬ߣߍ߲߫ ߊ߬ ߟߊ߫ ߓߊ߯ߙߊ ߟߎ߬ ߘߐ߫، ߊ߬ ߟߊ߫߫ ߞߎߡߊ ߘߐ߯ߡߊ߲، ߣߵߊ߬ ߘߏ߲߬ ߞߎߡߊ߫ ߘߊ߫ ߸ ߊ߬ ߕߍ߫ ߛߌߞߊ߫ ߟߴߊ߬ ߢߌߣߌ߲ߞߏ ߛߐ߬ߘߐ߲ ߘߐ߫. ߞߏ߫ ߞߋߟߋ߲߫ ߔߋ߫ ߡߍ߲ ߦߋ߲߬ ߣߌ߫ ߗߍ߬ ߞߘߐߕߊ߬ߣߍ߲ ߕߴߊ߬ ߡߊߘߏ߲߬ ߠߴߊ߬ ߟߊ߫ ߸ ߏ߬ ߟߋ ߓߊ߯ߙߊ ߘߌ߫ ߸ ߊ߬ ߕߴߊ߬ ߝߍ߬ ߊ߬ ߢߐ߲߰ ߜߘߍ߫ ߦߴߊ߬ ߦߋ߫ ߡߍ߲ ߞߍ߫ ߟߊ߫ ߡߐ߱ ߟߎ߬ ߘߐ߫. ߊ߬ ߕߋߟߋ߲ߣߍ߲߫ ߊ߬ ߟߊ߫ ߝߐߕߊ ߣߌ߫ ߞߍߕߊ ߓߍ߯ ߟߋ߬ ߘߐ߫. ߗߍ߬ ߞߘߐߕߊ߬ߣߍ߲ ߦߋ߫ ߝߊ߲ߞߊ߲߫ ߠߊ߫ ߛߌߟߊ߫ ߕߍߡߟߊ ߟߋ߬ ߞߊ߲߬ ߞߏ ߓߍ߯ ߟߊߘߍ߬ߣߍ߲ ߘߐ߫، ߓߊߏ߬ ߸ ߞߏ߫ ߡߍ߲ ߠߎ߬ ߦߴߊ߬ ߣߐ߭ ߕߏ߫ ߟߴߊߘߡߊߘߋ߲ ߡߊ߬ ߏ߬ ߟߎ߫ ߞߊ߫ ߛߌߦߊ߫ ߘߊ߲߬ ߕߴߊ߬ ߟߊ߫، ߣߴߊ߬ ߡߊ߫ ߞߍ߫ ߡߍ߲ ߞߊ߬ߣߌ߲߬ߠߌ߲߫ ߸ ߊ߬ ߣߌ߫ ߡߍ߲ ߞߐ߲ߠߌ߲߫ ߸ ߡߍ߲ ߠߎ߬ ߓߌ߬ߟߊ߬ߣߍ߲߬ ߕߊ߯ߛߌߟߊ ߞߘߐ߫ ߸ ߊ߬ ߣߌ߫ ߞߎ߬ߙߎ߲߬ߘߎ ߡߍ߲ ߧߋ߫ ߝߋ߲߫ ߠߎ߬ ߛߎ߲ߞߎ߲ ߦߟߍ߬ߡߊ߲߫ ߠߊ߫ ߞߊ߬ ߞߍ߫ ߛߎ߲ߞߎ߲߫ ߜߘߍ߫ ߘߌ߫ ߸ ߊ߬ ߣߌ߫ ߡߍ߲ ߦߋ߫ ߞߊ߲߬ߞߊ߲߬ ߠߴ ߊ߬ ߦߋ߫. ߗߍ߬ ߞߘߐߕߊ߬ߣߍ߲ ߦߋ߫ ߕߏ߰ߝߏ ߞߍ߫ ߟߊ߫ ߦߙߐ߫ ߟߋ߬ ߘߐ߫ ߸ ߕߏ߰ߝߏ ߡߍ߲ ߘߌ߫ ߞߍ߫ ߓߐ߲ߛߐ߲߫ ߡߎ߰ߡߍ ߓߍ߯ ߟߊߘߍ߬ߣߍ߲ ߠߊ߫ ߛߌߟߊ ߞߊ߲߬. ߊ߬ ߣߌ߫ ߞߏߟߊߕߊ߯ߡߢߊ ߡߊ߬ ߸ ߡߍ߲ ߘߌ߫ ߓߐ߲ߛߐ߲߫ ߡߎ߰ߡߍ ߓߍ߯ ߟߊߘߍ߬ߣߍ߲ ߠߊ߫ ߞߎ߬ߙߎ߲߬ߘߎ ߕߊ߬. ߊ߬ ߦߋ߫ ߞߎߡߊ߫ ߟߊ߫ ߞߎߡߊߘߋ߲߫ ߠߋ߬ ߟߊ߫ ߸ ߡߍ߲ ߘߌ߫ ߞߍ߫ ߓߐ߲ߛߐ߲߫ ߡߎ߰ߡߍ ߓߍ߯ ߟߊߘߍ߬ߣߍ߲ ߠߊ߫ ߞߎߡߊߘߋ߲ ߖߊ߭ ߘߌ߫ ߸ ߞߎߡߊߘߋ߲ ߠߊߕߋߟߋ߲߫ ߘߐ߫". ߦߌߟߡߊ:ߘߐ߬ߝߐ
ߢߊ߫ ߓߊߛߌ
ߘߊ߲ߘߊߟߌ ߓߏߟߏ߲ ߡߍ߲ ߦߋ߫ ߢߊ߫ ߖߊ߲ߞߊߙߏ ߣߴߊ߬ ߣߐ߬ߝߍ߬ ߞߏ ߟߎ߬ ߓߊߛߌ ߥߟߴߊ߬ߟߎ߫ ߞߊ߬ߙߊ߲ ߘߌ߫. ߊ߬ ߦߋ߫ ߝߐ߫ ߟߴߊ߬ ߡߊ߫ ߝߣߊ߫ ߞߏ߫ ߢߊߘߊ߲ߘߊ.
ߘߙߊߟߊߓߋ߫
ߘߙߊߟߊߓߋ߫/ߥߟߊ߫ ߘߊ߯ߙߊߟߊߓߋ߫߫،ߖߌ߬ߣߍ߬ ߞߊ߲ߓߍ߲ ߡߙߊ߬ߘߊ߬ߘߎ߯ߟߊ ߟߋ߬ ߘߌ߫߸ߟߊߓߋ߫ ߕߌ߲߬ߞߎߘߎ߲ ߣߴߊ߬ ߡߙߊ߬ߓߊ߰ߘߊ ߞߣߐ߫߸ߝߎߕߊ߫ ߘߎ߰ߣߍ߲ ߘߏ߫߫ ߟߋ߬߸ߊ߬ ߛߌߟߓߊ ߦߴߊ߬ ߡߊߜߍ߲߫ ߠߊ߫߸ߞߎߘߍ߫ ߁߂ ߦߋ߫ ߦߋ߲߬ ߞߋ߬ߡߎ߲߬ߓߏ ߣߌ߲߬ ߞߊ߲߬
ߊ߬ ߛߌ߰ߓߊ߮
ߊ߬ ߛߌ߰ߓߊ߮ ߦߋ߫ ߉ ߇߁߈ ߠߋ߬ ߘߌ߫ ߂߀߁߆ ߟߊ߫
ߘߌ߯ߣߊ߫ ߥߟߴߊ߬ ߣߊߡߎ߲߫
ߘߌ߯ߣߊ߫ ߓߍ߯ ߦߋ߫ ߖߌ߬ߣߍ߬ ߞߊ߲ߓߍ߲ ߡߙߊ߬ߘߊ߬ߘߎ߯ߟߊ ߣߴߊ߬ ߡߙߊ߬ߓߊ߰ߘߊ ߟߎ߬ ߞߣߐ߫߸ߞߏ߬ߣߌ߲߬،ߝߎߟߊ߫ ߘߎ߮ ߛߌߦߊߡߊ߲߫ ߦߋ߫ ߛߌ߬ߟߡߊ߬ ߛߏ ߟߎ߬ ߘߌ߫߸ߏ߬ ߞߐ߫،ߡߏߙߌߜߊߣߊ߲ߧߊ ߛߓߊ߬ߕߌ߬ߣߍ߲߫ ߦߋ߲߬ ߞߏߛߓߍ߫߸ߏ߬ ߦߋ߫ ߛߏߡߦߊ ߟߊߘߏ߲߬ߣߍ߲ ߠߋ߬ ߘߌ߫ ߛߌ߬ߟߡߊ߬ߦߊ ߘߐ߫. ߦߌߟߡߊ:ߘߎ߰ߡߊ߬ߛߓߍ ߦߌߟߡߊ:ߘߙߊߟߊߓߋ߫ ߦߌߟߡߊ:ߟߊߓߋ߫ ߦߌߟߡߊ:ߖߌ߬ߣߍ߬ ߞߊ߲ߓߍ߲ ߦߌߟߡߊ:ߊߝߙߌߞߌ߬
ߦߋߟߋ߲ߘߐߦߊ
ߘߐ߬ߞߏ߬ߦߊ ߓߏߟߏ߲ ߡߍ߲ ߟߐ߬ߣߍ߲߫ ߦߋߟߋ߲ߠߞߊ ߟߎ߫ ߞߊ߬ߙߊ߲ ߡߊ߬.
ߞߣߐ߬ߟߞߊ߬ߟߐ߲
ߣߌߡߊߘߐߦߊ ߓߏߟߏ߲ ߡߍ߲ ߟߐ߬ߣߍ߲߫ ߞߣߐ߬ߟߊ߬ߞߊ ߟߎ߬ ߟߊ߫ ߞߏ ߕߌߙߌ߲ ߡߊ߬.
ߞߊ߲߬ߕߎ߬ߡߊ߬ߣߌ߲߬ߠߊ߫
ߞߊ߲߬ߕߎ߬ߡߊ߬ߣߌ߲߬ߠߊ߫ ߦߋ߫ ߖߌ߬ߣߍ߬ ߛߏ ߣߴߊ߬ ߡߙߊ߬ߘߊ߬ߘߎ߯ߟߊ ߘߏ߫ ߟߋ߬ ߘߌ߫߸ ߡߍ߲ ߦߋ߫ ߡߊ߲߬ߖߊ߲߬ߠߊ߫ ߡߙߊ߬ߓߊ߰ߘߊ߮ ߣߌ߫ ߞߊ߲ߞߊ߲߫ ߕߌ߲߬ߞߎߘߎ߲ ߘߐ߫.
ߛߌ߰ߓߊ߮
ߞߊ߲߬ߕߎ߬ߡߊ߬ߣߌ߲߬ߠߊ߫ ߛߌ߰ߓߊ߮ ߖߊ߬ߕߋ߬ߛߎ߬ߓߐ߬ߣߍ߲ ߕߘߍ߬ ߦߋ߫ ߡߐ߰ ߁߂ ߅߂߅ ߟߋ߬ ߂߀߁߆ ߟߊ߫߸ ߡߍ߲ ߕߊ߬ߣߍ߲߬ ߦߋ߫ ߂߀߁߄ ߕߐ߯ߛߓߍߟߌ ߡߊ߬. ߦߌߟߡߊ:ߖߌ߬ߣߍ߬ ߛߏ ߦߌߟߡߊ:ߘߎ߰ߡߊ߬ߛߓߍ
ߕߐ߬ߞߘߐ߬ߡߐ߰ߟߐ߲߬ߘߐ߬ߦߊ
ߡߐ߰ߟߐ߲߬ߘߐ߬ߦߊ ߓߏߟߏ߲ ߡߍ߲ ߟߐ߬ߣߍ߲߫ ߊߘߡߊߘߋ߲ ߕߎ߬ߜߍ߬ߕߎ߬ߜߍ߬ߟߌ ߡߊ߬.
ߤߐߞߎ
ߛߊ߲߲ߡߊߛߓߍ ߤߐߞߎ (ߛߜ߭ߌ߬ߣߌ߬: ) ߟߋ߬ ߦߋ߫ ߕߟߋ߬ ߞߊ߲ߞߋ ߖߊ߯ߓߊߟߌ߫ ߣߊ߯ߣߌ߲ߣߊ߲ ߘߌ߫߸ ߊ߬ ߣߴߊ߬ ߟߋ ߟߋ߬ ߦߋ߫ ߕߟߋ߬ ߞߊ߲ߞߋ ߖߊ߯ߓߊߟߌ߫ ߡߌߛߍ߲ ߝߌߟߊߣߊ߲ ߘߌ߫ ߜߐߞߎ ߞߐ߫. ߤߐߞߎ (ߡߊߙߛ) ߕߐ߮ ߕߐ߯ߟߊ߫ ߣߍ߲߫ ߦߋ߫ ߙߐ߭ߡߎ߲߬ߞߊ ߟߎ߬ ߟߊ߫ ߞߍ߬ߟߍ ߡߊ߰ߙߌ (ߖߏ߭) ߟߋ߬ ߟߊ߫߸ ߊ߬ ߣߴߊ߬ ߦߋ߫ ߞߟߌ߫ ߟߊ߫ ߛߐ߲߬ ߞߏ߫ "ߖߊ߯ߓߊߟߌ߫ ߥߎߟߋ߲", ߓߊ ߣߍ߰ߝߌ߲ ߛߏ߲߫ ߥߎ߬ߟߋ߲߬ߠߌ߲ ߠߋ߬ ߠߵߊ߬ߟߋ߬ ߢߊ ߟߊߥߎ߬ߟߋ߲߬ ߠߊ߫߸ ߞߊ߬ ߓߊ߲߫ ߞߵߊ߬ ߓߐ߫ ߛߊ߲ߡߊߛߓߍ ߝߊ߬ߘߌ ߕߐ߭ ߟߎ߬ ߡߊ߬߸ ߞߊ߬ ߓߊ߲߫ ߞߴߊ߬ ߡߊߦߋߙߋ߲߫ ߕߐ߭ ߟߎ߬ ߕߍߡߊ߬߸ ߏ߬ ߟߋ ߦߴߊ߬ ߞߍ߫ ߟߴߊ߬ ߦߋ߫ ߛߋ߫ ߟߊ߫ ߦߋ߫ ߟߊ߫ ߢߟߊߞߏߟߏ߲ ߓߟߏ߫. ߤߐߞߎ ߦߋ߫ ߖߊ߯ߓߊߟߌ߫ ߘߎ߰ߟߊ߬ߞߊ ߟߋ߬ ߘߌ߫߸ ߡߐ߲ߕߐ߲ ߝߍ߯ߡߊ߲ ߦߋ߫ ߡߍ߲ ߝߍ߬߸ ߝߏ߲ߝߊ߲ ߝߌ߬ߟߊ߬ ߦߴߊ߬ ߞߊ߲߬߸ ߡߍ߲ ߠߎ߬ ߦߋ߫ ߞߟߌ߫ ߟߊ߫ ߞߏ߫ ߞߊߙߏ ߓߋ߬ ߝߏ߲ߝߊ߲ ߣߌ߫ ߝߊ߮ ߝߌ߬ߟߊ ߟߎ߬߸ ߕߌ߬ߢߍ߬ߞߏ߲ߞߏ߸ ߊ߬ ߣߴߊ߬ ߥߙߏ߬ߘߎ߮ ߓߊ߬ߙߌ ߝߋߟߋ߲.
ߤߐߞߎ ߛߊ߲ߡߊߛߓߍ ߕߐ߰ߡߊ߬ߛߙߋ ߟߎ߬
alt=|left|thumb|ߖߊ߯ߓߊߟߌ߫ ߤߐߞߎ߸ ߤߐߓߏ߬ ߟߊ߫ ߖߌ߬ߦߊ߬ߓߍ ߘߏ߫|248x248px ߤߐߞߎ ߦߋߝߊߘߌ ߦߋ߫ ߜߟߎߞߘߎ߫ ߢߟߊߥߎߟߋ߲߫ ߛߟߏߟߏߡߊ ߟߋ߬ ߘߌ߫߸ ߞߊ߬ ߕߏ߲ߘߋ߫ ߝߌ߲ ߘߏ߫ ߟߎ߫ ߞߴߊ߬ ߢߊߝߍ߬߸ ߊ߬ ߣߌ߫ ߝߋߟߋ߲ ߘߏ߫ ߟߎ߫ ߦߋ߫ ߦߋ߫ ߟߴߊ߬ ߓߊߙߌ߫ ߝߌ߬ߟߊ ߞߊ߲߬ ߞߍ߬ߣߍ߲. ߤߐߞߎ ߡߊ߬ߖߍ߲߬ߞߍ߬ߟߌ ߥߎ߬ߛߎ ߣߌ߫ ߓߊ߲ߘߦߊ ߥߎ߬ߛߎ ߟߎ߬ ߓߐߣߍ߲ߓߊ ߟߋ߫ ߦߋ߫ ߘߎ߱ ߕߊ ߟߎ߬ ߟߊ߫߸ ߦߏ߫ ߖߍ߲߬ߞߍ߬ߟߌ߬ ߛߎ߮ ߡߍ߲ ߦߋ߫ ߣߊ߬ ߟߊ߫ ߓߊ߲ߘߊ߫ ߡߊߦߟߍߡߊ߲ ߥߎ߬ߛߎ ߛߊߓߎ ߘߌ߫ ߘߎ߱ ߡߊ߬ ߦߊ߲߬. ߤߐߞߎ ߞߊ߲߬ߠߊ ߦߋ߫ ߏߟߊ߲ߔߎ߫ ߞߎ߬ߙߎ ߞߍߦߙߐ ߟߎ߫ ߟߋ߬ ߘߌ߫߸ ߕߟߋ߬ ߞߊ߲ߞߋ ߞߏ߲ߞߏߟߌ߲ ߠߎ߬ ߘߐ߫ ߖߊ߰ߡߊ߲ ߝߌߟߊߣߊ߲ ߣߌ߫ ߕߊߞߙߎ߫ ߓߟߋߓߟߋ ߟߎ߬ ߞߣߍ߸ ߊ߬ ߣߌ߫ ߖߌߛߌߟߊ ߟߎ߬ ߣߌ߫ ߞߐ߬ߝߊ߮ ߟߎ߬߸ ߏ߬ ߟߎ߬ ߡߍ߲ ߠߎ߬ ߦߋ߫ ߕߟߋ߬ ߞߊ߲ߞߋ ߘߎ߲߬ (ߞߘߐ߫) ߠߎ߬ ߘߐ߫ ߓߟߋ߬ߓߟߋ ߘߏ߫ ߘߌ߫. ߘߟߊߡߊ߲ ߣߎ߲߬ߞߎ߬ߣߍ߲ ߞߐ߬ߘߎ߰ߞߊ ߡߍ߲ ߦߋ߫ ߘߎ߰ߘߟߊߕߍ߮ ߞߐ߬ߘߎ߮ ߘߐ߫߸ ߏ߬ ߟߋ ߞߍߣߍ߲߫ ߞߊ߬ ߖߊ߯ߓߊߟߌ ߞߊ߲߬ߠߊ %߄߀ ߡߊߕߎߣߎ߲߫߸ ߏ߬ ߝߣߊ߫ ߘߌ߫ ߞߍ߫ ߝߛߌ߬ ߓߟߋߓߟߋ ߘߏ߫ ߓߋ߬ߣߐ ߟߋ߬ ߘߴߊ߬ ߞߐߞߊ߲߬. ߞߊߙߏ߫ ߝߌ߬ߟߊ߫ ߟߋ߬ ߦߋ߫ ߤߐߞߎ ߝߍ߬߸ ߝߓߏߛ ߣߌ߫ ߘߋߌߡߏߛ߸ ߏ߬ ߟߎ߬ ߡߍ߲ ߠߎ߬ ߦߋ߫ ߡߌ߬ߛߍ߲߬ߡߊ߲ ߣߌ߫ ߖߙߎߡߎ߲ ߘߏ߲߬ߖߟߎ߬ߡߊ߬ߓߊߟߌ ߟߎ߬ ߘߌ߫. ߏ߬ ߝߣߊ߫ ߘߌ߫ ߞߍ߫ ߛߊ߲ߜߘߊ ߅߂߆߁ ߏߙߋߞߊ߫ ߟߊߡߎߣߎ߲ߧߊ ߘߏ߫ ߟߎ߫ ߖߊ߬ߛߏ߲߬ߣߍ߲ ߠߋ߫ ߘߴߊ߬ ߓߟߏ߫߸ ߤߐߞߎ ߞߊ߲߬ߝߋ߲ ߘߏ߫.